Duxet in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Duxet ar byavahar, ppali, parshwakriya, upkaar, kriya-pratikriya aaru satarkatabani\nDuxet in Assamese\nDuxet ৰ মূল্য আৰু পেকৰ চাইজ - Duxet Price and Pack Size in Assamese - Duxet ar mulya aaru pakor size\nDuxet 20 Mg Capsule ₹74.0 दवा खरीदें\nDuxet 40 Mg Capsule ₹79.0 दवा खरीदें\nDuxet 30 Mg Capsule ₹105.0 दवा खरीदें\nDuxet की जानकारी\nDuxet ৰ লাভ আৰু ব্যৱহাৰসমূহ- Duxet Benefits & Uses in Assamese- Duxet ar laabh aaru byavaharsamuh\nDuxet ৰ পালি আৰু সেয়া কেনেদৰে ল'ব- Duxet Dosage & How to Take in Assamese - Duxet ar paali aaru xeya kenedore lobo\nDuxet ৰ পাৰ্শ্চক্ৰিয়াসমূহ- Duxet Side Effects in Assamese- Duxet ar parshwakriyasamuh\nDuxet সংক্ৰান্ত সতৰ্কতাবাণীসমূহ- Duxet Related Warnings in Assamese- Duxet xonkranta xatarkatabanisamuh\nঅইন দৰৱৰ সৈতে Duxetৰ গুৰুতৰ ক্ৰিয়া-প্ৰতিক্ৰিয়া- Severe Interaction of Duxet with Other Drugs in Assamese- Oinor xoite Duxet ar gurutor kriya-pratikriya\nDuxet মতভেদসমূহ- Duxet Contraindications in Assamese- Duxet nishedhsamuh\nDuxet ৰ বিষয়ে সততে সোধা প্ৰশ্নসমূহ- Frequently asked Questions about Duxet in Assamese- Duxet ar bikhoye satate xodha prashnasamuh\nখাদ্য আৰু মদৰ সৈতে Duxet ক্ৰিয়া-প্ৰতিক্ৰিয়া- Duxet Interactions with Food and Alcohol in Assamese- khadya aaru modor xoite Duxet kriya-pratikriya\nDuxet ৰ লাভ আৰু ব্যৱহাৰসমূহ - Duxet Benefits & Uses in Assamese - Duxet ar laabh aaru byavaharsamuh\nDuxet তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nDuxet ৰ পালি আৰু সেয়া কেনেদৰে ল'ব - Duxet Dosage & How to Take in Assamese - Duxet ar paali aaru xeya kenedore lobo\nDuxet-ৰ উপাদানসমূহ - Duxet Active Ingredients in Assamese - Duxet-ar upadaansamuh\nDuxet ৰ পাৰ্শ্চক্ৰিয়াসমূহ - Duxet Side Effects in Assamese - Duxet ar parshwakriyasamuh\nগৱেষণাৰ ভিত্তিত, Duxet ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nDuxet সংক্ৰান্ত সতৰ্কতাবাণীসমূহ - Duxet Related Warnings in Assamese - Duxet xonkranta xatarkatabanisamuh\nDuxet-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nDuxet এ গৰ্ভৱতী মহিলাৰ ক্ষেত্ৰত অপ্ৰয়োজনীয় প্ৰভাৱ পেলাব পাৰে। আপুনি যদি তেনেকুৱা পাৰ্শ্ব-প্ৰতিক্ৰিয়া অনুভৱ কৰে, Duxet খোৱা লগে লগে বন্ধ কৰক। ইয়াক পুনৰাই ব্যৱহাৰ কৰাৰ পূৰ্বে আপোনাৰ চিকতসকৰ পৰামৰ্শ লওক।\nDuxet-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাৰ ক্ষেত্ৰত Duxet এ গম্ভীৰ পাৰ্শ্ব-প্ৰতিক্ৰিয়া কৰিব পাৰে, গতিকে এই ঔষধটো চিকিতসকৰ পৰামৰ্শ নোহোৱাকৈ ব্যৱহাৰ নকৰিব।\nবৃক্কত Duxet কি প্ৰভাৱ দেখা গৈছে?\nDuxetৰ বৃক্ক ৰ ওপৰত পাৰ্শ্ব-প্ৰতিক্ৰিয়াৰ কেইটামান ঘটনাহে ৰিপৰ্ট কৰা হৈছে।\nযকৃতত Duxet কি প্ৰভাৱ দেখা গৈছে?\nDuxetৰ কলিজা ৰ ওপৰত পাৰ্শ্ব-প্ৰতিক্ৰিয়াৰ কেইটামান ঘটনাহে ৰিপৰ্ট কৰা হৈছে।\nহৃদযন্ত্ৰৰ ক্ষেত্ৰত Duxet ৰ কি প্ৰভাৱ দেখা গৈছে?\nDuxetৰ পাৰ্শ্ব-প্ৰতিক্ৰিয়াই কেতিয়াবাহে হৃদয় ক প্ৰভাবিত কৰে।\nঅইন দৰৱৰ সৈতে Duxetৰ গুৰুতৰ ক্ৰিয়া-প্ৰতিক্ৰিয়া - Severe Interaction of Duxet with Other Drugs in Assamese - Oinor xoite Duxet ar gurutor kriya-pratikriya\nDuxet তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nDuxet মতভেদসমূহ - Duxet Contraindications in Assamese - Duxet nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Duxet লোৱা অনুচিত যাতে -\nDuxet ৰ বিষয়ে সততে সোধা প্ৰশ্নসমূহ - Frequently asked Questions about Duxet in Assamese - Duxet ar bikhoye satate xodha prashnasamuh\nএই Duxet-এ অভ্য়াস বা নিচাৰ সৃষ্টি কৰে নেকি?\nনহয়, Duxet লোৱাটোৱে কোনো আসক্তিৰ সৃষ্টি নকৰে।\nDuxet লোৱাৰ পিছত আপুনি গা়ড়ী চলাব নালাগে অথবা গধুৰ মেচিন চলাব নালাগে। এয়া বিপজ্জনক হ'ব পাৰে, যিহেতু Duxetয়ে আপোনাক তন্দ্ৰাচ্চন্ন কৰিব পাৰে।\nহয়, কিন্তু Duxet লোৱাৰ পূৰ্বে ডাক্তৰৰ সৈতে পৰামৰ্শ লোৱাটো গুৰুত্বপূৰ্ণ।\nহয়, এই Duxetয়ে মানসিক ৰোগৰ চিকিত্সা কৰিব পাৰে।\nখাদ্য আৰু মদৰ সৈতে Duxet ক্ৰিয়া-প্ৰতিক্ৰিয়া - Duxet Interactions with Food and Alcohol in Assamese - khadya aaru modor xoite Duxet kriya-pratikriya\nখাদ্য আৰু Duxetৰ ক্ৰিয়া-প্ৰতিক্ৰিয়া\nকেতবোৰ খাদ্যৰ সৈতে সেৱনৰ ফলত Duxetয়ে প্ৰভাৱ দেখুওৱাত পলম কৰিব পাৰে। এইবিষয়ে আপোনাৰ ডাক্তৰৰ সৈতে যোগাযোগ কৰক।\nমদ আৰু Duxetৰ মাজৰ প্ৰতিক্ৰিয়া\nDuxetৰ সৈতে মদ্যপান কৰাটোৱে আপোনাৰ দেহত হানিকাৰক প্ৰভাৱ পেলাব পাৰে।\nDuxet ৰ অনুকল্প - Substitutes for Duxet in Assamese\nDuxet के लिए सारे विकल्प देखें\nআপুনি বা আপোনাৰ পৰিয়ালৰ কোনোবাই Duxet লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Duxet ব্যৱহাৰ কৰিছিল নেকি?\nআপুনি কিমান পৰিমাণে Duxet সেৱন কৰিছিল?\nআপুনি Duxet ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Duxet সেৱন কৰে?


পাকিস্তানৰ প্ৰদূষিত বায়ুৰ প্ৰভাৱত দিল্লীৰ বায়ু প্ৰদূষণ! উচ্চতম ন্যায়ালয়ত আজৱ দাবী উত্তৰ প্ৰদেশ চৰকাৰৰ\nDecember 3, 2021 6:25 pm\nপাকিস্তানৰ পৰা অহা প্ৰদূষিত বায়ুৱে দিল্লীৰ বায়ুৰ মানদণ্ড প্ৰভাৱিত কৰে! এক কথাত দিল্লীৰ বায়ু প্ৰদূষণৰ বাবে দায়ী পাকিস্তানৰ পৰা অহা প্ৰদূষিত বায়ু! উচ্চতম ন্যায়ালয়ত এই আজৱ দাবী কৰিছে উত্তৰ প্ৰদেশ চৰকাৰে।\nউত্তৰ প্ৰদেশ চৰকাৰৰ হৈ উপস্থিত থকা জ্যেষ্ঠ অধিবক্তা ৰঞ্জিত কুমাৰে দিল্লীত বায়ুৰ মানদণ্ড প্ৰভাৱিত কৰাৰ বাবে পাকিস্তানৰ ফালৰ পৰা অহা প্ৰদূষিত বায়ুক দোষাৰোপ কৰিছে।\nইয়াৰ প্ৰত্যুত্তৰত উচ্চতম ন্যায়ালয়ৰ মুখ্য ন্যায়াধীশ ৰমনাই উত্তৰ প্ৰদেশ চৰকাৰক “পাকিস্তানৰ উদ্যোগ সমূহ নিষিদ্ধ কৰিব বিচাৰে নেকি” বুলি কটুক্তি কৰে।\nঅধিবক্তা ৰঞ্জিত কুমাৰে উত্তৰ প্ৰদেশৰ উদ্যোগসমূহৰ ৰাষ্ট্ৰীয় ৰাজধানীৰ প্ৰদূষণত কোনো ভূমিকা নাই বুলি দাবী কৰে। উত্তৰ প্ৰদেশৰ উদ্যোগসমূহৰ প্ৰদূষিত বায়ু দিল্লীৰ ফালে নাযায় বুলি উল্লেখ কৰি উত্তৰ প্ৰদেশ চৰকাৰে উদ্যোগসমূহ বন্ধ কৰাত আপত্তি কৰে।\nতেওঁ কয় যে ৰাষ্ট্ৰীয় ৰাজধানী অঞ্চল আৰু ইয়াৰ কাষৰীয়া অঞ্চলত বায়ু গুণমান ব্যৱস্থাপনা আয়োগে উদ্যোগসমূহক মাত্ৰ ৮ ঘণ্টা কাম কৰিবলৈ অনুমতি দিয়াৰ সিদ্ধান্তই কুঁহিয়াৰ আৰু দুগ্ধ উদ্যোগসমূহক প্ৰভাৱিত কৰিব।\nভাৰতৰ মুখ্য ন্যায়াধীশ এন ভি ৰমনাৰ নেতৃত্বত এখন বিচাৰপীঠে দিল্লী-এনচিআৰ অঞ্চলত বায়ু প্ৰদূষণৰ ওপৰত এখন আবেদনৰ শুনানি গ্ৰহণ কৰি আছে।\nএই শুনানিৰ সময়তে উত্তৰ প্ৰদেশ চৰকাৰে বায়ু প্ৰদূষণৰ বাবে পাকিস্তানক দোষাৰোপ কৰে। উল্লেখ্য যে বৰ্তমান বিজেপিৰ নেতা সকলে দেশৰ যিকোনো পৰিস্থিতিৰ বাবে পাকিস্তানক দোষাৰোপ কৰাটো এটা ট্ৰেণ্ডত পৰিণত হৈছে। চৰকাৰৰ কোনো ভুল নীতিৰ সমালোচনা কৰা সকলকো বিজেপিৰ নেতা সকলে পাকিস্তান পন্থী বুলি অভিহিত কৰে।\nসততে পাকিস্তানৰ নাম উল্লেখ কৰি নিজৰ দোষ ঢাকিব বিচৰা বিজেপিৰ নেতা-কৰ্মীৰ এনে কাৰ্য বিভিন্ন সময়ত সমালোচিত হৈছে। এতিয়া দিল্লীৰ বায়ু প্ৰদূষণৰ বাবে পাকিস্তানক দোষাৰোপ কৰা কাৰ্যক সামাজিক মাধ্যমত বিভিন্নজনে ব্যঙ্গাত্মক সমালোচনা কৰিছে।


স্পঞ্জ - অসমীয়া ৱিকিপিডিয়া\n(Poriferaৰ পৰা পুনঃনিৰ্দেশিত)\nসমুদ্ৰৰ ৬০ মি গভীৰ পানীৰ তলৰ শিলৰ দেৱালত লাগি থকা স্পঞ্জ\nপৰিফেৰা (ইংৰাজী: :Porifera) যাৰ সাধাৰণ নাম স্পঞ্জ (ইংৰাজী: :Sponge) হৈছে এবিধ বহুকোষী প্ৰাণী। স্পঞ্জ বা পৰিফেৰা হৈছে প্ৰাণী ৰাজ্যৰ এটা পৰ্ব (phylum)। ইহঁত সাধাৰণতে সামুদ্ৰিক আৰু অপ্ৰতিসম (asymmetrical) প্ৰাণী। ইহঁত আদিম বহুকোষী প্ৰাণী। লেটিন শব্দ Porus অৰ্থ ছিদ্ৰ আৰু Ferre অৰ্থ বহন কৰা। এই শব্দ দুটিৰ সমন্বয়ত পৰিফেৰা (Porifera) শব্দটো গঠন কৰা হৈছে। ১৮৩৬ চনত বিজ্ঞানী গ্ৰাণ্টে (Grant) প্ৰথম পৰিফেৰা (Porifera) পৰ্বটোৰ নামকৰণ কৰিছিল।\n2.1 শ্ৰেণী: কেলকেৰিয়া (Calcarea)\n2.2 শ্ৰেণী: হেক্সাটিনেলিডা (Hexactinellida)\n2.3 শ্ৰেণী: ডেম'স্পঞ্জি (Demospongiae)\nবহুকোষী দেহত সুনিৰ্দিষ্ট কলা, কলাতন্ত্ৰ, অঙ্গ আৰু অঙ্গতন্ত্ৰ নাথাকে। প্ৰধানত অসাম্য দেহ, অৰ্থাৎ দেহ কোনো দিশৰ পৰাই সমানভাৱে ভাগ কৰিব পৰা নাযায়। দেহৰ নলিকাতন্ত্ৰ (Canal system) বৰ্তমানেও এই পৰ্বৰ অনন্য বৈশিষ্ট্য। দেহৰ অভ্যন্তৰত কোৱান'চাইট কোষৰ দ্বাৰা আবৃত স্পঞ্জোচিল (Spongocoel) নামৰ গহ্বৰ থাকে যি অছকুলাম (Osculum) নামৰ ডাঙৰ আকাৰৰ ছিদ্ৰেৰে বাহিৰলৈ উন্মুক্ত হৈ থাকে। দেহপ্ৰাচীৰ অষ্টিয়া (Ostia) নামৰ অসংখ্য ক্ষুদ্ৰাকৃতিৰ ছিদ্ৰ বিশিষ্ট, এইবোৰ প'ৰচাইট (porocyte) নামৰ কোষৰ দ্বাৰা গঠিত। দেহত ফ্লেজেলা বিশিষ্ট কোষ পিনাক'চাইট (Pinacocyte) আৰু কোৱান'চাইটৰ (Choanocyte) দ্বাৰা পৰিবেষ্টিত এক বা একাধিক প্ৰকোষ্ঠ (Chamber) থাকে। ইহঁতৰ দেহ ফুলদানি আকৃতিৰ (Vase-like), চুঙা আকৃতিৰ (Cylindrical), নলাকাৰ (Tubular), কুচন আকৃতিৰ (Cushion-shaped) ইত্যাদি আৰু প্ৰতিসাম্যতা (Symmetry) অপ্ৰতিসম (Asymmetry) অথবা পাৰ্শ্বীয় প্ৰতিসম (Radial symmetry)। দেহপ্ৰাচীৰ দ্বিস্তৰ বিশিষ্ট। বাহিৰৰ স্তৰ পিনাক'ডাৰ্ম (Pinacoderm) আৰু ভিতৰৰ স্তৰ কোৱান'ডাৰ্ম (Choanoderm)। উভৰ স্তৰৰ মাজত সাধাৰণতে অকোষীয় (Non-cellular) মেছেনকাইম (Mesenchyme) ধাত্ৰ থাকে য'ত স্পিকিউল (Spicule), স্পঞ্জিন (Spongin) আৰু এমিবয়ড (Amoeboid) কোষ দেখিবলৈ পোৱা যায়। পূৰ্ণাংগ প্ৰাণীবোৰ নিশ্চল (Sessile) অৰ্থাৎ কোনো অবকাঠামোত স্থায়ীভাবে লাগি থাকে। দেহত মুখছিদ্ৰ বা পায়ুছিদ্ৰ নাথাকে। ইহঁত অকলশৰীয়া (Solitary) অথবা উপনিৱেশ (Colonial) গঠন কৰি বাস কৰে। সকলো জলজ প্ৰাণী; বেছিভাগ সামুদ্ৰিক, কিছুমান প্ৰজাতি মৃদুপানীত বাস কৰে। সকলো স্পঞ্জেই উভলিঙ্গী (Hermaphrodite), যদিও ইহঁতে Allogamy তথা cross-fertilization প্ৰদৰ্শন কৰে অৰ্থাৎ একে দেহত স্ত্ৰী আৰু পুৰুষ জননকোষ উৎপন্ন হলেও দুটি ভিন্ন সদস্যৰ স্ত্ৰী আৰু পুৰুষ জননকোষৰ মাধ্যমেও নিষেচন (Fertilization) সম্পন্ন হয়। ইহঁতৰ অযৌন প্ৰজনন মুকুল উৎপাদন বা মুকুলোদগম (Budding), দ্বিবিভাজন বা ফিছন (Fission) আৰু গেমিউল গঠনৰ (Gemmule formation) জৰিয়তে আৰু যৌন প্ৰজনন গেমেট'গনিৰ (Gametogony) যোগেদি হয়। সকলো প্ৰাণীৰ পুনৰুজ্জীৱন ক্ষমতা আছে। দেহেৰ ক্ষতিগ্ৰস্ত অংশৰ পুনঃ উৎপত্তিৰ (Regeneration) ক্ষমতা আছে।\n১৯৭২ চনত বিজ্ঞানী মেগলিচৰ (Meglitsch) প্ৰদত্ত পৰিফেৰা পৰ্বৰ বৰ্গীকৰণ মূলতঃ অন্তঃকঙ্কালৰ ওপৰত ভিত্তিকৰি নিৰ্মিত।\nশ্ৰেণী: কেলকেৰিয়া (Calcarea)[সম্পাদনা কৰক]\nলেটিন শব্দ Calx যাৰ আভিধানিক অৰ্থ Lime অৰ্থাৎ চুণৰ পৰা কেলকেৰিয়া শব্দটো আহৰণ কৰা হৈছে। সৰু আকৃতিৰ চুণযুক্ত (Calcareous) স্পঞ্জৰ দৈৰ্ঘ্য ১০ ছেমি, ইয়াতকৈও সৰু হয়। দেহাকৃতি চুঙাকৃতিৰ (Cylindrical) বা ফুলদানী (Vase-like) আকৃতিৰ। অকলশৰীয়া (Solitary) বা উপনিৱেশ (Colonial) পাতি বাস কৰে। স্পিকিউল (Spicule) চুণেৰে (Lime) নিৰ্মিত আৰু এক/তিনি/চাৰি ৰশ্মি (Rayed) বিশিষ্ট। ফ্লেজেলাম প্ৰকোষ্ঠ দীঘল আকৃতিৰ। কোৱান'চাইট (Choanocyte) নামৰ কোষবোৰ আকৃতিত ডাঙৰ। সকলো সামুদ্ৰিক। উদাহৰণ: Sycon gelatinosum।\nশ্ৰেণী: হেক্সাটিনেলিডা (Hexactinellida)[সম্পাদনা কৰক]\nকাপ (Cup), গোলাকাৰ বা ফুলদানী আকৃতিৰ স্পঞ্জ তুলনামূলকভাৱে বৃহৎ আকাৰৰ, অনেক এক মিটাৰ পৰ্যন্ত হয়। স্পিকিউল (Spicule) ছিলিকাৰ দ্বাৰা নিৰ্মিত (Siliceous) আৰু ছয় ৰশ্মি (Rayed) বিশিষ্ট। ডাৰ্মেল এপিথেলিয়াম (Dermal epithelium) বা এক্সোপিনাকোৰ্ডাম (Exopinacoderm) অনুপস্থিত। ফ্লেজেলাম প্ৰকোষ্ঠ ডিম্বাকৃতিৰ কোৱান'চাইট (Choanocyte) নামৰ কোষবোৰো আকৃতিত সৰু। সকলো সামুদ্ৰিক, অনেক গভীৰ সমুদ্ৰেৰ বাসিন্দা। উদাহৰণ: Euplectella aspergillus।\nশ্ৰেণী: ডেম'স্পঞ্জি (Demospongiae)[সম্পাদনা কৰক]\nগ্ৰীক শব্দ Demose যাৰ আভিধানিক অৰ্থ Frame অৰ্থাৎ কাঠামো আৰু Spongos যাৰ আভিধানিক অৰ্থ Sponge অৰ্থাৎ স্পঞ্জৰ পৰা ডেম'স্পঞ্জি শব্দটি আহৰণ কৰা হৈছে। কোৱান'চাইট (Choanocyte) নামৰ কোষবোৰ আকৃতিত সৰু। ফ্লেজেলাম প্ৰকোষ্ঠ গোলাকাৰ বা বৃত্তাকাৰ। অনেক প্ৰাণীৰ স্পিকিউল নাথাকে। যিবোৰৰ থাকে সিহঁতৰ স্পিকিউল ছিলিকা (Siliceous) বা স্পঞ্জিন-তন্তুৰ (Spongin fibre) দ্বাৰা নিৰ্মিত অথবা ছিলিকা আৰু স্পঞ্জিন তন্তুৰ সমন্বয়ত গঠিত আৰু এক বা ছয় ৰশ্মি (Rayed) বিশিষ্ট। সৰুৰ পৰা বৃহৎ আকাৰৰ দেহ ফুলদানী আকৃতিৰ (Vase-like), কাপ আকৃতিৰ (Cup-like), কুছন আকৃতিৰ (Cushion-shaped) আৰু ইহঁত অকলশৰীয়া (Solitary) অথবা উপনিৱেশ (Colonial) গঠন কৰি অৱস্থান কৰে। অধিকাংশই সামুদ্ৰিক, কিছুমান মৃদু পানীৰ বাসিন্দা। উদাহৰণ: Spongilla locustris।\n↑ ৰছিদ, মঃ মামুনুৰ. "প্লাটিহেলমিনথিস,অ্যানিলিডা,নেমাটোডা (শ্ৰেণী-৭ম)". জাতীয় ই-তথ্যকোষ. http://www.infokosh.gov.bd/atricle/%E0%A6%AA%E0%A7%8D%E0%A6%B2%E0%A6%BE%E0%A6%9F%E0%A6%BF%E0%A6%B9%E0%A7%87%E0%A6%B2%E0%A6%AE%E0%A6%BF%E0%A6%A8%E0%A6%A5%E0%A6%BF%E0%A6%B8%E0%A6%85%E0%A7%8D%E0%A6%AF%E0%A6%BE%E0%A6%A8%E0%A6%BF%E0%A6%B2%E0%A6%BF%E0%A6%A1%E0%A6%BE%E0%A6%A8%E0%A7%87%E0%A6%AE%E0%A6%BE%E0%A6%9F%E0%A7%8B%E0%A6%A1%E0%A6%BE-%E0%A6%B6%E0%A7%8D%E0%A6%B0%E0%A7%87%E0%A6%A3%E0%A7%80-%E0%A7%AD%E0%A6%AE%E0%A6%AE%E0%A7%8B%E0%A6%83-%E0%A6%AE%E0%A6%BE%E0%A6%AE%E0%A7%81%E0%A6%A8%E0%A7%81%E0%A6%B0-%E0%A6%B0%E0%A6%B6%E0%A6%BF%E0%A6%A6.\n↑ আজমল, গাজী; আসমত, গাজী. জীববিজ্ঞান-২য় পত্ৰ. গাজী পাবলিসাৰ্স.\n"https://as.wikipedia.org/w/index.php?title=স্পঞ্জ&oldid=208424"ৰ পৰা সংকলিত\nএই পৃষ্ঠাখন ২৮ অক্টোবৰ, ২০১৯ তাৰিখে ১৭:০৭ বজাত অন্তিম সংশোধন কৰা হৈছিল।


খেল'ইণ্ডিয়াৰ খেল উপভোগ কৰিব বিচাৰে নেকি? খেল'ইণ্ডিয়াৰ খেল চাবলৈ পাছ বা টিকট লাগিব নেকি? জানিবলৈ চাওক এই প্ৰতিবেদন.... - Olympia Sports\nHomeNewsখেল'ইণ্ডিয়াৰ খেল উপভোগ কৰিব বিচাৰে নেকি? খেল'ইণ্ডিয়াৰ খেল চাবলৈ পাছ বা টিকট...\nখেল’ইণ্ডিয়াৰ খেল উপভোগ কৰিব বিচাৰে নেকি? খেল’ইণ্ডিয়াৰ খেল চাবলৈ পাছ বা টিকট লাগিব নেকি? জানিবলৈ চাওক এই প্ৰতিবেদন….\nআৰম্ভ হ’ল খেল’ইণ্ডিয়া যুৱ ক্ৰীড়া সমাৰোহৰ তৃতীয় সংস্কৰণ। ১০ জানুৱাৰীৰ সন্ধিয়া ৭ বজাত অসমৰ মুখ্যমন্ত্ৰী সৰ্বানন্দ সোণোৱালে আনুষ্ঠানিকভাৱে শুভ উদ্বোধন কৰে। বৰ্ণাধ্য সাংস্কৃতিক কাৰ্যক্ৰমণিকাৰে অনুষ্ঠিত হোৱা উদ্বোধনী অনুষ্ঠানত উপস্থিত আছিল দেশৰ ক্ৰীড়া মন্ত্ৰী কিৰেন ৰিজুজু, ভাৰতীয় অলিম্পিক সন্থাৰ সম্পাদক, প্ৰতিখন ৰাজ্যৰ খেলুৱৈ, টিম মেনেজাৰকে আদি কৰি ক্ৰীড়া ক্ষেত্ৰৰ বহু ব্যক্তি।\nঅসমৰ কৃষ্টি-সংস্কৃতি, শৌৰ্য-বীৰ্যৰ চানেকি দাঙি ধৰি পৰিবেশন কৰা বৰ্ণাধ্য কাৰ্যক্ৰমণিকাত বহু ক্ৰীড়াপ্ৰেমী ৰাইজে ইচ্ছা কৰিও প্ৰতিযোগিতাৰ উদ্বোধনী অনুষ্ঠান উপভোগ কৰিবলৈ নোৱাৰিলে। অনষ্ঠানেটা উপভোগ কৰাৰ ক্ষেত্ৰত পাৰ পত্ৰৰ ব্যৱ্স্থা কৰাৰ বাবেই ক্ৰীড়াপ্ৰেমী ৰাইজ অনুষ্ঠান উপবোগৰ পৰা বঞ্চিত হ’বলগীয়া হয়। অৱশ্যে এতিয়াৰ পৰা আৰু ক্ৰীড়া প্ৰেমী ৰাইজ তেনে সমস্যাৰ সনমুখীন হ’বলগীয়া নহ’ব। কাৰণ ৰাজ্যৰ ক্ৰীড়া বিভাগে ৰাইজৰ বাবে বিশেষ ব্যৱস্থা গ্ৰহণ কৰিছে। খেল’ইণ্ডিয়াৰ বিভিন্ন প্ৰতিযোগিতাসমূহ যিসমূহ ক্ৰীড়া প্ৰকল্পত অনুষ্ঠিত হ’ব সেই সমূহ ক্ৰীড়া প্ৰকল্পত গৈ ৰাইজ উপস্থিত হ’লেই হ’ল। কিয়নো প্ৰতিযোগিতাৰ খেল সমূহ উপভোগ কৰাৰ ক্ষেত্ৰত এতিয়াৰে পৰা কোনো পাৰপত্ৰ অথবা টিকটৰ প্ৰয়োজন নহ’ব। এই কথা আজি এক সংবাদেমল যোগে অৱগত কৰিছে ৰাজ্যখনৰ ক্ৰীড়া আৰু যুৱ কল্যাণ বিভাগৰ সদস্য সচিব তথা অসম অলিম্পিক সন্থাৰ সম্পাদক লক্ষ্য কোঁৱৰে।\nkhelo india press meet\nlakhya konwar press meet\nPrevious articleঅলিম্পিয়া এক্সক্লুচিভ; অসমৰ হৈ প্ৰথমটো পদক লাভ কৰা উপাষা তালুকদাৰে আমাৰ আগত কি ক’লে! উপাষাৰ তিনিটা পদকেৰে অসম বৰ্তমান কিমান স্থানত ?\nNext articleকাৰ ভুলৰ বাবে বাৰে বাৰে সাংবাদিক সকল অসুবিধাৰ সন্মুখীন হ’বলগীয়া হৈছে? খেল’ইণ্ডিয়াৰ বাতৰি সংগ্ৰহত পদে পদে বাধাৰ সন্মখুনী হৈছে ৰাজ্যৰ সাংবাদিক।\nলকডাউনৰ বাবে ৰাজস্থানৰ পৰা বিহাৰলৈ খোজকাঢ়ি যাবলৈ ওলাইছিল শ্ৰমিক; সহায় কৰিলে মহম্মদ ছামিয়ে\nমেচ ফিক্সঙৰ বিৰ্তকত জে কে বৰুৱা ক্ৰিকেট!


মাতৃভাষা শিক্ষণৰ উদ্দেশ্য আৰু লক্ষ্য আৰু প্ৰশ্নোত্তৰ » Dev Library\nমাতৃভাষা শিক্ষণৰ উদ্দেশ্য আৰু লক্ষ্য আৰু প্ৰশ্নোত্তৰ is the TET, APSC, PNRD, Assam Police, Post Office, other govt. exam Notes to be provided in the list so that you can easily browse throughout different Assamese Language syllabus wise notes for MCQ of মাতৃভাষা শিক্ষণৰ উদ্দেশ্য আৰু লক্ষ্য আৰু প্ৰশ্নোত্তৰ\nAlso, you can read the Assam TET, APSC, PNRD, Assam Police, Post Office, other govt. exam Objective-type questions online note in these sections as per Assam Competitive exam Syllabus guidelines. These notes are part of Assam TET Assamese Language also. Here we have given মাতৃভাষা শিক্ষণৰ উদ্দেশ্য আৰু লক্ষ্য আৰু প্ৰশ্নোত্তৰ of TET, APSC, PNRD, Assam Police, Post Office, other govt. exam for All Objective type questions, You can practice these here.\nমাতৃভাষা শিক্ষণৰ উদ্দেশ্য আৰু লক্ষ্য\nমাতৃভাষা সমাজ জীৱনৰ অতি আৱশ্যকীয় অঙ্গ। মাতৃভাষাৰ বিকাশ আৰু প্ৰসাৰেৰে এখন সমাজ সুসমৃদ্ধিশালী হৈ পৰিব পাৰে। শিশুকালৰ পৰাই মাতৃভাষাৰ লগত মানুহৰ সম্পৰ্ক। সেয়ে এই মাতৃভাষা শিক্ষাৰ পৰা শিশু বঞ্চিত হ’লে মানসিক বিকাশ সম্পূৰ্ণ নহয় আৰু সমাজ জীৱনৰ লগত সি তাল মিলাই চলিব নোৱাৰে। কিন্তু আমাৰ কাৰণে এইটো দুখৰ বিষয় যে সম্প্ৰতি আমাৰ সমাজত মাতৃভাষা অৱহেলিত হৈ আহিছে। স্বাধীনতাৰ ষাঠিটা বছৰ অতিক্ৰম হৈ যোৱাৰ পাছতো প্ৰাথমিক, মাধ্যমিক তথা উচ্চ বিদ্যালয়সমূহত ই অৱহেলিত বিষয় হিচাপে গণ্য হোৱাৰ লগতে গাৱে-ভূঞেও এতিয়া ইংৰাজী মাধ্যমৰ স্কুলবোৰ গঢ় লৈ উঠাত মাতৃভাষাৰ ওপৰত ভালকৈ মাধমাৰ পৰিছে। গতিকে এটা সবল সুস্থ জাতি গঢ়ি তুলিবৰ বাবে মাতৃভাষা শিক্ষাৰ ওপৰত বিশেষ গুৰুত্ব দিব লাগে। ইয়াৰ যোগেদিহে ছাত্র-ছাত্রীসকলে সমাজৰ একো একোজন দায়িত্বশীল নাগৰিক ৰূপে গঢ় লৈ উঠিব পাৰিব।\nমাতৃভাষাৰ শৃঙ্খলিত স্বৰূপ অৰ্জন কৰি তাক তেওঁলোকে বাস্তৱ জীৱনত প্ৰয়োগ কৰিব লাগিব। সেয়ে মাতৃভাষা শিক্ষাৰ উদ্দেশ্য আৰু লক্ষ্য সুদূৰপ্ৰসাৰী।\nবিষয়বস্তুৰ পূৰ্ণ জ্ঞান : মাতৃভাষাৰ যোগেদি শিক্ষা গ্ৰহণ কৰি তাক সুন্দৰ ৰূপে আয়ত্ত কৰিব পাৰিলেহে বিষয়বস্তুৰ ওপৰত পূৰ্ণ জ্ঞান সম্ভৱপৰ। মাতৃভাষাত ৰচিত সাহিত্য, জীৱনীমূলক গ্ৰন্থ, ভ্ৰমণ কাহিনী আদিয়ে শিশুৰ মনত গভীৰ চিন্তাৰ উদ্ৰেক কৰে আৰু তাৰ যোগেদি মানসিক আৰু চাৰিত্ৰিক দিশৰ বিশেষ উন্নতি সাধন হয়। এই ক্ষেত্ৰত নৈতিক আদৰ্শযুক্ত মাতৃভাষাত ৰচিত গ্ৰন্থৰ প্ৰভাৱ সৰ্বাধিক।\nজাতীয়তাবোধৰ সৃষ্টি : মাতৃভাষাত ৰচিত গীতবোৰে আমাৰ মনত জাতীয়তাবোধ তথা দেশপ্ৰেমৰ সৃষ্টি কৰে। এনে ধৰণৰ জাতীয়তাবোধ বিশিষ্ট স্বদেশপ্ৰেমমূলক গীতবোৰক বিদ্যালয়ত প্ৰাৰ্থনা, সঙ্গীত ৰূপে ব্যৱহাৰ কৰি ছাত্র-ছাত্ৰীৰ মনত দেশপ্ৰেমৰ অংকুৰ সিচা হয়।\nনৈতিক চৰিত্ৰ সংশোধন : ছাত্র এজনক কুপথৰ পৰা সৎ পথলৈ আনিবলৈ মাতৃভাষাৰ যোগেদিহে তেওঁৰ মনত গভীৰ ছাপ সৃষ্টি কৰিব পাৰি। সেই কাৰণে মাতৃভাষাৰ ওপৰত গুৰুত্ব আৰোপ কৰা উচিত।\nপঠনৰ অভ্যাস : মাতৃভাষাৰ যোগেদি অতি সহজে পঠনৰ অভ্যাস গঢ়ি তুলিব পাৰি। ইয়াৰ বাবে শিক্ষকৰো গুৰুত্বপূৰ্ণ ভূমিকা প্ৰয়োজন। মাতৃভাষাৰ প্ৰতি আকৃষ্ট কৰি সেই ভাষাত লিখা উৎকৃষ্ট কিতাপবোৰৰ সন্ধান শিক্ষকেই দিব লাগিব আৰু স্কুল বা আন অনুষ্ঠানৰ পুথিভঁৰালৰ লগত ছাত্রসকলক সম্পৰ্ক স্থাপন কৰি দিব লাগিব।\nসাহিত্যৰ প্ৰতি আকৰ্ষণ : সাহিত্যৰ ৰসাস্বাদনৰ প্ৰতি ছাত্র-ছাত্রীসকলক আগ্ৰহী কৰি তুলিব পাৰি একমাত্ৰ মাতৃভাষাৰ যোগেদিহে। ইয়াৰ বাবে ছাত্র-ছাত্ৰীসকলক ৰচনা, কবিতা লিখা আদিৰ প্ৰতি উৎসাহিত কৰিবলৈ তেনেধৰণৰ প্ৰতিযোগিতাৰ আয়োজন কৰা দৰকাৰ। কোনোবা ছাত্র কোনো ঠাইলৈ গ’লে তাৰ ভ্ৰমণ অভিজ্ঞতাবোৰো লিখিবলৈ শিক্ষকে প্ৰেৰণা যোগোৱা উচিত।\nমাতৃভাষালৈ অনূদিত হোৱা গ্ৰন্থ পঢ়ি ছাত্র-ছাত্ৰীসকলে মহৎ সাহিত্যৰ ৰসাস্বাদন কৰিব পাৰে। এনেবোৰ গ্ৰন্থৰ অধ্যয়নে মহৎ সাহিত্যিকসকলৰ ৰচনাৰ ভঙ্গী, জীৱন দৰ্শন সম্পৰ্কে ছাত্র-ছাত্রীক অৱগত কৰায়। ইয়ে ভৱিষ্যতে ছাত্র এজনক সাহিত্যৰ প্ৰতি ৰুচিশীল ব্যক্তি তথা সাহিত্যিক হিচাপে গঢ়ি তুলিব পাৰে।\nমাতৃভাষাত কম আয়াসতে আৰু কম কষ্টতে নৈতিক চৰিত্ৰবোধ সম্পন্ন গ্ৰন্থবোৰ অধ্যয়ন কৰি ছাত্র-ছাত্রীসকলে নিজৰ নৈতিক চৰিত্ৰক গঢ় দিব পাৰে। এই পাঠবোৰৰ দ্বাৰা সহিষ্ণুতা, মানব প্ৰীতি, বন্ধুপ্ৰীতি, ভাতৃপ্ৰেম, পৰম্পৰা আদিৰ প্ৰতি ছাত্রসকলৰ অনুৰাগ বাঢ়ে আৰু এজন সু নাগৰিক হিচাপে নিজকে গঢ় দিব পাৰে।\nটান গ্ৰন্থৰ ৰিদৈয়ঙ্গমতা : মাতৃভাষাৰ যোগেদি অন্যান্য বিষয়ৰ টান কিতাপবোৰে সহজে ৰিদৈয়ঙ্গম কৰিব পাৰে বাবে ছাত্র-ছাত্ৰীৰ মাজত মাতৃভাষাৰ প্ৰসাৰ বঢ়োৱা উচিত।\nস্বাধীন চিন্তাৰ উন্মেষ : মাতৃভাষাই স্বাধীন চিন্তাৰ জন্ম দিব পাৰে। মাতৃভাষা আয়ত্তৰ দ্বাৰাই নিজৰ বিবেকৰ দ্বাৰা পৰিচালিত হোৱাৰ সামৰ্থ লাভ কৰে। স্কুলত বিভিন্ন দায়িত্ব গ্ৰহণ কৰা ছাত্রসকলে মাতৃভাষাত কথাবোৰ ভালদৰে বুজাই দিব পাৰিলেহে ছাত্রসভাৰ সাধাৰণ সম্পাদক, আলোচনী সম্পাদক আদিৰ দায়িত্ব লোৱাসকলে তেওঁলোকৰ দায়িত্ব পালন কৰিব পাৰিব।\nৰুচিবোধৰ জন্ম : মাতৃভাষাই ছাত্র-ছাত্রীৰ মনত ৰুচিবোধ জন্মায়। ই পঢ়াৰ প্ৰতি ধাউতি বঢ়ায়। মাতৃভাষাত ৰচিত গ্ৰন্থৰ অধ্যয়নে ৰুচিবোধৰ জন্ম দিয়াৰ লগতে এজন সুস্থ নাগৰিকৰো জন্ম দিয়ে।\nপ্ৰশ্ন ১। মাতৃভাষা আৰু মাতৃদুগ্ধ সমতুল্য এই অভিমত কাৰ ?\n(ক) সৰ্বপল্লী ৰাধাকৃষ্ণনৰ।\n(খ) ৰবীন্দ্ৰনাথ ঠাকুৰৰ।\n(গ) মহাত্মা গান্ধীৰ।\n(ঘ) ঈশ্বৰচন্দ্ৰ বিদ্যাসাগৰৰ।\nউত্তৰ : (গ) মহাত্মা গান্ধীৰ।\nপ্ৰশ্ন ২। অসমত অসমীয়া ভাষা এলাগী হৈ পৰিছিল ইংৰাজসকলে অসমত ৰাজত্ব কৰা সময়ত ? কিয় কোনে অসমীয়া ভাষাক এলাগী কৰিছিল ?\n(গ) বৃটিছ শাসকসকলে।\nউত্তৰ : (ক) কেৰাণী-মহৰীসকলে।\nপ্ৰশ্ন ৩। মাতৃভাষাত লিখা এখন নোবেল পুৰস্কাৰপ্ৰাপ্ত গ্ৰন্থ হ’ল\nউত্তৰ : (খ) গীতাঞ্জলী।\nপ্ৰশ্ন ৪। মাতৃভাষাই মানসিক উৎকৰ্ষ সাধন কৰে দেশীয় ভাষাত লিখা গ্ৰন্থৰ যোগেদি কাৰণ\n(ক) মাতৃভাষাত আমাৰ মনৰ প্ৰতিবিম্ব ৰূপায়িত হয় বাবে।\n(খ) অন্য ভাষাৰ সাহিত্যই অন্তৰ্নিহিত ভাবেৰে উদ্ধুদ্ধ কৰিব নোৱাৰে বাবে।\n(গ) এডভাঞ্চাৰ কাহিনীবোৰে আনন্দ দিব নোৱাৰে বাবে।\n(ঘ) অন্য ভাষা সাহিত্য দুৰ্লভ বাবে।\nউত্তৰ :(ক) মাতৃভাষাত আমাৰ মনৰ প্ৰতিবিম্ব ৰূপায়িত হয় বাবে।\nপ্ৰশ্ন ৫। কি সাহিত্যৰ অধ্যয়নৰ ফলত অনুভূতি, ৰুচি আদিয়ে সঠিক কাম দিয়ে ?\n(খ) বিদেশী সাহিত্য।\n(গ) অনূদিত সাহিত্য।\n(ঘ) কল্প বিজ্ঞান সাহিত্য।\nউত্তৰ :(ক) কাব্য-সাহিত্য।\nপ্ৰশ্ন ৬। মানুহে সুখ-দুখৰ কথা পাতিবলৈ কি ভাষা ব্যৱহাৰ কৰে ?\n(খ) ইংৰাজী ভাষা।\n(ঘ) হিন্দী ভাষা।\nউত্তৰ : (ক) মাতৃভাষা।\nপ্ৰশ্ন ৭। মাতৃভাষাৰ কিতাপে আমাৰ মনত কি বোধৰ জন্ম দিয়ে ?\nউত্তৰ : (খ) ৰুচিবোধ।\nপ্ৰশ্ন ৮। মাতৃভাষা প্ৰয়োগৰ দ্বাৰা ছাত্রসকলৰ কি বাঢ়ে ?\n(ক) বিদ্বেয় ভাব বাঢ়ে।\n(খ) হীনমন্যবোধ বাঢ়ে।\n(গ) বিচাৰ শক্তি বাঢ়ে।\n(ঘ) সহনশীলতা বাঢ়ে।\nউত্তৰ : (গ) বিচাৰ শক্তি বাঢ়ে।\nপ্ৰশ্ন ৯। সংস্কৃতিৰ এবিধ অংগ কি ?\n(খ) ভৌগোলিক সীমা।\nপ্ৰশ্ন ১০। কোনটো শুদ্ধ লিখা\n(ক) মাতৃভাষা হ’ল পৰিপূৰ্ণ মানৱ জীৱনত প্ৰবেশৰ বাবে শিকা ভাষা।\n(খ) মাতৃভাষাৰ যোগেদি ছাত্র-ছাত্ৰীয়ে দায়িত্বশীল নাগৰিক হ’ব নোৱাৰে।\n(গ) কেন্দ্ৰীয় চৰকাৰৰ প্ৰতিযোগিতামূলক পৰীক্ষাত মাতৃভাষা অন্তৰ্ভুক্ত হোৱা নাই।\n(ঘ) বৰ্তমান বৈজ্ঞানিক প্ৰগতিৰ খবৰবোৰ কেৱল ইংৰাজীতহে পোৱা যায়, মাতৃভাষাত পোৱা নাযায়।\nউত্তৰ :(ক) মাতৃভাষা হ’ল পৰিপূৰ্ণ মানৱ জীৱনত প্ৰবেশৰ বাবে শিকা ভাষা।\nপ্ৰশ্ন ১১। ইংৰাজ চৰকাৰে ইংৰাজীকেই স্কুল-কলেজৰ মাধ্যম ৰূপে স্বীকৃতি দিয়া চনটো কি ?\nউত্তৰ : (খ) ১৮৩৫।\nপ্ৰশ্ন ১২। কোনটো শুদ্ধ ?\n(ক) সৰুৰ পৰাই শিশুই মাতৃভাষাতেই মনৰ ভাব প্ৰকাশ কৰে। নিজক সহজে আত্মপ্ৰকাশ কৰিব পৰা ভাষাটো হ’ল মাতৃভাষা।\n(খ) ইংৰাজীক শিক্ষাৰ মাধ্যম কৰাটো বিপজ্জনক।\n(গ) ইংৰাজীক মাধ্যম কৰা মানে ছাত্র-ছাত্ৰীসকলৰ ভাবনা বা ধ্যান-ধাৰণা উন্নত কৰা।\n(ঘ) ইংৰাজী ভাগৰ ভাষা\nউত্তৰ :(খ) ইংৰাজীক শিক্ষাৰ মাধ্যম কৰাটো বিপজ্জনক।\nপ্ৰশ্ন ১৩। তলত দিয়া বাক্যবোৰৰ কোনটো শুদ্ধ ?\n(ক) মাতৃভাষাৰ লগত আমাৰ দেহৰ সম্পৰ্ক।\n(খ) মাতৃভাষাৰ লগত আমাৰ তেজৰ সম্পৰ্ক।\n(গ) ইংৰাজী বা হিন্দী আমাৰ মাতৃভাষাৰ সমতুল্য ভাষা।\n(ঘ) মাতৃৰ পৰা শিকাটো কষ্টসাধ্য।\nউত্তৰ :(খ) মাতৃভাষাৰ লগত আমাৰ তেজৰ সম্পৰ্ক।\nপ্ৰশ্ন ১৪। আঞ্চলিক ভাষা শিক্ষাৰ মাধ্যম নহ’লে শিশুৰ মানসিক বিকাশ-\n(ক) উন্নত নহয়।\n(খ) বাধাগ্ৰস্ত নহয়।\n(গ) অধপতিত নহয়।\n(ঘ) পৰিপূৰ্ণ নহয়।\nউত্তৰ : (ক) উন্নত নহয়।\nপ্ৰশ্ন ১৫। মাতৃভাষাত বিষয়টো বুজাবলৈ শিক্ষকসকলে\n(ক) কঠিন পায়।\n(খ) সহজ পায়।\n(গ) অতি কম সময় খৰচ কৰিব পাৰে।\n(ঘ) বিৰক্তি পায়।\nউত্তৰ : (খ) সহজ পায়।\nপ্ৰশ্ন ১৬। সাহিত্য অধ্যয়ন মাতৃভাষাৰ যোগেদি হ’লে ছাত্ৰসকলে\n(ক) সোনকালে বুজি পায়।\n(খ) মানস পটত সেই কথা বা কবিতাটোৰ ভাব স্পষ্ট হৈ উঠে।\n(গ) বিৰক্তি বোধ কৰে।\n(ঘ) অন্যমনস্ক হয়।\nউত্তৰ : (খ) মানস পটত সেই কথা বা কবিতাটোৰ ভাব স্পষ্ট হৈ উঠে।\nপ্ৰশ্ন ১৭। মাতৃভাষাৰ মাধ্যমত ভাল ফলাফল কৰা ছাত্ৰসকলে কেনেদৰে অনুজসকলক উপকৃত কৰিব পাৰে ?\n(ক) তেওঁলোকৰ বোধগম্য জ্ঞান দান কৰি।\n(খ) শিক্ষাৰ প্ৰতি আগ্ৰহ সৃষ্টি কৰি।\n(গ) ভাল ফলাফল কৰিবলৈ প্ৰেৰণা দি।\n(ঘ) অন্য ভাষালৈ অনাগ্ৰহ সৃষ্টি কৰি।\nউত্তৰ :(ক) তেওঁলোকৰ বোধগম্য জ্ঞান দান কৰি।\nপ্ৰশ্ন ১৮। ইংৰাজী ভাষাত সাহিত্য ৰচনা কৰা সাহিত্যিকজন কোন ?\n(খ) ভিক্টৰ হুগো।\nউত্তৰ : (ক) শ্বেইক্সপিয়াৰ।\nপ্ৰশ্ন ১৯। তলৰ কোনটো অশুদ্ধ- মানুহে সাধাৰণতে-\n(ক) মাতৃভাষাত কথা পাতে।\n(খ) মাতৃভাষাত চিন্তা কৰে।\n(গ) মাতৃভাষাত সামাজিক সম্পৰ্ক ৰক্ষা কৰে।\n(ঘ) মাতৃভাষাত কেৱল আনুষ্ঠানিক শিক্ষা গ্ৰহণ কৰে।\nউত্তৰ : (ঘ) মাতৃভাষাত কেৱল আনুষ্ঠানিক শিক্ষা গ্ৰহণ কৰে।\nপ্ৰশ্ন ২০। তলৰ কোনটো মাতৃভাষা শিক্ষণৰ উদ্দেশ্য নহয়-\n(ক) মাতৃভাষাৰ প্ৰতি ছাত্র-ছাত্ৰীৰ আগ্ৰহ বঢ়োৱা।\n(খ) কবি-সাহিত্যিকসকলৰ লগত পৰিচয় কৰাই দিয়া।\n(গ) মৌলিক চিন্তাধাৰা আৰু কল্পনাশক্তিৰ উৎকৰ্ষ সাধন কৰা।\n(ঘ) মাতৃভূমিক ভালপাবলৈ শিকোৱা।\nউত্তৰ :(ঘ) মাতৃভূমিক ভালপাবলৈ শিকোৱা।\nপ্ৰশ্ন ২১। মাতৃভাষা আমাৰ প্ৰিয়, কিয়নো-\n(ক) ই অতি সহজ।\n(খ) এই ভাষা পৰিয়ালৰ লোকসকলে কয়।\n(গ) এই ভাষাৰ সৈতে আমি জন্মৰে পৰা জড়িত।\n(ঘ) ই শুনিবলৈ অতি শুৱলা।\nউত্তৰ : (গ) এই ভাষাৰ সৈতে আমি জন্মৰে পৰা জড়িত।\nপ্ৰশ্ন ২২। দ্বিতীয় ভাষাটো-\n(ক) জন্মস্বত্ত্বে পোৱা ভাষা।\n(খ) মাতৃৰ কথিত ভাষা।\n(গ) মাতৃভাষা নহয়।\n(ঘ) মাতৃৰ লিখিত ভাষা।\nউত্তৰ : (গ) মাতৃভাষা নহয়।\nপ্ৰশ্ন ২৩। মানুহৰ জীৱনৰ প্ৰথম আৰু গুৰুত্বপূৰ্ণ ভাষাটো হ’ল-\n(গ) দ্বিতীয় ভাষা।\nপ্ৰশ্ন ২৪। বিজ্ঞানে-\n(ক) ভাষা এটাৰ উৎস, অস্তিত্ব আৰু জনপ্ৰিয়তাৰ কথা জনায়।\n(খ) কোনো দেশৰ সামগ্ৰিক জ্ঞান প্ৰদান কৰে।\n(গ) কাৰিকৰী জ্ঞানত দক্ষতা বঢ়ায়।\n(ঘ) মানুহৰ চিন্তাত ৰুচিবোধ জন্মায়।\nউত্তৰ : (গ) কাৰিকৰী জ্ঞানত দক্ষতা বঢ়ায়।\nপ্ৰশ্ন ২৫। মাতৃভাষা শিক্ষণৰ উদ্দেশ্য হ’ল-\n(ক) মাতৃভাষা শিক্ষণৰ চাৰিটা কৌশল-শ্ৰৱণ, কথন, পঠন আৰু লিখনৰ দক্ষতা অৰ্জন কৰা।\n(খ) মাতৃভাষা মাধ্যমৰ বিদ্যালয়ৰ বাবে শিক্ষক প্ৰস্তুত কৰা।\n(গ) অসমত অসমীয়া ভাষাৰ প্ৰচলন কৰা।\n(ঘ) অসমীয়া সাহিত্যিক প্ৰস্তুত কৰা।\nউত্তৰ :(ক) মাতৃভাষা শিক্ষণৰ চাৰিটা কৌশল-শ্ৰৱণ, কথন, পঠন আৰু লিখনৰ দক্ষতা অৰ্জন কৰা।\nপ্ৰশ্ন ২৬। গদ্য শিক্ষণৰ মূল উদ্দেশ্য হৈছে-\n(ক) ছাত্ৰ-ছাত্ৰীৰ ভাষাজ্ঞান বৃদ্ধি কৰা।\n(খ) কথা কোৱাৰ সুৰ আয়ত্ব কৰা।\n(গ) বিভিন্ন লিখকৰ সৈতে পৰিচয় হোৱা।\n(ঘ) যতি-বিৰাম চিনৰ ব্যৱহাৰৰ দক্ষতা লাভ কৰা।\nউত্তৰ : (ক) ছাত্ৰ-ছাত্ৰীৰ ভাষাজ্ঞান বৃদ্ধি কৰা।\nপ্ৰশ্ন ২৭। মাতৃভাষাৰ মাধ্যমত শিক্ষা গ্ৰহণ কৰাৰ প্ৰধান সুবিধা হ’ল-\n(ক) নিজৰ মৌলিক আৰু স্বাধীন চিন্তাৰ অভিব্যক্তি প্ৰকাশ কৰিব পাৰে।\n(খ) সহ শিক্ষাৰ্থীৰ সৈতে সুসম্পৰ্ক ৰক্ষা কৰিব পাৰে।\n(গ) পাঠ্যক্ৰম সহজে আয়ত্ত কৰিব পাৰে।\n(ঘ) অসমীয়া ভাষাৰ কিতাপ-পত্ৰ সহজে পঢ়িব পাৰে।\nউত্তৰ : (গ) পাঠ্যক্ৰম সহজে আয়ত্ত কৰিব পাৰে।


চল্লিছোৰ্ধৰ ৰোগ আৰু প্ৰতিকাৰ — বিকাশপেডিয়া\nমূল পৃষ্ঠা / স্বাস্থ্য / স্বাস্থ্য কিটিপ / চল্লিছোৰ্ধৰ ৰোগ আৰু প্ৰতিকাৰ\nচল্লিছ বছৰত ভৰি দিয়া বা চল্লিছ পাৰ হোৱাৰ পাছত শৰীৰত নানা ধৰণৰ ৰোগে আক্ৰমণ কৰা দেখা যায়। ইয়াৰ ভিতৰত বেছিকৈ দেখা পোৱা ৰোগসমূহ হ’ল– ডায়েবেটিছ, উচ্চ ৰক্তচাপ (হাইপাৰটেনচন), আৰ্থ্ৰাইটিছ, নিদ্ৰাহীনতা (ইনচ্‌ম্‌নিয়া), চুলি পকা আৰু মহিলাসকলৰ ‘মেনোপ’জেল চিনড্ৰম’ আদিয়ে প্ৰধান। ‘ডায়েবেটিছ মেলিটাছ’ হ’ল সচৰাচৰ বেছিকৈ দেখা পোৱা এক ‘এণ্ডোক্ৰাইনেল’ ৰোগ। ইয়াৰ মুখ্য লক্ষণ হৈছে হাইপাৰ গ্লাইছেমিয়া (তেজত অত্যধিক গ্লুকজৰ মাত্ৰা বৃদ্ধি) আৰু গ্লাইক’চুৰিয়া অৰ্থাৎ প্ৰস্ৰাৱত গ্লুকজৰ মাত্ৰা বৃদ্ধি। মুখ্যত অগ্ন্যাশয় গ্ৰন্থিয়ে নি:সৰণ কৰা ইনচুলিন হৰ’মন’ৰ অভাৱ বা ইনচুলিনৰ কাৰ্যক্ষমতা হ্ৰাস পোৱাৰ ফলতেই ‘ডায়েবেটিছ’ ৰোগৰ সৃষ্টি হয়। যদি আৰম্ভণিতেই ইয়াৰ চিকিৎসা কৰা নহয় তেন্তে ইয়াৰ ফল ভয়াবহ হ’ব পাৰে। ডায়েবেটিছৰ সুচিকিৎসা নকৰিলে ইয়াৰ নানা ধৰণৰ উপসৰ্গই দেখা দিয়ে। উপসৰ্গসমূহ হ’ল- কিট’এছিড’ছিছ, ডায়েবেটিক ৰেটিন’পেথি, ডায়েবেটিক নিউৰ’পেথি, ঘা শুকাই নোযোৱা আদি। সুশ্ৰুতে(খ্ৰী:পূ: ৫০০) বিছ প্ৰকাৰৰ প্ৰমেহ ৰোগৰ বৰ্ণনা কৰিছিল। প্ৰমেহৰ দ্বাৰা মূত্ৰ নি:সৰণত দেখা দিয়া অসুবিধা বুজোৱা হৈছিল। সুশ্ৰুতৰ মতে, দিনত শোৱা, পৰিশ্ৰম নকৰা, এলেহুৱা, মিঠাই, চৰ্বি আৰু ঠাণ্ডা বস্তু সেৱন কৰা লোক প্ৰমেহ ৰোগৰ দ্বাৰা বেছিকৈ আক্ৰান্ত হয়। ভাৰতীয় চিকিৎসক সুশ্ৰুতেই প্ৰথমে ‘মধুমেহ’ৰ কথা উল্লেখ কৰিছিল আৰু ইয়াৰ লক্ষণসমূহ হ’ল- বেছিকৈ পিয়াহ আৰু ভোক লগা আৰু বাৰে বাৰে প্ৰস্ৰাৱ লগা। ‘ডায়েবেটিছ মেলিটাছ’ক এই মধুমেহ ৰোগৰ লগতে ৰিজোৱা হৈছে। আধুনিক সমাজ-ব্যৱস্থা আৰু উন্নত জীৱন-ধাৰণেই হ’ল এই ৰোগৰ মুখ্য কাৰণ। অত্যধিক শৰ্কৰা জাতীয় খাদ্য, মানসিক দুশ্চিন্তা আৰু মানসিক চাপ আদিয়ে এই ৰোগ হোৱাত বিশেষ অৰিহণা যোগাইছে। ডায়েবেটিছ সকলো জাতি, বংশ আৰু পুৰুষ-মহিলা উভয়ৰে হোৱা দেখা যায়। বিশ্বৰ মুঠ জনসংখ্যাৰ ২ শতাংশই হ’ল ডায়েবেটিছ ৰোগী। ভাৰতবৰ্ষত প্ৰায় ২.১ শতাংশ চহৰাঞ্চলৰ লোক আৰু ১.৫ শতাংশ গ্ৰাম্যাঞ্চলত বাস কৰা লোক ডায়েবেটিছৰ দ্বাৰা আক্ৰান্ত হয়। যদিও ডায়েবেটিছ মেলিটাছ এক বয়সত হোৱা ৰোগ আৰু বয়সৰ লগে লগে ইয়াৰ সংখ্যা বৃদ্ধি পায়, তথাপি যি কোনো বয়সৰ লোকেই এই ৰোগৰ দ্বাৰা আক্ৰান্ত হ’ব পাৰে। সাধাৰণ ওজনৰ ব্যক্তিতকৈ শকত ব্যক্তি এই ৰোগৰ দ্বাৰা বেছিকৈ আক্ৰান্ত হয়। ডায়েবেটিছ ৰোগ সুচিকিৎসাৰ বাবে আয়ুৰ্বেদিক চিকিৎসা পদ্ধতিত আহাৰ, ঔষধ, ব্যায়াম আৰু যোগৰ উল্লেখ আছে। প্ৰথমতেই এই পদ্ধতিত ডায়েবেটিছ ৰোগ নিৰাময়ৰ বাবে শাৰীৰিক ব্যায়াম আৰু যোগাভ্যাসৰ উপদেশ দিয়া হৈছে। চৰক আৰু সুশ্ৰুতৰ দিনৰে পৰাই ডায়েবেটিছ ৰোগীক নিতৌ চাৰিমাইল খোজকঢ়াৰ পৰামৰ্শ দি অহা হৈছে। বৰ্তমান যুগতো হাইপাৰগ্লাইছেমিয়া নিয়ন্ত্ৰণ কৰাৰ ক্ষেত্ৰত ব্যায়ামক এক গুৰুত্বপূৰ্ণ স্থান দিয়া হৈছে। যোগাভ্যাসৰ ভিতৰত প্ৰাণায়ামে ডায়েবেটিছ মেলিটাছ ৰোগ নিৰাময়ত সহায় কৰে। প্ৰাণায়ামৰ দ্বাৰা ‘ব্লাড চুগাৰ লেভেল’ তললৈ নমা দেখা পোৱা গৈছে। ডায়েবেটিছ ৰোগৰ নিয়ন্ত্ৰণত সহায়ক কেইবিধমান যোগ হ’ল- সূৰ্য নমস্কাৰ, যোগমুদ্ৰা, পদ্মাসন, বজ্ৰাসন, হলাসন, পশ্চিমোত্তাসন, সৰ্বাংগাসন, ভুজাংগাসন, ধনুৰাসন। আয়ুৰ্বেদৰ বিভিন্ন সংহিতাত মধুমেহ (ডায়েবেটিছ মেলিটাছ) ৰোগৰ চিকিৎসাত ব্যৱহৃত বহু সংখ্যক খনিজ ঔষধ আৰু বনৌষধিৰ উল্লেখ আছে। ৰোগৰ চিকিৎসাত ব্যৱহৃত বিভিন্ন বনৌষধিসমূহ হ’ল- ‘বিলব(বেল), নিম্ব(নিম), কাৰবেল্লক জম্বু, উদুম্বৰ, মেথি, গুৰুচী, নয়নতৰা ইত্যাদি। ইয়াৰোপৰি বহু সংখ্যক বনৌষধি, ধাতু আৰু খনিজৰ যৌগিক ঔষধ আছে, যিবিলাকৰ ব্যৱহাৰৰ দ্বাৰা ডায়েবেটিছ ৰোগ নিয়ন্ত্ৰণত সফলতা পাব পাৰি। ডায়েবেটিছ ৰোগৰ চিকিৎসাৰ ক্ষেত্ৰত খাদ্যাভাসে এক গুৰুত্বপূৰ্ণ ভূমিকা গ্ৰহণ কৰিছে। ডায়েবেটিছ ৰোগীয়ে তেওঁৰ শৰীৰৰ প্ৰয়োজনীয়তালৈ লক্ষ্য ৰাখি কম পৰিমাণৰ আহাৰ গ্ৰহণ কৰিব লাগে, আকৌ ক্ষীণ বা কম ওজনৰ ৰোগীয়ে বেছি কেল’ৰিৰ আহাৰ গ্ৰহণ কৰিব লাগে, আকৌ অতি ক্ষীণ বা কম ওজনৰ ৰোগীয়ে বেছি কেল’ৰিৰ আহাৰ গ্ৰহণ কৰিব লাগে। ৰোগীয়ে পৰাপক্ষত ভাত, আলু, চেনি আৰু চৰ্বি জাতীয় খাদ্য ত্যাগ কৰা উচিত আৰু ঘেঁহু, মটৰ, গোমধান আৰু মাহজাতীয় পদাৰ্থ, কেৰেলা, ভেন্দি, তিয়ঁহ, কবি, বেল আদি গ্ৰহণ কৰিব লাগে। তদুপৰি নিমপাত, মেথি, নহৰু, হালধি, আদা আদি দৈনিক খাব লাগে। ডায়েবেটিছ ৰোগ নিৰাময় তথা নিয়ন্ত্ৰণৰ ক্ষেত্ৰত আয়ুৰ্বেদিক ঔষধে যথেষ্ট সফলতা লাভ কৰিছে আৰু বৰ্তমান সমগ্ৰ ভাৰতবৰ্ষতে এই ঔষধসমূহ জনপ্ৰিয় হৈছে।\nচল্লিছ বছৰৰ পাছত হোৱা আন এটা সাধাৰণ (Common) ৰোগ হ’ল উচ্চ ৰক্তচাপ (হাইপাৰটেনচন)। ধমনীৰ দ্বাৰা হৃদয়ৰ চাপত তেজ শৰীৰৰ সকলো অংশলৈ চলাচল কৰে। যেতিয়া হৃদয়ৰ সংকোচন হৈ তেজ পাম্প কৰে তেতিয়া তেজ নলীকালৈ গমন কৰে আৰু এইটোক কোৱা হয় চিষ্ট’লিক ব্লাড প্ৰেছাৰ(ওপৰৰ) আৰু যেতিয়া হৃদযন্ত্ৰ পুনৰ স্বাভাৱিক অৱস্থালৈ আহে তেতিয়া তাক ডাইষ্ট’লিক(তলৰ) ব্লাড প্ৰেছাৰ বুলি কোৱা হয়। ৰক্তচাপ হৈছে ‘আৰ্টাৰি ৱাল’ অৰ্থাৎ ধমনীৰ বেৰত প্ৰয়োগ হোৱা তেজৰ চাপ। অত্যধিক বায়ুৰ চাপৰ ফলত যেনেদৰে টায়াৰ ফাটি যায় ঠিক তেনেদৰে উচ্চ ৰক্তচাপে ধমনীৰ ক্ষতি কৰে। চিষ্ট’লিক প্ৰেছাৰ সকলো বয়সৰ মানুহৰ বাবে ১০০ৰ পৰা ১৪০ ৰ ভিতৰত আৰু ডাইষ্ট’লিক ব্লাড প্ৰেছাৰ সকলো বয়সৰ মানুহৰ বাবে ৬০ ৰ পৰা ৯০ ৰ ভিতৰত হ’ব লাগে। এই ৰক্তচাপ মেনমিটাৰ অব মাৰকিউৰি(mm Hg) দ্বাৰা জোখা হয়। সাধাৰণতে মানুহ এজনৰ ৰক্তচাপ পুৱা আৰু আবেলিহে বৃদ্ধি হয়। মানুহৰ পুৱা ৰক্তচাপ একেবাৰে কম থাকে আৰু আবেলিলৈ যেতিয়া মানুহজন দিনৰ কামত ভাগৰি পৰে তেতিয়া ৰক্তচাপ বৃদ্ধি হয়। মানুহৰ মানসিক ভাৰসাম্য নিয়ন্ত্ৰিত কৰি ৰক্তচাপ নিয়ন্ত্ৰণ কৰা হয়। উত্তেজনা, উৎকণ্ঠা, আকস্মিক ভয়, মানসিক চাপ আদিৰ ফলত ৰক্তচাপ বৃদ্ধি হয়। এইবোৰৰ বৃদ্ধি অনুসৰি ৰক্তচাপ বৃদ্ধি হয় আৰু মানসিক চাপ কমাৰ লগে লগে ৰক্তচাপো সাধাৰণ অৱস্থালৈ আহে। উচ্চ ৰক্তচাপ হ’ল এটা অতি সাধাৰণ ৰোগ। ই একেবাৰে একো লক্ষণ নেদেখুৱায়। কিন্তু সঠিক সময়ত ইয়াক চিকিৎসা কৰি নিৰ্মূল নকৰিলে ই পাছলৈ বিভিন্ন জটিলতাৰ সৃষ্টি কৰে। যদি কোনো লোকৰ বহুদিনৰ পৰা মূৰৰ বিষ, অনিদ্ৰা, অস্থিৰ লাগি থকা, বুকুখন ধপ্‌ধপাই থকা, খোজ কাঢ়িলে উশাহ লোৱাত কষ্ট পোৱা, চকুৰে অস্পষ্ট দৃশ্য দেখা, ৩৫ বা ৪০ বছৰ বয়সৰ পাছৰ পৰা নাকেৰে তেজ ওলোৱা আদি হয়, তেনেহ’লে লগে লগে ৰক্তচাপ পৰীক্ষা কৰিব লাগে। উচ্চ ৰক্তচাপ হৈছে ‘কাৰ্ডিঅ’ ভাছকুলাৰ’ ৰোগৰ মুখ্য কাৰণ। সাধাৰণ ব্যক্তিতকৈ উচ্চ ৰক্তচাপত ভোগা ৰোগীৰ ‘ক’ৰনাৰী হাৰ্ট ৰোগ’ হোৱাৰ সম্ভাৱনা তিনিগুণ, ‘কনজেচটিভ কাৰ্ডিয়াক ফেইলৰ’ হোৱাৰ সম্ভাৱনা চাৰিগুণ আৰু ‘ষ্ট্ৰোক’ হোৱাৰ সম্ভাৱনা সাতগুণে বেছি হয়। উচ্চ ৰক্তচাপৰ সাধাৰণ কাৰণ কিছুমান হ’ল বংশগত, মানসিক চিন্তা, ধূমপান, অতিমাত্ৰা মদ সেৱন, মধুমেহ, অতিস্থূলতা, তেজত অতিমাত্ৰা কলেষ্ট’ৰেল থকা ইত্যাদি। আন কিছুমান সামান্য কাৰণ হ’ল – কিড্‌নি ফেইলৰ, গৰ্ভাৱস্থা, গৰ্ভনিৰোধক পিল সেৱন ইত্যাদি। ৰক্তচাপ সাধাৰণ অৱস্থালৈ অনা চিকিৎসাত ওজন কমোৱাটো এটা প্ৰধান কথা। বেছিভাগ ক্ষেত্ৰত ওজন কমাই উচ্চ ৰক্তচাপ সাধাৰণ অৱস্থালৈ আনিব পাৰি। বেছিকৈ নিমখ সেৱন কৰা ব্যক্তিৰ ৰক্তচাপ বেছি হয়। সেইবাবে উচ্চ ৰক্তচাপত ভোগা ৰোগীয়ে কম মাত্ৰাত নিমখ সেৱন কৰা উচিত। সাধাৰণ উচ্চ ৰক্তচাপত ভোগা ৰোগীক ৪-৬ গ্ৰাম নিমখ গ্ৰহণ কৰিবলৈ অনুমতি দিয়া হয়। উচ্চ ৰক্তচাপ থকা ৰোগীয়ে দৈনিক প্ৰায় ৪ কি:মি(৪৫ মিনিট) বাট নিয়মিতভাৱে খোজ কাঢ়িব লাগে। ৰক্তচাপ ৰোধ কৰিবলৈ খোজ কঢ়াটো হ’ল এক উত্তম উপায়। যৌগিক ব্যায়াম, যেনে- শৱাসন, প্ৰাণায়াম কৰিলে অতি উত্তম ফল পোৱা যায়। উচ্চ ৰক্তচাপত ভোগা ৰোগীয়ে নিয়মীয়াকৈ ৰক্তচাপ পৰীক্ষা কৰি থকা উচিত। হৃদৰোগ আৰু ৰক্তচাপ বৃদ্ধিৰ ক্ষেত্ৰত কলেষ্ট’ৰেল হ’ল এটা প্ৰধানতম কাৰণ। যিবোৰ খাদ্যত অতি বেছি পৰিমাণত কলেষ্ট’ৰেল থাকে সেইবোৰ খাদ্য বাছি লৈ গ্ৰহণৰ পৰা বিৰত থাকিব লাগে। তেল আৰু চৰ্বিযুক্ত আহাৰ কমাই খোৱা উচিত। কণীত অতি বেছি পৰিমাণে কলেষ্ট’ৰেল থকা হেতুকে কণী খোৱাটো অনুচিত। লগতে মাখন, ক্ৰিম, চিজ আৰু বেছি চৰ্বিযুক্ত ছাগলীৰ মাংস সেৱনৰ পৰা একেবাৰে বিৰত থাকিব লাগে। ধূমপান আৰু মদ্যপান এই দুয়োটা সেৱন কৰা বন্ধ কৰিব লাগে। উচ্চ ৰক্তচাপত ভোগা ৰোগীয়ে চৰ্বিযুক্ত আহাৰ আদি খোৱাতকৈ সেউজীয়া শাক-পাচলি আৰু সতেজ ফলমূল খোৱা উচিত।\nবয়স বঢ়াৰ লগে লগে হোৱা অন্য এক ৰোগ হ’ল অনিদ্ৰা বা ইনচ’ম্‌নিয়া। আয়ুৰ্বেদ শাস্ত্ৰত নিদ্ৰাক তিনি উপস্তৰৰ দ্বিতীয় মহত্বপূৰ্ণ অংগ বুলি মনা হয়। ‘চৰক’ৰ মতে, মন ক্লান্ত হ’লে ক্ৰিয়াশিলা ইন্দ্ৰিয়সমূহো ক্লান্ত হৈ পৰে আৰু ইন্দ্ৰিয়সমূহ তেতিয়া নিজৰ বিষয়ৰ পৰা নিবৃত হোৱাৰ ফলতেই মানুহৰ নিদ্ৰা আহে। মানসিক আৰু শাৰীৰিক প্ৰকৃতিৰ আধাৰত ভিন্ন ভিন্ন ব্যক্তিৰ নিদ্ৰাও ভিন্ন ভিন্ন হয়। ৰাতি স্বভাৱত: হোৱা নিদ্ৰাক প্ৰাণধাৰক বুলি কোৱা হয়। এই স্বাভাৱিক নিদ্ৰাকে আয়ুৰ্বেদৰ তিনি উপস্তৰৰ অংগ হিচাপে মনা হৈছে। যথাসময়ত গ্ৰহণ কৰা নিদ্ৰাই পুষ্টি, বৰ্ণ, বল, উৎসাহ, অগ্নিদীপ্তি আৰু ধাতুসাম্য প্ৰদান কৰে। ইয়াৰ বিপৰীতে অনিদ্ৰাই সুখ আৰু আয়ুস নাশ কৰে। অনিদ্ৰাক ‘ডিপ্ৰেছিভ ইলনেছ’; বিভিন্ন ধৰণৰ মানসিক চাপ, দুশ্চিন্তা, অনিশ্চয়তা আৰু অন্য মানসিক অৱস্থাৰ লক্ষণ হিচাপে গণ্য কৰা হয়। আয়ুৰ্বেদ সংহিতাত সদ্‌বৃত্ত ৰসায়ন, আচাৰ ৰসায়ন আৰু মেধ্য ৰসায়নৰ বিস্তৃত বৰ্ণনা কৰা হৈছে। এই সদ্‌বৃত্ত আৰু ৰাতিচৰ্য্যাৰ নিয়মসমূহৰ পালন আৰু আচাৰ ৰসায়ন আৰু মেধ্য ৰসায়নৰ সেৱনৰ দ্বাৰা অনিদ্ৰাক নাশ কৰিব পাৰি।\nআৰ্থ্ৰাইটিছ (গাঁঠিৰ বিষ)\nআৰ্থ্ৰাইটিছ হৈছে সাধাৰণতে (Commonly) দেখা পোৱা এটা বেমাৰ(Join disorder)। এই ৰোগত শৰীৰৰ বিভিন্ন গাঁঠিত ৰোগৰ লক্ষণে দেখা দিয়ে। প্ৰথমে এটা গাঁঠিত ৰোগৰ লক্ষণে দেখা দিয়ে যদিও ক্ৰমান্বয়ে শৰীৰৰ সকলো গাঁঠিয়েই এই ৰোগত আক্ৰান্ত হয়, ফলত গাঁঠিত অসহ্য বিষ, ফুলি উঠা আৰু ৰাতিপুৱা গাঁঠিৰ জঠৰতা দেখা পোৱা যায়। ৰোগ পুৰণা হোৱাৰ লগে লগে গাঁঠিবোৰ ধ্বংসপ্ৰাপ্ত হয় আৰু পিছত গাঁঠিৰ বিকৃতিয়ে দেখা দিয়ে। আৰ্থ্ৰাইটিছ কেইবা প্ৰকাৰৰো দেখা পোৱা যায়। সেইবিলাক হৈছে ক্ৰমে Rheumatoid arthritis, Osteo arthritis, Gouty arthritis. Rheumatoid arthritis সাধাৰণতে ২০ বছৰৰ পৰা ৪৫ বছৰৰ ভিতৰত হয়। এই ৰোগ মহিলাৰ ক্ষেত্ৰত বেছিকৈ দেখা পোৱা যায়। ৰোগৰ আৰম্ভণি লাহে লাহে হয় যদিও কেতিয়াবা হঠাতেই এই ৰোগৰ লক্ষণে দেখা দিয়ে। এই ৰোগ প্ৰথমে সৰু গাঁঠিত আৰম্ভ হৈ লাহে লাহে ডাঙৰ গাঁঠিবোৰলৈ বিয়পি পৰে। অসহ্য বিষৰ লগতে জ্বৰ, দুৰ্বলতা, ওজন কমি যোৱা, ৰক্তহীনতা, জঠৰতা, হাত, ভৰি অত্যধিক ঘামি উঠা, স্বাস্থ্যহানি আদি লক্ষণসমূহ দেখা পোৱা যায় অৰু ক্ৰমান্বয়ে গাঁঠিৰ চাৰিওফালে থকা মাংস ক্ষয়প্ৰাপ্ত হৈ বিকৃতিয়ে দেখা দিয়ে।\nOsteo arthritis সাধাৰণতে ৪০ বছৰৰ ওপৰৰ পুৰুষ-মহিলা উভয়ৰে হোৱা দেখা যায়। এই ৰোগত প্ৰধানকৈ শৰীৰৰ ওজন বহন কৰা গাঁঠিসমূহ আক্ৰান্ত হয়। বহু সময় একো নকৰাকৈ থাকিলে বা ব্যায়াম কৰাৰ পিছত বিষ অনুভৱ কৰা যায়। বিষ প্ৰথমে মাজে মাজে হয় যদিও পাছত একেৰাহে গাঁঠিৰ বিষ হ’বলৈ ধৰে। ক্ৰমান্বয়ে বিষ বাঢ়ি যোৱাৰ লগে লগে ৰোগীয়ে গাঁঠিসমূহ লৰচৰ কৰিব নোৱাৰা হয় আৰু পাছত গাঁঠিবোৰ জঠৰ হৈ পৰে।\nGouty arthritis সাধাৰণতে ৪০ বছৰৰ ওপৰৰ পুৰুষৰ বেছিকৈ দেখিবলৈ পোৱা যায়। এই ৰোগ বংশগতভাবে দেখা পোৱা যায়। ৰোগৰ লক্ষণ প্ৰথমে ভৰিৰ বুঢ়া আঙুলিত দেখা দিয়ে আৰু ক্ৰমান্বয়ে অন্য গাঁঠিবোৰলৈ ৰোগ বিয়পি পৰে। অত্যধিক বেদনাৰ লগতে আক্ৰান্ত হোৱা গাঁঠিৰ ওপৰৰ ছাল ৰঙা হৈ ফুলি উঠে। এই ৰোগত অৰুচি, দুৰ্বলতা, মূৰৰ বিষ, টেকিকাৰ্ডিয়া আৰু কঁপনিৰ সৈতে জ্বৰ আদি উপসৰ্গ হিচাপে দেখা দিয়ে। ৰোগ পুৰণা হোৱাৰ লগে লগে জঠৰতা আৰু গাঁঠিৰ বিকৃতিয়ে দেখা দিয়ে। শৰীৰত ‘ইউৰিক এচিড’ৰ মাত্ৰা বেছি হোৱাৰ ফলতেই এই ৰোগ আৰম্ভ হয়। Sodium biurate crystals জমা হৈ এই ৰোগত কিছুমান Tophi ৰ সৃষ্টি হয়। এই Tophi প্ৰধানকৈ কাণত হয় যদিও ই হাত-ভৰি আদিতো উৎপন্ন হ’ব পাৰে। Rheumatoid arthritis, Osteo arthritis আৰু Gouty arthritis ক আয়ুৰ্বেদত ক্ৰমে আমবাত, সন্ধিবাত আৰু বাতৰক্তৰ লগত তুলনা কৰা হৈছে। আয়ুৰ্বেদত আৰ্থ্ৰাইটিছৰ চিকিৎসাৰ বাবে আহাৰ, ঔষধ, পঞ্চকৰ্ম আৰু জীৱন-ধাৰণ প্ৰক্ৰিয়া সলনিৰ ওপৰত যথেষ্ট গুৰুত্ব দি অহা হৈছে। আয়ুৰ্বেদত বনৌষধি। ৰসোধি আৰু খনিজ ঔষধিৰ উল্লেখ আছে যাৰ দ্বাৰা এই ৰোগৰ চিকিৎসাৰ যথেষ্ট সফলতা লাভ কৰি অহা হৈছে। আৰ্থ্ৰাইটিছ চিকিৎসাত ব্যৱহৃত কেইবিধমান বনৌষধি হ’ল – নিগুণ্ডি, এৰণ্ড, গুগুল, ৰাস্না, অশ্বগন্ধা, আৰগবধ, দশমূল, গুডুচী, হৰিতকী, কুলম্ব, প্ৰসাৰণি, পূৰ্ণনবা, শুষ্ঠি সতী বলা, চন্দন, ধান্যক, হৰিদ্ৰা আদি।\nমেন’পজ চিনড্ৰ’ম (ৰজোনিবৃত্তিকালীন লক্ষণ)\nমেন’পজ (জনননিবৃত্তি)ৰ সংজ্ঞা দিবলৈ হ’লে ক’ব পাৰি যে যিখিনি সময়ত এগৰাকী মহিলাৰ মাহেকীয়া ঋতু সম্পূৰ্ণভাবে বন্ধ হৈ যায় সেই সময়খিনিকে বুজোৱা হয়। সাধাৰণতে এই সময়ৰ নিৰিখ ৪৫-৫৫ বছৰৰ ভিতৰত ধৰা হয়। অৰ্থাৎ একেলগে যেতিয়া ৬ মাহলৈ মাহেকীয়া ঋতুস্ৰাৱ বন্ধ হৈ থাকে তেতিয়া এগৰাকী মহিলাক মেন’পজ হোৱা বুলি আখ্যা দিয়া হয়। বেছিভাগ মহিলাৰ ক্ষেত্ৰত মেন’পজৰ লক্ষণ লক্ষণীয় নহয় যদিও শৰীৰ ক্ৰিয়াবিজ্ঞান অনুসৰি হৰমোনৰ উল্লেখনীয় প্ৰভাৱৰ হেতুকে কিছুমান লক্ষণ দৃষ্টিগোচৰ হোৱা দেখা যায়। তেনে লক্ষণৰ ভিতৰত প্ৰধানকৈ-\nজেনাইটেল আৰু ইউৰিনাৰী\nস্বাস্থ্য হানি আদিবোৰক অন্তৰ্ভুক্ত হৈছে।\nজননিবৃত্তিৰ গুৰুত্বপূৰ্ণ লক্ষণবোৰৰ ভিতৰত-\n(১) ভেচ’মটৰ চিষ্টেমৰ অৱদান অসীম। তাৰে ভিতৰত আছে – ‘Hot Flush’ হঠাৎ গৰম অনুভৱ কৰা। ইয়াৰ মুখ্য কাৰণটো হ’ল কম Estrogen পৰিমাণ। ‘Hot Flush’ৰ মাত্ৰা ১-২ মিনিট সময়লৈ থাকে আৰু কেতিয়াবা এই সময়খিনিয়ে অসহ্যকৰ হৈ উঠে। ইয়াৰ লগত অত্যধিক ঘামো ওলায়। ৰাতি টোপনি ঠিক নোহোৱাৰ অন্য এটা কাৰণ হ’ল Night sweating.\n(২) জেনাইটেল আৰু ইউৰিনাৰী\nজেনাইটেল চিমটমছৰ ভিতৰত মুখ্যত:\nইউৰিনাৰী চিমটমছৰ লক্ষণসমূহৰ ভিতৰত\nRecurrent urinary infection & Stress incontinence.\nমূৰৰ বিষ, ইনচ’মনিয়া (নিদ্ৰাহীনতা), অস্থিৰতা, উৎসাহহীনতা, বিষাদতা, কথা পাহৰা, মনোযোগহীনতা আদিয়েই প্ৰধান।\n(৪) স্বাস্থ্য হানি\nস্বাস্থ্যৰ ক্ষেত্ৰতো মেন’পজৰ লক্ষণ পোৱা যায়। তেনে এবিধ লক্ষণ যিটো বহু পৰিচিত আৰু সৰ্ববিদিত। সেইবিধ হৈছে Osteoporosis(অস্থি সুষিৰতা)। অস্থি সুষিৰতা হ’লে কঁকালৰ বিষ হয় আৰু মানুহগৰাকী বেঁকা হৈ যায়। অস্থিসুষিৰতাৰ লগতে অস্থিভগ্নও অন্যতম লক্ষণৰূপে দেখা যায়।\nঅন্য সংযোজিত বিষয়ৰ ভিতৰত Cardio vascular effects অন্যতম। Cardio vascular effect মানে হাৰ্টৰ বিভিন্ন ধৰণৰ বেমাৰ যেনে – Ischemic heart disease, coronary artery disease আৰু Stroke উল্লেখনীয়।\nপ্ৰতিৰোধ আৰু চিকিৎসা\nThe American Association of Clinical Endocrinologists য়ে সকলো পষ্টমেন’প’জেল মহিলাৰ বাবে হৰমোন ৰিপ্লেচমেণ্ট থেৰাপি (HRT)ক প্ৰিভেনটিভ মেডিচিন হিচাপে উল্লেখ কৰিছে। হ’ৰমোন ৰিপ্লেচমেণ্ট থেৰাপিৰ দ্বাৰা মেনোপ’জেল ছিনড্ৰমৰ পৰা মুক্তি পাব পাৰি। ই Osteoporosis ক’ৰনাৰী ভাজকুলাৰ ৰোগ, ডেমেনচিয়া(Dementia) আৰু Carbohydrate Intolerance আদি হোৱাৰ পৰা ৰক্ষা কৰে। Life Style পৰিৱৰ্তনৰ পৰাও মেনোপ’জৰ লক্ষণসমূহৰ পৰা সকাহ পাব পাৰি। সঠিকভাবে পালন কৰা জীৱন-যাপনেও শৰীৰৰ ওপৰত যথেষ্ট সুপ্ৰভাৱ পেলায়। ব্যায়াম মেনোপ’জেল মহিলাৰ বাবে অতি প্ৰয়োজনীয়। সঠিক ব্যায়ামৰ দ্বাৰা মেনোপ’জত দেখা দিয়া অসুবিধা সমূহ আৰু ভৱিষ্যতে দেখা দিব পৰা মেনোপ’জেল সম্পৰ্কীয় অন্য ৰোগ সমূহ বাধা দিব পাৰি। ব্যায়াম আৰু ধ্যানৰ দ্বাৰা মানসিক চাপ, দুশ্চিন্তা আদি নাইকিয়া কৰিব পাৰি। মেনোপ’জেল মহিলাসকলৰ বাবে সুষম আহাৰ আৰু ওজনৰ সমতা ৰখাটো অতি প্ৰয়োজনীয়। আহাৰ সদায় কম চৰ্বিযুক্ত আৰু বেছি কেলৰিযুক্ত হ’ব লাগে আৰু ফলমূল, সেউজীয়া শাক-পাচলি, যথেষ্ট পৰিমাণৰ পানী, ভিটামিন, খনিজ লৱণ আদি সেৱন কৰা উচিত। মেনোপ’জেল মহিলাৰ বাবে কেলচিয়াম অতি প্ৰয়োজনীয়। কেলচিয়ামে Osteoporosis হোৱাৰ পৰা সুৰক্ষা দিয়ে।\nলিখক: ড° বিষ্ণুপ্ৰসাদ শৰ্মা, স্বাস্থ্য আৰু দীৰ্ঘজীৱন।


মিনি দিছপুৰলৈ যাব নেকি? অপেক্ষা কৰক ৩০ ছেপ্টেম্বৰলৈ... কি এই মিনি দিছপুৰ? -\nHomeআঞ্চলিকমিনি দিছপুৰলৈ যাব নেকি? অপেক্ষা কৰক ৩০ ছেপ্টেম্বৰলৈ... কি এই মিনি দিছপুৰ?\nডিজিটেল ডেস্ক : দিছপুৰ হৈছে অসমৰ ৰাজনৈতিক প্ৰাণকেন্দ্ৰ৷ অসমৰ ৰাজধানী দিছপুৰত উত্থান-পতন হয় ৰাজনৈতিক সপোনৰ৷ দিছপুৰৰ সিদ্ধান্তই সলনি কৰে অসমৰ ভৱিষ্যত৷ পৰিৱৰ্তনৰ পৰা উন্নয়ণলৈ সকলোৰে মুখ্য পটভূমি হৈ ৰয় দিছপুৰ৷ পিছে এইবাৰ এইখন অসমতেই চৰ্চালৈ আহিছে মিনি দিছপুৰৰ কথা৷ কিন্তু ক’ত আছে এই মিনি দিছপুৰ৷ আপুনি জানেনে মিনি দিছপুৰৰ নাম পাইছে অসমৰ এখন জিলাই৷ জিলাখন হৈছে ধেমাজি৷ ন-কইনাৰ ৰূপত সজাই তোলা হৈছে ধেমাজিক। নোৱাইছে-ধুৱাইছে ধেমাজিক। সকলোৰে দৃষ্টি নিবদ্ধ হৈ আছে জিলাখনৰ ওপৰত৷ চলিছে মাথোঁ জিলাখনক আটক ধুনীয়াকৈ সজোৱাৰ চেষ্টা৷\nPhoto Credit : PragNew\nকোনোৱে যদি ধেমাজিৰ পথত ৰঙ সানিছে, কোনোৱে আকৌ খুট নথকাকৈ পৰিস্কাৰ কৰিছে বাট পথ৷ পথৰ কাষৰ গছকেইজোপাকো বাদ দিয়া হোৱা নাই৷ মাথোন ধেমাজিক সজোৱাক লৈ এতিয়া ব্যস্ত প্ৰশাসন৷ কাৰণ ধেমাজিত পোন-প্ৰথমবাৰৰ বাবে অনুষ্ঠিত হ’ব বিজেপি নেতৃত্বাধীন চৰকাৰৰ কেবিনেট বৈঠক। বানে ধোৱা ধেমাজি পৰিণত হ’ব এদিনৰ দিছপুৰত। ৩০ ছেপ্টেম্বৰ হৈ ৰ’ব ধেমাজিৰ বাবে ইতিহাস। ইফালে ধেমাজি উপায়ুক্ত কাৰ্যালয়, আৱৰ্ত ভৱন, ধেমাজিৰ ৰাস্তা-ঘাট আদিকে ধৰি সকলো চৰকাৰী কাৰ্যালয় এতিয়া চূণ তেল দি সজাই তোলা হৈছে। মুখ্যমন্ত্ৰী হিমন্ত বিশ্বৰ কেবিনেটক আদৰিবলৈ সাজু ধেমাজি প্ৰশাসন। এই প্ৰস্তুতিৰ মাজতে আছুৱে দাবী কৰিছে জলবোমাসদৃশ নামনি সোৱণশিৰি জলবিদ্যুৎ প্ৰকল্পৰ নিৰ্মাণ সন্দৰ্ভত অসম চৰকাৰে ধেমাজিতেই স্থিতি ঘোষণা কৰক।\nPhoto Credit : PragNews\nবান-খহনীয়াই সৰ্বস্বান্ত কৰা জিলাখনৰ বান সমস্যাৰ স্থায়ী সমাধানৰ আলোচনাই স্থান পাওক কেবিনেট বৈঠকত। ধেমাজিৰ স্বাভিমান পবা বনাঞ্চলক অভয়াৰণ্যৰ স্বীকৃতি প্ৰদান কৰা হওক। শিক্ষা, স্বাস্থ্য, পৰ্যটন, নিবনুৱা সমস্যা, টোলগেট, সীমা সমস্যা আদিৰ বিষয়ে কেবিনেটত আলোচনা হ‌ওক আৰু ধেমাজিলৈ ১০০০ কোটি টকাৰ বিশেষ পেকেজ ঘোষণাৰ দাবীও তুলিছে ধেমাজি জিলা ছাত্ৰ সন্থাই। পিছে ৩০ ছেপ্টেম্বৰ কেবিনেট বৈঠকে ধেমাজিক কি দি থৈ যায় সেয়া লক্ষণীয় হৈ ৰ’ব।\nPrevious articleলগ পাবলৈ ঘৰলৈ মাতি নিছিল প্ৰেয়সীয়ে, তাৰ পাছত কি পৰিস্থিতিত উদ্ধাৰ হ’ল যুৱকৰ মৃতদেহ?\nNext articleআমাৰ ভূপেনদা ছিজন-৬ৰ সামৰণি : কোনে পিন্ধিলে বিজয়ৰ মুকুট !


মানৱ বনাম যান্ত্ৰিক অনুবাদ – কোনটো অধিক পছন্দৰ? | Billion Voices Blog\nমানৱ বনাম যান্ত্ৰিক অনুবাদ – কোনটো অধিক পছন্দৰ?\nWritten by: Sravani Donti\nযান্ত্ৰিক অনুবাদ হৈছে মানৱ অনুবাদৰ প্ৰতিস্থাপন। ইয়াৰ কাৰণটো হ’ল যন্ত্ৰৰ দ্বাৰা কৰা অনুবাদ মানৱ অনুবাদতকৈ দ্ৰুত আৰু অধিক কাৰ্যকৰী। ফলস্বৰূপে, যান্ত্ৰিক অনুবাদে শীঘ্ৰেই মানৱ অনুবাদৰ স্থান অধিকাৰ কৰিব আৰু তেওঁলোকৰ কৰ্মসংস্থানত হেঙাৰ হৈ থিয় দিব বুলি বহুতো অনুবাদক দ্বিধাগ্ৰস্ত হৈছে। সেয়েহে, মানৱ অনুবাদ আৰু যান্ত্ৰিক অনুবাদৰ ভিতৰত কোনটো বেছি ভাল আৰু এই দুই ধৰণৰ অনুবাদৰ ভৱিষ্যত কি সেয়া আলোচনা কৰাৰ প্ৰয়োজনীয়তা আহি পৰিছে।\nমানৱ অনুবাদত, অনুবাদকে শব্দৰ বাছনি, জতুৱা ঠাঁচ, সুৰ, শ্লেষ, হাস্যৰস ইত্যাদিৰ সূক্ষ্মতা হৃদয়ংগম কৰি অনুবাদ কৰে। তাৰোপৰি, মানুহ সাংস্কৃতিক আৰু ভাষিক বিসংগতিৰ প্ৰতি সচেতন আৰু এই কথা বিশেষভাৱে লক্ষ্য ৰাখি অনুবাদ কৰে। এটা উদাহৰণৰ জৰিয়তে মানৱ অনুবাদৰ কিয় প্ৰয়োজন সেয়া বুজিবলৈ প্ৰয়াস কৰা হৈছে। অসমীয়া ভাষাত এষাৰ কথা আছে, “যি মূলা বাঢ়ে তাৰ দুপাততে চিন”। যান্ত্ৰিক অনুবাদে এই বাক্যটো “গজি উলিওৱা শিপাটো দুৱাৰমুখতে চিহ্নিত কৰা হয়” বুলি ইংৰাজীলৈ অনুবাদ কৰে। কিন্তু উপৰোক্ত কথাষাৰে এনেকুৱা এক অৰ্থহে প্ৰকাশ কৰে যে শৈশৱকালত প্ৰদৰ্শন কৰা স্বভাৱ-চৰিত্ৰ, গুণ-দোষ, চাল-চলন ইত্যাদিৰ পৰাই কোনো শিশু ভৱিষ্যতে কেনেকুৱা হ’ব সেয়া অনুমান কৰিব পৰা যায় ।\nযান্ত্ৰিক অনুবাদত, এয়া উপৰোক্ত অসমীয়া ব্যাখ্যাটোৰ আক্ষৰিক অনুবাদহে মাথোঁ। মানৱ অনুবাদকে এনেক্ষেত্ৰত কথাষাৰৰ প্ৰাসংগিক অৰ্থ বুজিহে অনুবাদ কৰাত প্ৰাধান্য দিব, যিটো যন্ত্ৰৰ বাবে অসম্ভৱ। যন্ত্ৰৰ দ্বাৰা কৰা অনুবাদৰ সৈতে, সাংস্কৃতিকভাৱে আবদ্ধ অভিব্যক্তি, শব্দৰ ক্ৰমৰ পাৰ্থক্য আদিৰ পৰা অসুবিধাৰ উদ্ভৱ হোৱা পৰিলক্ষিত হয়।\nবহুতো যান্ত্ৰিক অনুবাদৰ ত্ৰুটিৰ ফলত অস্পষ্টতা, ভুল বুজাবুজি আৰু ভুল ব্যাখ্যা হয়।\nযান্ত্ৰিক অনুবাদৰ এটা মুখ্য সুবিধা হ’ল ইয়াৰ দ্ৰুততা। Google বা Microsoft-ৰ দ্বাৰা বিকশিত অনুবাদ যন্ত্ৰৰ জৰিয়তে যিকোনো শব্দ বা বাক্য ছেকেণ্ডতে অনুবাদ কৰিব পাৰি। এইটোৱেই ঘাই কাৰণ যাৰ বাবে বহুতো ব্যৱসায়িক প্ৰতিষ্ঠানে মানৱ অনুবাদতকৈ যন্ত্ৰৰ দ্বাৰা পৰিচালিত অনুবাদ পছন্দ কৰে।\nযান্ত্ৰিক অনুবাদৰ দ্বিতীয় মুখ্য সুবিধাটো হ’ল ইয়াৰ কম খৰচ। আজিকালি ভাষা সেৱা প্ৰদানকাৰীকে ধৰি বহুতো ব্যৱসায়িক প্ৰতিষ্ঠানে ধন ৰাহি কৰিবলৈ আৰু উৎপাদনশীলতা বৃদ্ধি কৰিবলৈ যন্ত্ৰৰ দ্বাৰা অনুবাদ ব্যৱহাৰ কৰা আৰম্ভ কৰিছে।\nমানৱ বনাম যান্ত্ৰিক অনুবাদ\nঅনুবাদ উদ্যোগত স্বয়ংক্ৰিয়কৰণ আৰম্ভ হোৱাৰ পিছৰে পৰা, যান্ত্ৰিক আৰু মানৱ অনুবাদৰ বিষয়ে বিতৰ্ক হৈ আহিছে যদিও দুয়োটাৰ মানদণ্ডৰ বিষয়ে খুব কম লোকেই তৰ্ক কৰে।\nমৌলিক স্তৰত, যন্ত্ৰই শব্দ বা শব্দসমূহক এটা ভাষাৰ পৰা আন এটা ভাষালৈ সৰল আক্ষৰিক অৰ্থতহে অনুবাদ কৰিব পাৰে । প্ৰকৃতাৰ্থত, যন্ত্ৰ অনুবাদ তেতিয়াহে সফল হ’ব আৰু ই উন্নত ফলাফল দেখুৱাব যেতিয়া ইয়াত মানুহৰ হস্তক্ষেপ থাকিব। কেৱল মানৱ অনুবাদ বিশেষজ্ঞইহে প্ৰাসংগিক অৰ্থ ধৰি ৰাখি অনুবাদ কৰিব পাৰে। অন্যহাতে, যান্ত্ৰিক অনুবাদ (মেচিন ট্ৰান্সলেচন বা চমুকৈ MT) এই ক্ষেত্ৰত বিফল হয়।\nযান্ত্ৰিক অনুবাদত বজাৰৰ প্ৰৱণতা\n২০২০ চনত ১৫৩.৮ নিযুত আমেৰিকান ডলাৰ মূল্যৰ যান্ত্ৰিক অনুবাদৰ বজাৰ ২০২৬ চনৰ ভিতৰত ২৩০.৬৭ নিযুত আমেৰিকান ডলাৰত উপনীত হ’ব বুলি আশা কৰা হৈছে। ই ২০২১-২০২৬ বৰ্ষত ৭.১% CAGRৰ সৈতে সামঞ্জস্যপূৰ্ণ।\nঅধিক দ্ৰুত আৰু ব্যয়সাধ্য অনুবাদৰ প্ৰয়োজন হোৱা ক্ৰমবৰ্ধমান বিশ্বায়িত পৃথিৱীত সমলৰ স্থানীয়কৰণৰ বৰ্ধিত চাহিদাৰ প্ৰসংগইহে উপৰোক্ত তথ্যৰ সঠিক ব্যাখ্যা কৰিব পাৰিব। কম্পিউটাৰ সহায়ক অনুবাদ (ইংৰাজীত যাক কোৱা হয় কম্পিউটাৰ এছিষ্টেড ট্ৰান্সলেচন বা চমুকৈ CAT) সঁজুলিৰ ব্যাপক ব্যৱহাৰৰ দ্বাৰা এনে প্ৰয়োজনীয়তা পূৰণ কৰা সম্ভৱ হৈছে। উচ্চস্তৰৰ শুদ্ধতা আৰু সঠিকতা লাভ কৰাৰ উদ্দেশ্যৰে উন্নত যান্ত্ৰিক শিক্ষণ আৰ্হি ব্যৱহাৰ কৰি এই সঁজুলিবোৰ নিৰন্তৰ ভিত্তিত উন্নত কৰা হৈছে।\nযান্ত্ৰিক অনুবাদৰ ক্ষেত্ৰত অন্য এক আকৰ্ষণীয় বিকাশ হৈছে নিউৰেল মেচিন ট্ৰেন্সলেচন (NMT)ৰ প্ৰগতি। এই প্ৰকাৰৰ স্বয়ংক্ৰিয়কৰণে এক একত্ৰিত মডেলত শব্দ, বাক্যাংশ আৰু বাক্যৰ ধাৰাবাহিকতা অনুমান কৰিবলৈ সক্ষম হোৱাৰ বাবে কৃত্ৰিম স্নায়ু নেটৱৰ্কৰ ৰূপত বৃহৎ পৰিমাণৰ ডেটা বিশ্লেষণ কৰে। সৰল ভাষাত, এয়াই হৈছে আৰ্টিফিচিয়েল ইনটেলিজেঞ্চ (চমুকৈ AI)।\nযান্ত্ৰিক অনুবাদৰ ক্ষেত্ৰখনত শেহতীয়াভাৱে প্ৰত্যক্ষ কৰা সমূহ প্ৰৱণতাৰ সৈতে, বিশ্বব্যাপী উদ্যোগৰ বেছিভাগ গুৰুত্বপূৰ্ণ ব্যৱসায়িক প্ৰতিস্থানে এই নতুন বজাৰ খণ্ডত প্ৰৱেশ কৰিছে।\nযান্ত্ৰিক অনুবাদৰ অসুবিধাসমূহ\nযন্ত্ৰই আবেগ, সাংস্কৃতিক প্ৰত্যাশা, পৰিস্থিতি আদিৰ দৰে অ-মৌখিক উপাদানবোৰ বুজি নাপায়।\nযন্ত্ৰৰ দ্বাৰা পৰিচালিত অনুবাদত প্ৰসংগৰ বিবেচনা কৰা নহয়।\nযান্ত্ৰিক অনুবাদকৰ নিখুঁততা ১০০% নহয়।\nবিভিন্ন ভাষাৰ বিভিন্ন ব্যাকৰণগত গাঁথনি আৰু শব্দভাণ্ডাৰ থাকে আৰু প্ৰতিটো ভাষাত একে ধাৰণা প্ৰকাশ কৰাৰ বিভিন্ন উপায় থাকে। আনহাতে, যন্ত্ৰ এটাই এই ধাৰণাবোৰ বুজি পোৱাত ব্যৰ্থ হয়।\nযন্ত্ৰবোৰে এলগৰিথমৰ সহায়ত কাম কৰে। আনহাতে, মানুহ ভাষিক আৰু সাংস্কৃতিক সীমাৰ প্ৰতি অধিক সচেতন। যন্ত্ৰবোৰৰ আন ভাষাৰ সূক্ষ্মতা অনুভৱ কৰাৰ কোনো ধাৰণা নাই আৰু মানুহে এই ক্ষেত্ৰবোৰত উৎকৃষ্ট ভূমিকা পালন কৰে।\nসেয়েহে, মানৱ অনুবাদৰ প্ৰয়োজনীয়তা নুই কৰিব নোৱাৰি। অনুবাদৰ মানদণ্ড আৰু সঠিকতাৰ বিবেচনাত, যন্ত্ৰই অতি সোনকালে দায়িত্ব গ্ৰহণ কৰাৰ সম্ভাৱনা নিচেই কম!\nAuthor AdministratorPosted on July 29, 2021 July 29, 2021 Categories অসমীয়া\nPrevious Previous post: Career opportunities in the localization industry\nNext Next post: హ్యూమన్ Vs మెషిన్ ట్రాన్సలేషన్ – ఏది ఎంచుకోవాలి?


হিমন্ত বিশ্বৰ ঘোষণাৰ এটা বছৰ! নিৰ্ধাৰিত সময়ৰ বহু পিছত মাত্ৰ ১০০জনক কাইলৈ খাদি চোলা\nঅসম চৰকাৰে বহিঃৰাজ্যৰ পৰা আনি কৰ্মচাৰীক পিন্ধাব ‘খাদি বস্ত্ৰ’\nগুৱাহাটী , October 1, 2018 9:34 pm\nসংবাদমেল দি খাদি আৰু গ্ৰামোদ্যাগ বিভাগৰ অধ্যক্ষ ডাঃ কমলা কলিতা।\nখাদিক জনপ্ৰিয় কৰিব লাগে। তাৰ বাবে অসম চৰকাৰে কৰ্মচাৰীসকলক খাদি কাপোৰ পিন্ধাব বিচাৰিছে। কিন্তু এই খাদি বস্ত্ৰ আহিব ক’ৰ পৰা? ৰাজ্য চৰকাৰৰ কৰ্মচাৰীক খাদি কাপোৰ উপহাৰ দিয়াৰ নামত বহিঃৰাজ্যলৈ যাব নেকি বৃহৎ অংকৰ ৰাজকোষৰ ধন?\nআজিৰ পৰা এবছৰৰ পূৰ্বে অৰ্থাৎ ২০১৭ চনৰ ২ অক্টোবৰৰ দিনা গুৱাহাটীৰ খাদি আৰু গ্ৰামোদ্যোগ ব’ৰ্ডত অনুষ্ঠিত গান্ধী জয়ন্তীৰ অনুষ্ঠানত তেতিয়াৰ খাদি আৰু গ্ৰামোদ্যোগ বিভাগৰ দাযিত্বত থকা ৰাজ্যৰ বিত্ত মন্ত্ৰী ড০ হিমন্ত বিশ্ব শৰ্মাই ৰাজ্য চৰকাৰৰ কৰ্মচাৰীসকলৰ দুটাকৈ চাৰ্ট উপহাৰ দিয়াৰ কথা ঘোষণা কৰিছিল। এই উপহাৰ বহাগ বিহুৰ পূৰ্বেই কৰ্মচাৰীসকলক দিয়াৰ কথা আছিল।\nমন্ত্ৰী ড০ শৰ্মাৰ ঘোষণা অনুসৰি চৰকাৰে বহাগ বিহুৰ পূৰ্বে কৰ্মচাৰীক খাদি কাপোৰৰ উপহাৰ প্ৰদান কৰাত ব্যৰ্থ হ’ল। কিয়নো মন্ত্ৰীয়ে ঘোষণা কৰিলে যদিও ৰাজ্য চৰকাৰৰ প্ৰায় চাৰি লাখ কৰ্মচাৰীক প্ৰদান কৰিবলৈ কিমান কাপোৰ লাগিব, তাৰ বাবে কিমান টকাৰ প্ৰয়োজন হ’ব, কিমান শিপিনী নিয়োগ কৰিব লাগিব ইত্যাদি বিষয়বোৰৰ নাছিল কোনো বাস্তৱভিত্তিক অধ্যয়ন।\nনিৰ্ধাৰিত সময় পাৰ হৈ যোৱাৰ পিছত হ’লেও এইবাৰৰ গান্ধী জয়ন্তীৰ দিনা মুখ্য মন্ত্ৰীৰ হাতেৰে কৰ্মচাৰীৰ মাজত খাদি কাপোৰৰ উপহাৰ বিতৰণ প্ৰক্ৰিয়া আৰম্ভ হ’ব। এই কথা খাদি আৰু গ্ৰামোদ্যোগ ব’ৰ্ডৰ অধ্যক্ষ ডাঃ কমলা কলিতাই আজি এখন সংবাদমেল যোগে জানিবলৈ দিয়ে।\nসংবাদমেলত কৰ্মচাৰীসকলক খাদি কাপোৰৰ উপহাৰ প্ৰদানৰ নামত কিমান টকা খৰচ হ’ল বুলি প্ৰশ্ন কৰাত অধ্যক্ষ ডাঃ কলিতাই এই পৰিমাণ প্ৰায় ৪৪ কোটি বুলি উল্লেখ কৰে।\nইপিনে একেখন সংবাদমেলতেই ডাঃ কলিতাই উল্লেখ কৰিছে, “যোৱা ২০১৭-১৮ বৰ্ষত ব’ৰ্ডৰ মুঠ কাপোৰ উৎপাদন আছিল ১১,৭১০ বৰ্গ মিটাৰ, মূল্য ২৯.২৯ লাখ টকা আৰু মুঠ বিক্ৰীৰ পৰিমাণ আছিল ১.৫০ কোটি টকা। ২০১৮-১৯ বৰ্ষত (চেপ্তেম্বৰলৈকে) ৬০.০০ লাখ টকাৰ কাপোৰ বিক্ৰী হৈছে।” বিভাগটোৱে দিয়া এই হিচাপতো বিসংগতি দেখা গৈছে। উৎপাদিত কাপোৰৰ মূল্য ২৯.২৯ লাখ টকা আছিল যদি বিক্ৰীৰ পৰিমাণ কেনেকৈ ডেৰ কোটি হ’ল?\nডাঃ কলিতাই লগতে কয় যে ২০১৮-১৯ বৰ্ষৰ বাবে ৫০,০০০ বৰ্গমিটাৰ কাপোৰ উৎপাদন আৰু দুই কোটি টকাৰ কাপোৰ তথা গ্ৰামোদ্যোগ সামগ্ৰী বিক্ৰীৰ লক্ষ্য স্থিৰ কৰি লৈছে খাদি আৰু গ্ৰামোদ্যোগ ব’ৰ্ডে।\nএতিয়া প্ৰশ্ন হ’ল এতিয়ালৈ দুই কোটি টকাৰ কাপোৰ বিক্ৰী কৰিব পৰাকৈ সক্ষম নোহোৱা খাদি আৰু গ্ৰামোদ্যোগ ব’ৰ্ডে কৰ্মচাৰীৰ উপহাৰৰ বাবে ৪৪ কোটি টকাৰ কাপোৰৰ প্ৰয়োজন পূৰাইছে কেনেকৈ?\nখাদি আৰু গ্ৰামোদ্যোগ ব’ৰ্ডে সংবাদমেলত দিয়া হিচাপমতে অসমত ব’ৰ্ডৰ অধীনত ৬৫৪গৰাকী শিপিনীয়ে কাপোৰ তৈয়াৰত জড়িত। এই সংখ্যক শিপিনীয়ে ৪৪ কোটি টকাৰ হিচাপৰ কাপোৰ তৈয়াৰ কৰিব পাৰিবনে?\nব’ৰ্ডৰ অধ্যক্ষই জানিবলৈ দিয়ামতে অসমত উৎপাদনৰ ওপৰঞ্চি কাপোৰ ব’ৰ্ডে ভাৰতীয় খাদি আৰু গ্ৰামোদ্যোগ কমিশ্যনৰ পৰা ক্ৰয় কৰিব লগীয়া হৈছে। অৰ্থাৎ সেই কাপোৰ আন ৰাজ্যৰ শিপিনীয়ে তৈয়াৰ কৰিছে।\nঅসমত খাদি আৰু গ্ৰামোদ্যোগ ব’ৰ্ডৰ উৎপাদনৰ তথ্য ব’ৰ্ডে দিয়া হিচাপত ওলাই পৰিছেই। গতিকে ৰাজ্য চৰকাৰৰ কৰ্মচাৰীসকলক উপহাৰ দিয়াৰ নামত এক বৃহৎ অংকৰ ধন যে ৰাজকোষৰ পৰা বাহিৰলৈ ওলাই যাব সেয়া নিশ্চিত। অৱশ্যে অসমৰ বাহিৰৰ পৰা কিমান টকাৰ কাপোৰ ক্ৰয় কৰিছে তাৰ সঠিক হিচাপ দিয়াৰ পৰা বিৰত থাকিল খাদি আৰু গ্ৰামোদ্যোগ ব’ৰ্ডৰ অধ্যক্ষ ডাঃ কমলাকান্ত কলিতা।\nউল্লেখ্য যে, খাদিৰ জনপ্ৰিয়তা বৃদ্ধিৰ বাবে ৰাজ্য চৰকাৰে কৰ্মচাৰীক খাদি কাপোৰৰ উপহাৰ দিব বিচৰা কথাটো শলাগিব লগীয়া। কিন্তু তাৰ জৰিয়তে যদি অসমৰ খাদিৰ উৎপাদন বৃদ্ধি নহয় আৰু আন ৰাজ্যকহে আমাৰ ৰাজ্যৰ ৰাজকোষৰ ধন দিব লগীয়া হয় সেয়া নিঃসন্দেহে চিন্তনীয়।\nখাদিৰ জনপ্ৰিয়কৰণৰ কথা কোৱা চৰকাৰখনৰ দিনত অসমত খাদি আৰু গ্ৰামোদ্যোগ বৰ্ডৰ মুঠ ৮৭০ টা মঞ্জুৰীকৃত পদৰ বিপৰীতে ৫৪৬ টা পদ খালী হৈ আছে। অৰ্থাৎ বৰ্তমান সময়ত বৰ্ডত মাত্ৰ ৩২৪ জনহে কৰ্মচাৰী আছে।


চীনেই হওক বা পাকিস্তান, ৬০০ কিঃমিঃ ভিতৰত সোমাই ধ্বংসলীলা চলাব পাৰে ৰাফেলে|rafale-to-ambala-airbase-here-are-the-exclusive-features-of-the-fighter-jet-plane– News18 assam\nHome » photogallery » lifestyle »চীনেই হওক বা পাকিস্তান, ৬০০ কিঃমিঃ ভিতৰত সোমাই ধ্বংসলীলা চলাব পাৰে ৰাফেলে\nচীনেই হওক বা পাকিস্তান, ৬০০ কিঃমিঃ ভিতৰত সোমাই ধ্বংসলীলা চলাব পাৰে ৰাফেলে\nচীন হওক বা পাকিস্তান শত্ৰুৰ সৈতে যুঁজত কিমান অপৰিহাৰ্য হ’বলৈ গৈ আছে এই বিমান? জানক।\n| July 29, 2020, 13:00 IST\nচুক্তি হৈছিল চাৰি বছৰ পূৰ্বে। অলপ পানী ঘোলা কৰা হোৱা নাই। অৱশেষত আজি অৰ্থাৎ ২৯ জুলাইত ভাৰতত ৰাফেল বিমানৰ পদাৰ্পণ। হাৰিয়ানাৰ আম্বালাৰ ভাৰতীয় বায়ুসেনাৰ ঘাটিত ৰখা হ’ব এই বিমান। জানক কিমান শক্তিশালী এই যুদ্ধ বিমান। চীন হওক বা পাকিস্তান শত্ৰুৰ সৈতে যুঁজত কিমান অপৰিহাৰ্য হ’বলৈ গৈ আছে এই বিমান?\nইমানদিনে ভাৰতৰ ওচৰত আছিল লং ৰেঞ্জ মিছাইল স্কাল্প যিয়ে ৩০০ কিলোমিটাৰ দূৰত্ব পর্যন্ত আঘাত হানিব পাৰে। কিন্তু ৰাফেলৰ শক্তি ইমানেই বেছি যে চীন হওক বা পাকিস্তান শত্ৰুশিবিৰৰ ৬০০ কিলোমিটাৰ পৰ্যন্ত আঘাত হনাৰ ক্ষমতা আছে ৰাফেলৰ।\nৰাফেলৰ বিয়ণ্ড ভিজুৱেল ৰেঞ্জ ১৫০কিলোমিটাৰৰ বেছি। পাকিস্তানৰ হাতত যি যুদ্ধ বিমান আছে তাৰ বিভিআৰ খুব বেছি ৫০কিলোমিটাৰ।\nএয়াৰ টু এয়াৰ মিচাইল ৰাফেল জেটসমূহৰ অন্যতম ইউএচপি। ইয়াৰ ফলত১৫০ কিলোমিটাৰ দূৰৰ টার্গেট বিদ্ধ কৰিব পাৰে ভাৰতীয় বায়ুসেনাই।\nইয়াৰ বাহিৰেও ৰাফেলত থাকে এয়াৰ টু গ্ৰাউণ্ড মিচাইল। এই মিচাইলে অন্ততঃ ৩০০ কিলোমিটাৰ দূৰত্বলৈকে লক্ষ্যভেদ কৰাৰ ক্ষেত্ৰত সক্ষম।\n১০০ কিলোমিটাৰ এলেকাৰ ভিতৰত ৪৫টা লক্ষ্যত একেলগে আঘাত হানিব পাৰে ৰাফেলে।\nৰাফেলৰ এয়াৰ টু এয়াৰ তথা এয়াৰ টু চাৰফেচ ফায়াৰপাৱাৰ ৩৭০০ কিলোমিটাৰ।\nপাকিস্তান তথা চীনৰ বায়ুসেনাই যি জেএফ ১৭ তথা জে ২০ যুদ্ধবিমানসমূহ ব্যবহাৰ কৰিছে সেইবোৰ দিন তথা ৰাতি উৰে আৰু যুদ্ধক্ষেত্রত যুঁজিবলৈ সক্ষম। চীনৰ দাবি অনুযায়ী, জেএফ ১৭ ফোর্থ জেনেৰেশ্যন তথা জে ২০ ফিফথ জেনেৰেশ্যন এয়াৰক্রাফট৷ আনহাতে ৰাফেলৰ ক্ষেত্ৰত কোৱা হৈছে ৪.৫ জেনেরেশন এয়াৰক্রাফট৷ ৰাফেলৰ নির্মাণকাৰী সংস্থা দাসল্ট-ৰ দাবী, এইসমূহ omnirole এয়াৰক্রাফট৷ অর্থাৎ প্রত্যেক মিচনত এই যুদ্ধবিমানক যি লক্ষ্যত ব্যৱহাৰ কৰা হয় প্ৰয়োজনত ৰাফেলে তাৰ অতিৰিক্তও কাম কৰিব পাৰে।\nইয়াৰ লগতে যুদ্ধবিমান যিমানেই অত্যাধুনিক তথা ক্ষমতাসম্পন্ন নহওক কিয় তাৰ সফলতা নিৰ্ভৰ কৰিছে অস্ত্ৰ শস্ত্ৰ তথা ৰাডাৰৰ ওপৰত৷ সামৰিক বিশেষজ্ঞসকলৰ মতে, ৰাফেলে যি ধৰণৰ মিচাইল তথা অস্ত্রশস্ত্র বহনত সক্ষম, সেয়া পৃথিৱীৰ ভিতৰতে অন্যতম তথা সর্বাধুনিক৷ ৰাফেলে যি ধৰণৰ METEOR এয়াৰ টু এয়াৰ লং ৰেঞ্জ মিচাইল ব্যবহাৰ কৰে, সিয়ে দক্ষিণ-পূৱ এচিয়াৰ আকাশত যুদ্ধৰ গতিপ্রকৃতিৰ আমূল সলনি ঘটোৱাৰ ধাৰণা কৰা হৈছে।


Centagesic in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Centagesic ar byavahar, ppali, parshwakriya, upkaar, kriya-pratikriya aaru satarkatabani\nCentagesic 0.5% Eye Drops\nKetanov (2 प्रकार उपलब्ध) Ketorol (4 प्रकार उपलब्ध) Dentaforce (1 प्रकार उपलब्ध) Acuvail (1 प्रकार उपलब्ध) Ktmox (1 प्रकार उपलब्ध) Mo4Kt (1 प्रकार उपलब्ध) Moxicip Kt (1 प्रकार उपलब्ध) Occumox Kt (1 प्रकार उपलब्ध) Apdrops Kt (1 प्रकार उपलब्ध)\nCentagesic की जानकारी\nCentagesic ৰ লাভ আৰু ব্যৱহাৰসমূহ- Centagesic Benefits & Uses in Assamese- Centagesic ar laabh aaru byavaharsamuh\nCentagesic ৰ পালি আৰু সেয়া কেনেদৰে ল'ব- Centagesic Dosage & How to Take in Assamese - Centagesic ar paali aaru xeya kenedore lobo\nCentagesic ৰ পাৰ্শ্চক্ৰিয়াসমূহ- Centagesic Side Effects in Assamese- Centagesic ar parshwakriyasamuh\nCentagesic সংক্ৰান্ত সতৰ্কতাবাণীসমূহ- Centagesic Related Warnings in Assamese- Centagesic xonkranta xatarkatabanisamuh\nঅইন দৰৱৰ সৈতে Centagesicৰ গুৰুতৰ ক্ৰিয়া-প্ৰতিক্ৰিয়া- Severe Interaction of Centagesic with Other Drugs in Assamese- Oinor xoite Centagesic ar gurutor kriya-pratikriya\nCentagesic মতভেদসমূহ- Centagesic Contraindications in Assamese- Centagesic nishedhsamuh\nCentagesic ৰ বিষয়ে সততে সোধা প্ৰশ্নসমূহ- Frequently asked Questions about Centagesic in Assamese- Centagesic ar bikhoye satate xodha prashnasamuh\nখাদ্য আৰু মদৰ সৈতে Centagesic ক্ৰিয়া-প্ৰতিক্ৰিয়া- Centagesic Interactions with Food and Alcohol in Assamese- khadya aaru modor xoite Centagesic kriya-pratikriya\nCentagesic ৰ লাভ আৰু ব্যৱহাৰসমূহ - Centagesic Benefits & Uses in Assamese - Centagesic ar laabh aaru byavaharsamuh\nCentagesic তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nCentagesic ৰ পালি আৰু সেয়া কেনেদৰে ল'ব - Centagesic Dosage & How to Take in Assamese - Centagesic ar paali aaru xeya kenedore lobo\nKetorolac एक Non-Steroidal Anti-Inflammatory Drug (NSAID) है। यह कुछ रसायनों को बाधित करके काम करता है जो बुखार, दर्द और सूजन (लालिमा और सूजन) का कारण बनते हैं।\nCentagesic-ৰ উপাদানসমূহ - Centagesic Active Ingredients in Assamese - Centagesic-ar upadaansamuh\nCentagesic ৰ পাৰ্শ্চক্ৰিয়াসমূহ - Centagesic Side Effects in Assamese - Centagesic ar parshwakriyasamuh\nগৱেষণাৰ ভিত্তিত, Centagesic ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nCentagesic সংক্ৰান্ত সতৰ্কতাবাণীসমূহ - Centagesic Related Warnings in Assamese - Centagesic xonkranta xatarkatabanisamuh\nCentagesic-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nCentagesic গ্ৰহণ কৰাৰ পিছত গৰ্ভৱতী মহিলাই বহুতো অসুবিধাৰ সমুখীন হৈছে। গতিকে চিকিতসকৰ পৰামৰ্শ অবিহনে কোনোপধ্যেই গ্ৰহণ নকৰিব।\nCentagesic-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nযিবোৰ মহিলাই স্তনপান কৰাই আছে সেইবোৰে Centagesic গ্ৰহণ কৰাৰ পিছত গম্ভীৰ ক্ষতিকাৰক প্ৰভাৱ অনুভৱ কৰিব পাৰে। ইয়াক কেৱল চিকিতসকৰ নিৰীক্ষণত গ্ৰহণ কৰা উচিত নহয়।\nবৃক্কত Centagesic কি প্ৰভাৱ দেখা গৈছে?\nCentagesic গ্ৰহণ কৰাৰ পিছত আপোনাৰ বৃক্ক ত পাৰ্শ্ব-প্ৰতিক্ৰিয়া অনুভৱ কৰিব পাৰে। যদি এয়া হয় তেন্তে ইয়াৰ ব্যৱহাৰ বন্ধ কৰিব। আপোনাৰ চিকিতসকৰ পৰামৰ্শ লওক আৰু তেখেতে কোৱা অনুসৰি কৰক।\nযকৃতত Centagesic কি প্ৰভাৱ দেখা গৈছে?\nCentagesic গ্ৰহণ কৰাৰ পিছত কলিজা ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nহৃদযন্ত্ৰৰ ক্ষেত্ৰত Centagesic ৰ কি প্ৰভাৱ দেখা গৈছে?\nCentagesicৰ হৃদয়ত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই [হৃদয় ত কেতিয়াও একো প্ৰভাৱ পৰা নেদেখিব।\nঅইন দৰৱৰ সৈতে Centagesicৰ গুৰুতৰ ক্ৰিয়া-প্ৰতিক্ৰিয়া - Severe Interaction of Centagesic with Other Drugs in Assamese - Oinor xoite Centagesic ar gurutor kriya-pratikriya\nCentagesic তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nCentagesic মতভেদসমূহ - Centagesic Contraindications in Assamese - Centagesic nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Centagesic লোৱা অনুচিত যাতে -\nCentagesic ৰ বিষয়ে সততে সোধা প্ৰশ্নসমূহ - Frequently asked Questions about Centagesic in Assamese - Centagesic ar bikhoye satate xodha prashnasamuh\nএই Centagesic-এ অভ্য়াস বা নিচাৰ সৃষ্টি কৰে নেকি?\nCentagesicৰে অভ্যাস গঠনৰ কোনো কথাৰ প্ৰতিবেদন পোৱা নাই।\nহয়, আপুনি Centagesic লোৱাৰ পিছত বাহন অথবা গধুৰ মেচিন অপাৰেট কৰিব পাৰে যিহেতু ই কোনোধৰণৰ তন্দ্ৰাভাৱৰ সৃষ্টি নকৰে।\nহয়, কিন্তু আপুনি ডাক্তৰৰ পৰামৰ্শ অনুসাৰেহে Centagesic লোৱা উচিত।\nমানসিক ৰোগৰ চিকিত্সাৰ বাবে Centagesic লৈ কোনো লাভ নাই।\nখাদ্য আৰু মদৰ সৈতে Centagesic ক্ৰিয়া-প্ৰতিক্ৰিয়া - Centagesic Interactions with Food and Alcohol in Assamese - khadya aaru modor xoite Centagesic kriya-pratikriya\nখাদ্য আৰু Centagesicৰ ক্ৰিয়া-প্ৰতিক্ৰিয়া\nগৱেষণাৰ অভাৱত, Centagesic আৰু দৰৱে কেনেদৰে প্ৰভাৱ পেলাব তাৰ বিষয়ে কোৱাটো টান।\nমদ আৰু Centagesicৰ মাজৰ প্ৰতিক্ৰিয়া\nCentagesicৰ সৈতে মদ্যপান কৰাটোৱে আপোনাৰ দেহত হানিকাৰক প্ৰভাৱ পেলাব পাৰে।\nCentagesic ৰ অনুকল্প - Substitutes for Centagesic in Assamese\nCentagesic के लिए सारे विकल्प देखें\nআপুনি বা আপোনাৰ পৰিয়ালৰ কোনোবাই Centagesic লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Centagesic ব্যৱহাৰ কৰিছিল নেকি?\nআপুনি কিমান পৰিমাণে Centagesic সেৱন কৰিছিল?\nআপুনি Centagesic ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Centagesic সেৱন কৰে?


ভ্ৰাম্যমাণ থিয়েটাৰৰ ৰসাল ঘটনা - সাহিত্য ডট অৰ্গ\nকেইবছৰ মান আগৰ কথা, থিয়েটাৰ চাবলৈ গৈছিলোঁ, কহিনুৰ থিয়েটাৰ। নাটক খনৰ নাম পাহৰিলোঁ। যি নহঁওক নাটক চলি আছে। এনেতে নাটকখনৰ মতে এটা scene’t নায়িকা গৰাকীৰ ম’বাইল ফোনটো বাজি উঠা কথা। সকলো ঠিকেই আছিল এইখিনি লৈকে, নায়িকাৰ ফোন বাজি উঠিল,\nনায়িকাই ৰিচিভ কৰি ক’লে-হেল্ল’..\nতেনেতে গেলাৰীৰ পৰা এজনে ডাঙৰ কৈ চিঞৰিলে- মই কৈছোঁ হে গেলাৰীৰ পৰা, আপোনাৰ ভালনে????\nদৰ্শকে হাহিঁলে। পিছে নায়িকাৰো উঠি গ’ল নহয় হাহিঁ। পিছত যেনিবা নিজৰ উপস্থিত বুদ্ধিৰ সহায়ত নায়িকা গৰাকী সেই পৰিস্থিতিৰ পৰা ওলাই আহিবলে সক্ষম হ’ল। গেলাৰীত থিয়েটাৰ চোৱাৰ এটা বেলেগ মজা আছে।\nএবাৰ নাটক এখনত বিয়াৰ দৃশ্য এটাত গেলেৰীৰ পৰা বিয়া নামৰ উজান আহিল। প্ৰথমতে দুটামান ল’ৰাই আৰম্ভ কৰিছিল , অলপ পাছত সকলোকে আচৰিত কৰি চাৰিজনীমান ছোৱালীৰ মাত শুনা পালো। আমি গেলেৰীৰ দৰ্শকবোৰে তেতিয়াহে গম পালোঁ গেলেৰীত ছোৱালী দৰ্শকো আছে বুলি। থিয়েটাৰখন হেঙুল আছিল , নাটকখনৰ নামটো পাহৰিলোঁ। নব্বৈ দশকৰ কথা।\nআগতে ভ্ৰাম্যমানৰ নাটক শেষ হ’বলৈ (যৱনিকা পৰিবলৈ) দুটামান দৃশ্য বাকী থাকোতে যে গলগলীয়া মাত এটাই বহুত শলাগে-ধন্যবাদ যাঁচে শ্ৰদ্ধাৰ দৰ্শক মণ্ডলী, অহা কাইলৈ আমাৰ অন্তিম নিশা। যোৱা তিনিটা নিশা আপোনালোকৰ বিপুল সঁহাৰিৰে আমাক উৎসাহিত কৰাৰ বাবে ধন্যবাদ। কাইলৈ আমি আপোনালোকৰ মাজৰপৰা আঁতৰি যাম। লগত লৈ যাম আপোনালোকৰ মৰম, ভালপোৱা আৰু নাটকৰপৰা দেখুওৱা অলেখ…’\nতেনেতে গেলেৰীৰপৰা প্ৰচণ্ড চিঞৰ: ‘আৰো টাকা নেনা! টাকা! টাকা!’\nআজিকালি সেইকাৰণে কি কি লৈ যাব সেইটো নকয়.. (মন কৰিবচোন।)\n(এইটো ভবেন্দ্ৰনাথ শইকীয়াই লিখিছিল, প্ৰান্তিকৰ ‘সম্পাদকৰ কোঠালীত’ শিতানত।)\nএবাৰ এখন থিয়েটাৰ চাবলৈ গ’লোঁ। নাটকৰ শেষত যে কমিটিৰ ফালৰ পৰা পিছৰ দিনাৰ নাটকৰ ঘোষণা দিয়ে, তেনেকৈ ঘোষণা দি আছে— “আপোনালোকৰ সহায়-সহযোগিতা আমি আগন্তুক দিনকেইটাতো আশা কৰিছোঁ। প্ৰথম নিশাৰ অভূতপূৰ্ব সফলতাৰ পিছত কাইলৈ ‘অমুক থিয়েটাৰে’ নিবেদন কৰিব ষাঠি ভবেন্দ্ৰ নাথ শইকীয়াৰ এখনি মঞ্চসফল সামাজিক নাটক শতাব্দী।” আমি বোলো, এই ষাঠি ভবেন্দ্ৰ নাথ শইকীয়া কোন? আৰু যদি আমি জনা ভবেন্দ্ৰ নাথ শইকীয়াজনেই হয়, তেনেহ’লে “ষাঠি’টো আকৌ কি? পিছত মিলাই ল’লোঁ— আচলতে ষাঠি নহয়, এই ড0 “ডক্টৰ”টো যে চমুকৈ লিখে ” বুলি, বপুৰাই সেইটোক “ষাঠি’ (৬০( বুলি পঢ়িলে।\n← “বানাও বানাও বানাও বানাও বানাও বানাও বানাও, ৰাইট ন্যাও” (banao banao banao banao banao banao banao, right now) – মিতালী বৰ্মণ\nযাত্ৰাপথৰ কাহিনী- ১ (ধ্ৰুৱজ্যোতি শৰ্মা) →\nকাহিনী নহয়, সঁচা কথা ( জয়ন্ত আকাশ বৰ্মন )\nLalita D Kalita, Champaign, Illinois,USA\nলেখাটো পঢ়ি বৰ ভাল লাগিল ৷ বহুত পুৰণি কথা মনত পৰিছে ৷ বহুদিন ভ্ৰাম্যমান থিয়েটাৰ চোৱাৰ সুবিধা পোৱা নাই ৷ এইবাৰ অসমলৈ গ্’লে নিশ্চয় চাম ৷


মর্মান্তিক! ট্ৰাকৰ খুন্দাত একে পৰিয়ালৰ ৫জনৰ কৰুণ মৃত্যু -\nHomeৰাষ্ট্ৰীয়মর্মান্তিক! ট্ৰাকৰ খুন্দাত একে পৰিয়ালৰ ৫জনৰ কৰুণ মৃত্যু\nমর্মান্তিক! ট্ৰাকৰ খুন্দাত একে পৰিয়ালৰ ৫জনৰ কৰুণ মৃত্যু\nডিজিটেল ডেস্কঃ এক শোকাৱহ পথ দুৰ্ঘটনাত প্ৰাণ হেৰুৱালে একে পৰিয়ালৰ ৫ জন সদস্যই। শুকুৰবাৰে পুৱাই সংঘটিত হৈছে এই দুখজনক ঘটনা। পশ্চিমবংগৰ বৰ্ধমানত কামনাৰা অঞ্চলত সংঘটিত হৈছে এই মৰ্মান্তিক পথ দুৰ্ঘটনাটো। মৃতসকলৰ ভিতৰত দুটা শিশুসহ দুগৰাকী মহিলাও আছিল। পৰিয়ালৰ সূত্ৰই জনোৱা মতে বৰ্ধমানৰ পৰা এখন স্কৰপিঅ’ গাড়ীৰে মুৰ্ছিদাবাদৰ ঘৰলৈ উভতি অহাৰ সময়তে দুৰ্ঘটনাটো সংঘটিত হয়।\nস্কৰপিঅ’ গাড়ীখন আৰু এখন ট্ৰাকৰ মাজত মুখামুখি সংঘৰ্ষ হয়। এই সংঘৰ্ষত স্কৰপিঅ’খনত থকা একে পৰিয়ালৰ পাঁচজন লোকৰ ঘটনাস্থলীতে মৃত্যু হয়। আৰক্ষী উপস্থিত হৈ মৃতদেহকেইটা উদ্ধাৰ কৰে। গাড়ীখনত মুঠ ১১ জন লোক আছিল। আহত সকলক হাস্পতালত ভৰ্তি কৰা হৈছে। আৰক্ষীয়ে দুৰ্ঘটনাটোৰ কাৰণ অনুসন্ধান কৰি আছে।\nআৰু পঢ়কঃ বিয়াৰ দিনা মেগী খোৱাত ব্যস্ত কইনা! ক’লে, ‘দৰাই অপেক্ষা কৰক’!\nনিয়ন্ত্ৰণ হেৰুওৱাৰ বাবে দুৰ্ঘটনাটো সংঘটিত হৈছিল নেকি সেয়াও অনুসন্ধান কৰা হৈছে। কুঁৱলীৰ বাবে পুৱাৰ ভাগত মাজে মাজে দুৰ্ঘটনা সংঘটিত হোৱাৰ বাতৰি পোহৰলৈ আহে। আৰক্ষীয়ে ঘটনাটোৰ তদন্ত কৰি আছে। গাড়ীখনত থকা আটাইকেইজন মুৰ্ছিদাবাদৰ বাসিন্দা বুলি জানিব পৰা গৈছে। একেটা পৰিয়ালৰ পাঁচজন সদস্যৰ মৃত্যু হোৱাত সমগ্ৰ অঞ্চলটোৱে গভীৰ শোক প্ৰকাশ কৰিছে।\nPrevious articleপেট্ৰ’ল-ডিজেলৰ নতুন মূল্য : গুৱাহাটীত কিমান কমিল\nNext articleআজি ভাৰত ৰত্ন ড০ ভূপেন হাজৰিকাৰ ১০ সংখ্যক মৃত্যু বাৰ্ষিকী…


~~ ঊনসত্তৰ- চতুৰ্দশ খণ্ড~~\n~~ চিলিম ফিগাৰ ~~\nশৰ্মানী: উৱা, এছএনপি মানে সত্যনাৰায়ণ পূজা আক’৷ ইমান দীঘল কোনে মাতি থাকে৷\nশৰ্মা: হে হৰি! থেংক ইয়ুক টি ৱাই, গুড মৰ্ণিঙক জি এম কৰিলাই অলৰেডি, এতিয়া সত্যনাৰায়ণ পূজাভাগিকো চৰ্টকাট নাম দিবানে? মই কিন্তু এইবোৰ বৰ বেয়া পাওঁ৷ সিদিনা কলিতানীয়ে জিএন বুলি মেছেজ দিওঁতে মই কাঢ়া ৰিপ্লাই দিলো যে, ’হয় পূৰাকে গুড নাইট দিবা আই মিন দিব নহ’লে নিদিবই৷’\nশৰ্মানী: তাৰমানে তুমি কলিতানীৰ লগত চেনি খাবলৈ এতিয়াও এৰা নাই? বেলনামাৰিৰ কোব খায়ো লাজ হোৱা নাই, হায় মোৰ ফুটা কপাল! মই আজিয়েই গুচি যাম ইয়াৰ পৰা৷ নাথাকোঁ আৰু তোমাৰ লগত৷\nশৰ্মা: হেৰা ৰ’বাচোন, ইমান টেম্পাৰ দেখুৱাব নালাগে, মই সিদিনাই কলিতানীক মেছেজত ব্লক কৰিলো নহয়৷\nশৰ্মানী: হুহ্, অকল মেছেজতহে ব্লক কৰিছা, হোৱাটচএপ, এফবিততো আছেই চেনি ঢালি৷\nশৰ্মা: নহয় নহয়, মই চবতে ব্লক মাৰি দিলোঁ৷ আফটাৰ অল মোৰো প্ৰিন্সিপুল বুলি বস্তু এটা আছে নহয়৷\nশৰ্মানী: বাদ দিয়া তোমাৰ প্ৰিন্সিপুল৷ দেখিছোঁ নহয়৷ এতিয়া গাটো ধোৱাগে যোৱা৷\nশৰ্মা: পিছে হেৰি নহয়৷ ভাগৱতীৰ ঘৰত তোমাৰ এছএনপি কিহৰ বাবে পাতিছেনো?\nশৰ্মানী: অ’, ভাগৱতীৰ সৰু ল’ৰাটোৱে এগ্ৰিকালচাৰ পঢ়িবলৈ গৈছে নহয়৷ তাত হেনো কিবা প্ৰেক্টিকেলত নাঙলৰ মুঠিত ধৰি হাল বাবলৈ দিলে৷ বামুণৰ ল’ৰাই নাঙলৰ মুঠিত ধৰি জাত যোৱা কাম কৰিলে কাৰণে প্ৰায়চিত্ত কৰিবলৈ এছএনপি পাতিছে হেনো৷\nশৰ্মা: এহ্ লগুণডাল সলাই পেলালেই হৈ যায় দেখোন৷ মিছাতে ইমান টকা খৰচ৷\nশৰ্মানী: এই কথাটোকে বৰানীয়েও হেনো কৈছিল৷ ভাগৱতীৰ ঘৈণীয়েকৰ মুখখনো বৰ চোকা নহয়৷ কৈ দিলে যে সিদিনা যে আপোনালোকে পিংকীৰ বছৰেকীয়া পৰীক্ষা ভাল হ’বলৈ এছএনপি পাতি পাঁচশ টকাৰ ফাইন ভৰিছিল সেইটো সৱকে কৈ দিম নেকি৷\nশৰ্মা: হেৰা, এটা কথা কোৱাচোন৷ এই এছএনপি পাতি আকৌ কিহৰ পাঁচশ টকাৰ ফাইন ভৰিলেনো?\nশৰ্মানী: উৱা, তুমি নাজানা৷ বৰানীহঁত শংকৰ সংঘৰ মানুহ নহয়৷ তেওঁলোকে পূজা-পাতল কৰা নিষেধ৷ কোনোবাই ভুলতে কৰিলেও ফাইন ভৰিব লাগে৷\nশৰ্মা: অ’, কথা তাৰমানে সেইটোহে৷ কুঠাৰে বেজীক তোৰ গাত ফুটা আছে বুলি হঁহাৰ দৰে হ’ল৷\nশৰ্মানী: তাকেই৷ পিছে শুনানা৷ মোক পাঁচহেজাৰ টকা দিয়ানা দেহাটো৷\nশৰ্মা: উৱা! পাঁচহেজাৰ টকা কি কৰিবানো?\nশৰ্মানী: লাগে দিয়াচোন৷ মই জানো সদায় খোজো তোমাক টকা৷\nশৰ্মা: নাই নাই৷ সদায়নো ক’ত খোজা! বাৰমাহত তেৰবাৰহে খোজা মাত্ৰ৷\nশৰ্মানী: ঠাট্টা কৰিছা? সেইকাৰণেতো চাকৰি কৰিব খুজিছিলোঁ, ইণ্ডিপেণ্ডেণ্ট হ’বলৈ৷ কিন্তু কৰি ৰাখিলা বিনাপইচাৰ বান্দী৷ হুক্ হুক্‌৷\nশৰ্মা: আসঃ, হ’ব হ’ব৷ কোৱাচোন কিয় লাগে টকা৷\nশৰ্মানী: মানে মই ভিএলচিচি যাম৷ ৱেইট কমাম৷ শ্লিম হম৷ জিৰো ফিগাৰ কৰিম৷ হট মডেল হম৷ মিছেচ গান্ধীকলনি হম৷ হৈছেতো এতিয়া?\nশৰ্মা: হে ভগবান! কিহে পালে তোমাক৷ কেলেইনো শ্লিম হ’ব লাগিছে৷ তোমাকতো মই এনেকৈয়ে ভাল দেখোঁ৷\nশৰ্মানী: হ’ব৷ পইছাৰ নাম শুনি তেলাব নালাগে৷ চিলিণ্ডাৰ, কোমোৰা, উড়াল এইবোৰ নিকনেইম দি যে তুমি মোক তোমাৰ লগৰবোৰৰ আগত মাতা মই কি নাজানো বুলি ভাবিছা?\nশৰ্মা: হে প্ৰভু! কোনে কৈছে এইবোৰ তোমাক? কোন দুষ্টচক্ৰৰ ষড়যন্ত্ৰ এইবোৰ!\nশৰ্মানী: দুষ্টচক্ৰ? হুহঃ! তোমাৰ মৌবাইলৰ কল ৰেকৰ্ডিঙেই তাৰ প্ৰমাণ৷\nশৰ্মা: তাৰমানে তুমি মোৰ মৌবাইলৰ...\nশৰ্মানী: অঁতো৷ পাৰ্ছ চুবলৈ নিদিলা বুলি মৌবাইলতোও নুচুম নেকি? আৰু তোমালোক মতাবোৰৰ কোনো বিশ্বাস নাই৷ ধুনু আপী দেখিলেই মিঠেত মাখি পৰা দিয়া৷ চেণ্টি ফালি চেনি খোৱা৷\nশৰ্মা: ধেই তুমি কিবোৰ নো বলকিছা হয়নে? মইনো কেতিয়া কোন ধুনু আপীৰ লগত চেনি খালোঁ৷ আমাৰ গান্ধীকলনিততো এজনীও ধুনু আপী নাই৷ সব তিৰীহে৷\nশৰ্মানী: হেইয়া! সেয়াই প্ৰমাণ৷ অলৰেডি কোন আপী কোন তিৰী সব চাৰ্ভে কৰি থৈছা ন’৷\nশৰ্মা: নহয় নহয়৷ মানে মই এনেয়েহে কৈছিলোঁ কথাটো৷\nশৰ্মানী: সেইটোৱে কথাটো৷ ভট্টৰ কল ৰেকৰ্ডিং শুনিছা নহয়? গোটেই ফেচবুকত যে ভাইৰেল হৈ ফুৰিছে৷ ধুনু আপী এটাক চেণ্টি দি চেনি মিঠৈ খাওঁতে যে ঘৈণীয়েকক মস্ত পেটলী, আগ-গুৰি নোহোৱা কোমোৰা, মোৰ তিৰীটো শাখিনী, তুমি হ’লা জানমণি ইত্যাদিবোৰ গালে সৱ সকলোৰে মুখে মুখে৷ সেইকাৰণে ময়ো চিলিম ফিগাৰ হ’ব খুজিছোঁ যাতে তুমি ঘৰৰ ভাত এৰি বাহিৰত বিৰিয়ানি খাই নুফুৰা৷\nশৰ্মা: মই বিশ্বাস নকৰোঁ৷ ভট্ট মানুহটো বেয়া নহয় বুজিছা৷ আৰু ৰেকৰ্ডিংটো জালিও হ’ব পাৰে৷ শুনা নাই জেএনইউৰ ষ্টুডেণ্টে ইণ্ডিয়া মুৰ্দাবাদ, ভাৰত তেৰে টুকৰে হোংগে আদি শ্ল’গান দিয়া ভিডিঅ’বোৰো জালি বুলি বাতৰিত ওলাইছে৷\nশৰ্মানী: হৌৰা, সৱকে বুৰ্বক বুলি নাভাবিবা৷ জেএনইউৰ শ্ল’গান দিয়াকেইটায়ো ভিডিঅ’টো নকল বুলি কৈছিল যদিও ফৰেনছিকত সঁচা বুলিয়ে ওলাইছে৷ সি যি কি নহওক, মুঠতে তোমালোক মতাবোৰ ঘৈণীয়েকৰ বদনাম গাই সৰু আপীবোৰৰ লগত চেনি খাই ’অ’ লিলি বসন্ত’ গাই ফুৰাত সিদ্ধহস্ত৷ লাজ নোপোৱা নে? ল’ৰা ডাঙৰ হ’ল, মেট্ৰিকেই দিব এতিয়া লাহেকৈ?\nশৰ্মা: কিন্তু এটা কথাও হ’ব পাৰে নহয়৷ ভট্টক ফঁচাবওতো পাৰে৷ ভোমোৰাই ফুলৰ ৰস খাবই৷ তাতে যদি ফুলে নিজে মাতে ৰস খাবলৈ কোন ভোমোৰাইনো নেওচা দিব পাৰে তেনে আমন্ত্ৰণ!\nশৰ্মানী: তাৰমানে তুমিও ভোমোৰা! এয়া লোৱা! ধুম ধাম- ছেটেপ সাৰৌপ সাৰৌপ ধিছ ধিছ- ছেকেট পেকেট\nশৰ্মা: মৰিলো ঔ, আয়ৌ দুখ পাইছোঁ ঔ, এৰি দিয়ানা, বহুত দুখ পাইছোঁ ঔ৷ কলিতা , ডেকা, বৰা- বাচাও মুঝে


World Bicycle Day History and Essay in Assamese | বিশ্ব চাইকেল দিৱস - assamintro.com\nWorld Bicycle Day History and Essay in Assamese | বিশ্ব চাইকেল দিৱস\nমানৱ শৰীৰ স্বাস্থ্যৱান ৰখাৰ বাবে ব্যায়াম আৰু যোগ আটাইতকৈ গুৰুত্বপূৰ্ণ। ই কেৱল শৰীৰটো স্বাস্থ্যৱান কৰি ৰাখে নহয়। ইয়াৰ পৰিৱৰ্তে, ই মানুহৰ মনকো শান্ত ৰাখে। তেওঁৰ মনত ইতিবাচকতাৰ অনুভূতি আছে। মানুহে তেওঁলোকৰ শৰীৰ সুস্থ ৰাখিবলৈ বিভিন্ন ব্যৱস্থা গ্ৰহণ কৰে, যেনে দৌৰা, জঁপিয়াই পৰা, যোগকৰা, চাইকেল চলোৱা ইত্যাদি। আমি আপোনাক কওঁ যে চাইকেল চলোৱা টো এটা ব্যায়াম যিটো সমগ্ৰ বিশ্বৰ মানুহে কৰে। কিন্তু আপুনি কেতিয়াবা ভাবিছেনে যে এই অনুশীলন কেতিয়া আৰু কেনেকৈ আৰম্ভ হৈছিল? কোনে এনেদৰে ফিট হৈ থকাৰ মন্ত্ৰ গ্ৰহণ কৰিছিল আৰু মানুহক অনুপ্ৰাণিত কৰিছিল? গতিকে আজিৰ এই প্ৰবন্ধটোত বিশ্ব চাইকেল দিৱসৰ বিষয়ে আপোনাক কওঁ আহক।\nবিশ্ব চাইকেল দিৱস World Bicycle Day প্ৰতিবছৰে জুন মাহৰ ৩ তাৰিখে গোটেই বিশ্বজুৰি পালন কৰা হয়। ২০১৮ চনৰ এপ্ৰিল মাহত ৰাষ্ট্ৰসংঘৰ সাধাৰণ সভায়ে ৩ জুন তাৰিখক বিশ্ব চাইকেল দিৱস হিচাপে উদযাপন কৰিবলৈ প্ৰস্তাৱ গ্ৰহণ কৰিছিল। ৰাষ্ট্ৰসংঘৰ প্ৰস্তাৱত চাইকেলৰ দীৰ্ঘ জীৱনকাল আৰু বহু কামত ব্যৱহৃত হোৱাৰ প্ৰশংসা কৰা হৈছিল। লগতে প্ৰায় দুই শতক কাল সাধাৰণ, কম খৰচী, বিশ্বাসযোগ্য, নিকা আৰু পৰিৱেশৰ বাবে উপযুক্ত যান-বাহনৰ মাধ্যম হিচাপে চাইকেলৰ উল্লেখ কৰা হৈছিল। চাইকেল ব্যৱহাৰৰ সুফলৰ বিষয়ে সজাগতা সৃষ্টি কৰিব বাবে মূলতঃ এই দিৱস উদযাপন কৰা হয়।\nবিশ্ব চাইকেল দিৱস 2022\nপৃথিৱীৰ প্ৰথম চাইকেল\nভাৰতত চাইকেল মুকলি\nবিশ্ব চাইকেল দিৱস কেতিয়া উদযাপন কৰা হয়?\nবিশ্ব চাইকেল দিৱসৰ গুৰুত্ব\nবিশ্ব চাইকেল দিৱস কেনেদৰে উদযাপন কৰা হয়\nনাম বিশ্ব চাইকেল দিৱস\n2018 ৰ আৰম্ভণি\nতাৰিখ3জুন\nৰাষ্ট্ৰসংঘৰ সাধাৰণ সভাৰ দ্বাৰা ঘোষণা কৰা\nপ্ৰথম চাইকেলখন আছিল ভন ড্ৰেছৰ দ্বাৰা (1817 চনত)\nআমেৰিকা যুক্তৰাষ্ট্ৰৰ অধ্যাপক লেচজেক চিবিলস্কীয়ে তেওঁৰ সমাজ শাস্ত্ৰৰ শ্ৰেণীত তৃণ-মূল পৰ্যায়ত বিশ্ব চাইকেল দিৱসৰ ৰাষ্ট্ৰসংঘৰ স্বীকৃতিৰ বাবে এক অভিযানৰ আৰম্ভণি কৰিছিল। পিছলৈ তেওঁৰ এই অভিযানে তুৰ্কমেনিস্তানকে আদি কৰি ৫৬খন দেশৰ সমৰ্থন লাভ কৰে। ইয়াৰ ৰাষ্ট্ৰসংঘ চৰকাৰী বগা আৰু নীলা ৰঙৰ ল’গ’টো আইজাক ফেলডে নিৰ্মাণ কৰিছিল আৰু অধ্যাপকজন ই. শ্বানচনে ইয়াৰ লগত থকা এনিমেছন প্ৰস্তুত কৰিছিল। এই ল’গ’ত পৃথিৱীৰ বিভিন্ন প্ৰান্তৰ চাইকেল আৰোহী দেখুৱা হৈছে। চাইকেলে মানৱতাক সেৱা আগবঢ়ায় এয়াই হৈছে ইয়াৰ মূল উদ্দেশ্য।\nপৃথিৱীৰ প্ৰথম চাইকেলখন 203 বছৰ আগতে, অৰ্থাৎ 1817 চনত ভন ড্ৰেছৰ দ্বাৰা নিৰ্মাণ কৰা হৈছিল। কিন্তু তাৰ আগতে, কোৱা হয় যে 1816 চনত পেৰিছৰ এজন শিল্পীয়ে হবি হৰ্ছ নিৰ্মাণ কৰিছিল, যাক লুম্বাৰ হৰ্চ বুলি কোৱা হয়।\n১৯৪৭ চনত ভাৰত ব্ৰিটিছৰ পৰা স্বাধীন হোৱাৰ পিছত চাইকেল ভাৰতলৈ আহিছিল, আৰু তেতিয়াৰ পৰা মানুহে ইয়াক চলাই আহিছে।\n২০১৮ চনত নিউয়ৰ্কত ৰাষ্ট্ৰসংঘৰ সাধাৰণ সভাৰ দ্বাৰা প্ৰথম বিশ্ব চাইকেল দিৱস ঘোষণা কৰা হৈছিল। এইটো ৩ জুনৰ দিন আছিল। তেতিয়াৰ পৰা, বিশ্ব চাইকেল দিৱস সমগ্ৰ বিশ্বতে3জুনত উদযাপন কৰা হয়।\nসমগ্ৰ বিশ্বতে উপস্থিত থকা বিভিন্ন প্ৰকাৰৰ চাইকেল চালকক সন্মান জনোৱাৰ বাবে বিশ্ব চাইকেল দিৱস উদযাপন কৰা হৈছিল। চাইকেলখন সমগ্ৰ মানৱজাতিৰ কেনেদৰে হয়, ইয়াৰ লাভ কি, এই সকলোবোৰ আজিৰ দিনটোত স্মৰণীয় হৈ থাকে। কায়াছল সৰল, সস্তা, বিশ্বাসযোগ্য বুলি জনা যায়। চাইকেলক পক্ষৰ’মেটিক ৰূপত উপকাৰী সঁজুলি বুলিও জনা যায়। চাইকেলে কেৱল এজন ব্যক্তিক এঠাইৰ পৰা আন ঠাইলৈ পৰিবহন কৰাত সহায় নকৰে, কিন্তু ইয়াক কেৱল যাত্ৰীতকৈ অধিক পৰিবহন কৰিবলৈও ব্যৱহাৰ কৰিব পাৰি। বিশ্ব বাইচাইকেল চাইকেল দিৱসে কেৱল বিশ্বজুৰি চাইকেলক সন্মান কৰাই নহয়, বহুতো ৰাজ্যক সেই নীতি আৰু কাৰ্যসূচীবোৰৰ ওপৰত গুৰুত্ব দিবলৈ উৎসাহিত কৰে। যাৰ ভিতৰত আছে ৰাষ্ট্ৰীয় আৰু উপৰাষ্ট্ৰীয় বিকাশত চাইকেল।\nবিশ্ব চাইকেল দিৱসত, মানুহে ৰাতিপুৱা সোনকালে সাৰ পায় আৰু চাইকেল চলাই মাইল চাইকেল চলায়। ই তেওঁলোকৰ শৰীৰৰ জীৱনীশক্তিও প্ৰদান কৰে। আৰু তেওঁলোকৰ শৰীৰ সুস্থ থাকে। একে সময়তে, ই এক অতি সৰল আৰু সস্তা সমাধান আৰু ইয়াত কোনো ক্ষতি নাই। অৱশ্যে, এই বছৰ কোভিড 19-ৰ বাবে, মানুহে এই দিনটো অলপ বেলেগ ধৰণে উদযাপন কৰিব পাৰে।\nচমাংকান কাৰ্বি লোক-উৎসৱ\nমাতৃ দিৱসৰ ইতিহাস\nজোনবিল মেলাৰ ইতিহাস\nবৰদিন বা খ্ৰীষ্টমাছৰ ইতিসাহ


xukhdukh.com August 19, 2015 JIBANAR-ANUBHAV, LAKHYA-JYOTI-NATH, জীৱনৰ অনুভৱ, লক্ষ্যজ্যোতি নাথ,\n'শুৱনি আমাৰ গাওঁখনি অতি' বনাম মুম্বাই\nদুদিনমানৰ আগৰ কথা; বিশেষ কাম এটাত এঠাইলৈ বুলি ওলাই আহিছিলো। আবেলি সময় তাতে আমি হৈছো অসমৰ চাহৰ কানিয়া মানুহ, দিনটোত ৰাতিপুৱা-গধূলি দুকাপ চাহ ডিঙিত নেপেলালে গাটো কিবা সতেজ সতেজ নালাগে। মুম্বাই চহৰৰ ৰাস্তাৰ কাষতে থকা সৰু চাহৰ দোকান এখনত সোমালো। দোকানখন ধৰক আমাৰ অসমৰ চেন্টাৰবোৰত বা গুৱাহাটীৰ অলিয়ে-গলিয়ে থকা ৬-৭ জন মানুহ বহিব পৰা চাহৰ দোকানখনৰ সমান। চাহৰ অৰ্ডাৰ দি বেঞ্চখনতে চাহ অনালৈ অপেক্ষা কৰি আছো কাষতে মোৰ লেপটপৰ বেগটো লৈ।\nতেনেতে বিবাহিত মহিলা এগৰাকী দোকান খনলৈ সোমাই আহিল লগত এটা সৰু ল'ৰা লৈ। মই বোলো চাহ খাব আহিছে চাগৈ সেইবাবে লগে লগে বেগটো কোচতে লৈ মানুহজনীয়ে বহাত অসুবিধা পাই বুলি বেঞ্চখনৰ কাষ পালোগৈ। কিন্তু মানুহগৰাকী সেই ঠাইত বহা দূৰৰ কথা দুপ-দুপকৈ ওপৰলৈ উঠি গ'ল। মই ওপৰলৈ চাই থকাতে থাকিলো। তেতিয়াহে লক্ষ্য কৰিলো, বাচন ধোৱা সৰু ঠাইকণতে জখলা এডাল আছে। মোৰ বুজিবলৈ বাকী নাথাকিল যে সেই সৰু অকণমানি চাহৰ দোকানখনৰ ওপৰতো মানুহ থাকে বুলি। এনেই নকয় "বম্বাই নগৰীয়া..." ইয়াত মানুহক থাকিবলৈ বিশাল ঘৰ নালাগে। মূৰৰ পৰা ভৰিলৈকে ঢাক খাব পৰা, ৰ'দ-পানী নপৰা ঠাই এডোখৰ পালে সেইটোৱে তেওঁলোকৰ ঘৰ। তাতে আলমিৰা-চকী আনি, সংসাৰ চলাই, সন্তান জন্ম দি ডাঙৰো কৰে। দুখীয়া মানুহে ৰাস্তাৰ কাষত মুকলি ঠাই এডোখৰ পালেও তাতে পলিথিন আদি লগাই ঘৰ বনাই লয়। মুম্বাই দৰে নগৰবোৰত এইবোৰ দেখি দেখি আমাৰ অসমখনত আমি কিমান মুকলিকৈ থাকো ভাবিলেই ভাল লাগি যায় মনটো।\nআমাৰ অসমৰ ঘৰবোৰত আগফালে এখন আৰু পিছফালে এখন ডাঙৰ চোতাল থাকিবই লাগিব। দেউতা বা ককাহঁতে চোতাল নৰখোৱাকৈ ঘৰ বনোৱা আৰম্ভ কৰা দেখিলে বহু দূৰলৈকে চিন্তা কৰি কয় "অই ল'ৰাটোৰ/ছোৱালীজনীৰ বিয়া পাতিবলৈ, ঘৰত কাম-সকাম এটা পাতিবলৈ চোতাল এখন লাগে নহয়, ঘৰটো অলপ ৰাস্তাৰ পৰা পিছলৈ বনা..."। ঘৰৰ পাছফালে তামোল-পাণ গছ, বাঁহগছ থকা সৰুকৈ হ'লেও বাৰী এখন লাগেই। ঘৰৰ ভিতৰত যেনেকৈ বিচনা, চকী-টেবুল, আলনা আদি থাকিবয়ে লাগিব তেনেকৈ বাহিৰত চোতাল, বাৰী এখন থকাতো যেন বাধ্যতামূলক আমাৰ অসমত।\nকেতিয়াবা সেইবাবে ভাবো ক'ত আমাৰ সৰগৰ দৰে মুকলি, সেউজীয়া অসমখন; ক'ত এই যান্ত্ৰিকতাপূৰ্ণ, হেচা-ঠেলাত থকাৰ দৰে লগা মুম্বাইখন! আজিকালি গুৱাহাটীত থাকিলেও হেচা-ঠেলাত থকা যেন লগা হ'ল। মাজে মাজে এনে চহৰবোৰত থাকিলে এনে লাগে যেন উশাহেই বন্ধ হৈ যাব ইয়াত। বহুলোক বিভিন্ন কাৰণত বা কৰ্মসূত্রে অনিচ্ছা স্বৰ্তেও প্ৰিয় গাওঁখন এৰি চহৰত থাকিবলৈ বাধ্য হয়। বহুলোকে আকৌ গাওঁৰ ১০ বিঘা মাটি বেছি চহৰত ১ কঠা মাটি কিনি বা ২-৩ টা কোঠা থকা ফ্লেট(!) কিনি নিজেই চহৰত থাকিব আহে। গাঁৱৰ গঞাৰ বাৰীতে হোৱা শাক-পাচলি, ফল-মূল এৰি নগৰত বৰফৰ কোঠাত ৰখা শাক-পাচলি খাবলৈহে যেন ৰাইজ নগৰলৈ আহে। সকলোৰে নিজৰ নিজৰ পচণ্ড।\nঅইনে কি ভাল পাই নাজানো, মই পিছে গাওঁতে জন্ম হৈ মুকলিত ডাঙৰ হোৱা বাবে গাওঁৰ সেউজীয়া, মুকলি পৰিবেশতে থাকি ভালপাওঁ। ইমান দূৰত চাকৰি হোৱা বাবেহে মুম্বাই চহৰত আছোহি। সেইবাবেই আজি-কালি সৰুতে পঢ়া এই কবিতাটোলৈ প্ৰায় মনত পৰে “শুৱনি আমাৰ গাওঁখন অতি, শুৱনি গছেৰে ভৰা; ডাল ভৰি ভৰি ফল ফুল লাগে, কত পাওঁ তল সৰা…”\nলেখক নৌ-সেনা বাহিনীত মুম্বাইত কৰ্মৰত, মোবাইল -০৯৯৬৯৩৪০৫৮৭


আজিৰ পৰা ঠিক পাঁচ বছৰ আগতে ৮ নবেম্বৰ ২০১৬ চনত প্ৰধানমন্ত্ৰী নৰেন্দ্ৰ মোদীয়ে ৫০০ আৰু ১০০০ টকীয়া নোট মুদ্ৰাৰ পৰা আতৰাবলৈ সিদ্ধান্ত লৈছিল। বিমুদ্ৰাকৰণৰ পিছত সকলোৱে নিজৰ 500 আৰু 1000 টকীয়া নোটৰ সলনি নতুন নোট ললে। এতিয়া 500 আৰু 1000 ৰ পৰিৱৰ্তে নতুন ধৰণৰ 500 নোটৰ কাম চলি আছে। কিন্তু, এবাৰ ভাবি চাইছেনে যে আপোনাৰ ৫০০ আৰু ১০০০ টকীয়া নোটবোৰৰ কি হ'ল?\nআচলতে RBI য়ে 15.28 লাখ কোটি টকাৰ 500 আৰু 1000 নোট মানুহৰ পৰা জমা কৰিছিল আৰু তাৰ বিনিময়ত নতুন নোট জাৰি কৰিছিল। গতিকে জানিবলৈ মন গৈছে যে ১৫ লাখ কোটি টকাৰ ধনৰাশি কি হ'ল আৰু সেই নোটবোৰ এতিয়া ক'ত গ'ল?\nপুৰণি নোটবোৰ কি হ'ল?\nএতিয়া গম পাব যে ইমানবোৰ নোট কি হ'ল। RBI য়ে প্ৰাথমিক মূল্যায়ন ৩০ জুন ২০১৭ চনত মুকলি কৰিছিল, পুৰণি ৫০০ আৰু ১,০০০ টকীয়া নোটৰ মুঠ মূল্য আছিল ১৫.২৮ লাখ কোটি টকা। 'তথ্য জনাৰ অধিকাৰ'ৰ অধীনত এই প্ৰশ্নটো সোধা হৈছিল, তেতিয়া গম পোৱা গ'ল যে এই নোটবোৰ বিঘটন হৈ আছে। এই নোটবোৰ বজাৰত ঘুৰাই অনা নহয়। অৰ্থাৎ এই নোটবোৰ কাটি পেলোৱা হয় আৰু বিভিন্ন বস্তু তৈয়াৰ কৰা হয়।\nকেনেকৈ কৰে বিসংগতি ?\nআৰ বি আইৰ নিয়ম অনুসৰি এই নোটসমূহৰ check end প্ৰক্ৰিয়াকৰণ ব্যৱস্থাৰ পিছত তেওঁলোকৰ ব্ৰিকছসমূহ ব্ৰিকেট চিষ্টেম ব্যৱস্থাৰে প্ৰস্তুত কৰা হ'ব। RBI ৰ মতে, Cash Confirmation Handling Framework (CVPS) পদ্ধতিৰে পুৰণি নোটসমূহ বিঘটন কৰা হৈছে। প্ৰথম পৰ্য্যায়ত মুদ্ৰা ধ্বংস কৰাৰ যোগ্য হয় নে নহয় সেইটোহে চোৱা হয়। তাৰ পিছত দ্বিতীয় পৰ্যায়ত শ্ব্ৰেডিং ব্ৰিকেট চিষ্টেমৰ জৰিয়তে নোটবোৰ মেচিনৰ সহায়ত পাতলা খোলালৈ ৰূপান্তৰ কৰা হয়। এই শেলাবোৰ পুনৰ সংকোচিত কৰি ব্ৰিকেট আকাৰ দিয়া হয়।\nকাৰ্ডবৰ্ড আদি বিভিন্ন সামগ্ৰী এই ইটাবোৰৰ মাজেদি আকৌ তৈয়াৰ কৰা হয় বুলি ধাৰণা কৰা হৈছে। এনেতে 500 আৰু 1000 ৰ নোট বিকল হৈ আছে। আহমেদাবাদৰ Public Organization of Plan (NID) ৰ ছাত্ৰ-ছাত্ৰী হিচাপে ৫০০ টকা আৰু ১০০০ টকা তেওঁলোকৰ সৃষ্টিশীলতাৰ পৰা প্ৰদান কৰে। কে নোটৰ জঁটৰে ঘৰত ব্যৱহাৰ কৰা বহুতো বস্তু বনালো। আচলতে আহমেদাবাদৰ NIDৰ সহায় বিচাৰিছিল RBIয়ে আৰু তাৰ পিছত শিশুসকলে গাৰু, টেবুল লেম্প আদি বস্তু বনাইছিল এই নোটখনৰ টুকুৰাবোৰৰ পৰা।\nপুৰণি নোটৰ বিশেষ কথা বোলে না পানীত গলে না ৰং এৰাত অসুবিধা হয়, এনেকৈ বহুত বস্তু সহজে হয়। পিছে RBI য়ে এই নোটসমূহ পুনঃব্যৱহাৰৰ কাম নকৰে, বেংকে নিষ্পত্তি কৰে।


অতিথি হৈছে দেৱতাৰ দৰে – সৌমিত্ৰ যোগী – ফটাঢোল\nAugust 1, 2018 লটিঘটি\t28 Comments\nঅতিথি হৈছে দেৱতাৰ দৰে – সৌমিত্ৰ যোগী\nবহুদিন কাকো ঘৰলৈ খোৱা-বোৱাকৈ মতা নাই। সন্মুখত গৰমৰ বন্ধটো দেখিয়েই আমাৰ এওঁৰ প্ৰথম সেইটো কথাই মনলৈ আহিল। মই ক’লোঁ – “সদ্যহতে নালাগে ৰ’বা”। মই কিয় নালাগে বুলি ক’লোঁ এওঁ সুধিলে, মই মুখেৰে একো নামাতিলোঁ। মই নীৰৱতা আৰম্ভ কৰাই গোটেই ঘৰখনৰ কোনো জীৱৰে মুখৰ মাত নাইকিয়া হ’ল। ভাগ্যে প্ৰেছাৰ কুকাৰৰ হুইচেল, বাচন-বৰ্তনৰ টুং-টাং শব্দকেইটা জীয়াই আছিল।\nভাবিলোঁ এই কথাই কথা নহয়, আলহী মাতিব লাগিল।\nমই বোলোঁ হেৰা, তুমি নাভাবিবা যে মই পইচা খৰচ হোৱাৰ ভয়তে মানুহ মাতিবলৈ বেয়া পাইছোঁ। আচলতে কি জানা, আলহী-অতিথি হৈছে দেৱতাৰ দৰে। তেওঁলোকক সন্তুষ্ট কৰিব নোৱাৰিলে মাতি লাভ নাই।\nএওঁ মোলৈ কেৰাহিকৈ চালে, মোৰ এনে লাগিল যেন তেওঁ সুধিছে – তুমিনো কেনেকৈ জানিলা আলহী সন্তুষ্ট নহ’ব?\nঅলপ সময় মনে মনে থাকিলোঁ। আচলতে ক’বলৈ মন আছিল, “তোমাৰ হাতৰ এসাঁজ খাবলৈ পালে সহজে সন্তুষ্ট নোহোৱা ব্ৰহ্মাও সন্তুষ্ট হ’লহেঁতেন, সহজে কৃতজ্ঞ নোহোৱা দেৱৰাজ ইন্দ্ৰও কৃতজ্ঞতাৰে গদগদ হৈ গ’লহেঁতেন”। কিন্তু নক’লোঁ। তাৰ পৰিৱৰ্তে তেওঁৰ ভাল লগাকৈ ক’লোঁ – “তুমি যিমানে ভাল ৰান্ধি নুখুওৱা কিয়, আজিকালি আলহীয়ে ডাঙৰ হোটেল বা ৰেস্তোৰাঁত পাৰ্টি নিদিলে শলাগেই নলয়”। মই এওঁৰ মুখলৈ চালোঁ, দেখিলোঁ মুখৰ পৰা আগতকৈ অলপ বেছিকৈ পোহৰ নিৰ্গত হৈছে। “মই সেইকাৰণেহে তাৰাতাৰি সিদ্ধান্ত এটা লোৱা নাই। কিন্তু এতিয়া ঠিক কৰিছোঁ, হোটেল বা ৰেস্তোৰাঁত নহয়, অতিথি ঘৰলৈকে মাতিম। তুমিও বনাবা, ময়ো বনাম। বিধে বিধে বনাম। দেৱতাৰ চৰণত মন-প্ৰাণ সঁপি দিলে কিজানিবা সন্তুষ্ট হয়েই”। মুখৰ পৰা মাত এষাৰ সৰি পৰা নাই যদিও মোৰ কথাখিনি কাণত পৰাৰ লগে লগে এওঁৰ মুখমণ্ডলত থকা অন্তিম এন্ধাৰৰ ভাবখিনি আঁতৰি গ’ল।\nমই ঘোষণা কৰিলোঁ – “অহা দেওবাৰে খানা”।\nএওঁ লাহেকৈ সুধিলে – “কাক কাক মাতিম”?\nমই ক’লোঁ – “তেত্ৰিছ কোটি দেৱতাকতো আৰু একেলগে খুৱাব নোৱাৰোঁ, গতিকে অলপ প্ৰতিনিধিত্বমূলকভাৱে মাতোঁ”।\nএওঁ মোলৈ চালে, চাৱনিত কি আছিল মন কৰিবলৈকে সাহস নহ’ল মোৰ।\nআগতে আমাৰ ঘৰত মাজে মাজে গৰখীয়া ল’ৰা সোধা গৈছিল। ভকত মাতি চাউল সিজোৱা এমুঠিও যচা হৈছিল। তেনেকুৱা হ’লে হয় নজন, নহয় সাতজন। তাকে নোৱাৰিলে পাঁচ বা তিনিজন। এতিয়া সেই পৰম্পৰা নোহোৱা হ’ল। আগৰ ৰামো নাই, অযোধ্যাও নাই। এতিয়া ৰাম-অযোধ্যা গোটেই বিবদমান। আগৰ ভকতসকলো এতিয়া নাই। এতিয়া আহিল ভক্ত। আগৰ গৰখীয়া ল’ৰাবোৰো নাই। গৰু জন্তুটি পৰম্পৰা আৰু সংস্কৃতিৰ পৰা গৈ পলিটিকেল আৰু ধৰ্মীয় হৈ যোৱাৰ লগে লগে আগৰ গৰখীয়াবোৰো নাইকিয়া হৈ গ’ল। তেতিয়াৰ পৰা ভকত বা গৰখীয়া সোধাৰ পৰম্পৰাটোও আমাৰ ঘৰবিলাকৰ পৰা নাইকিয়া হৈ গ’ল। কিন্তু আমি তাৰ পৰা আইডিয়াটো ল’ব পাৰোঁ। আমি অতিথি সাত বা নজন মাতিব পাৰোঁ।\nএওঁ এইবাৰ হাঁহিলে। মই ভাবিলোঁ, সৰ্বনাশ…\nএওঁ ক’লে – “সেইবিলাক আছিল ভকত আৰু গৰখীয়াৰ কথা। আমি মাতিব লৈছোঁ দেৱতা। গতিকে দেৱতা পূজনৰ বিভিন্ন নিয়ম আছে। তুমি তেত্ৰিছ কোটি দেৱতাকো পূজিব পাৰা, কোনোবা চাৰিজনমানকো একেলগে পূজিব পাৰা, তাকে নকৰি গছৰ মূল শিপাত পানী দিলেও হোৱাৰ দৰে এজন দেৱতাকো পূজিব পাৰা। মই ভাবোঁ, আমি এজন দেৱতাকে পূজন কৰা ভাল হ’ব। তোমাৰ খৰচো কমিব, আৰু মোৰো কষ্টটোও কমিব”।\nবেছ ঠাট্টা কৰিলে এওঁ, কিন্তু মই যেন একো বুজিয়েই পোৱা নাই তেনেকুৱা দেখুৱাই গলাত দৰদ ঢালি ক’লোঁ – “ঠিক আছে, মোৰ ফালৰ পৰা এটা পৰিয়াল মাতিম। তুমি তোমাৰ ফালৰ পৰা দুটা পৰিয়াল মাতা”।\nকিছু সন্তুষ্টি, কিছু অসন্তুষ্টিৰ মাজেৰে ঠিক হৈ গ’ল যে তিনিটি পৰিয়ালৰ উপস্থিতিৰে দেওবাৰে আমাৰ ঘৰত খানা।\nমই দুদিন ধৰি বজাৰ কৰিলোঁ। বিধে বিধে। কোনে কি বনাম, সেইমতে কি কি লাগিব – সেইমতে বজাৰ।\nএওঁ ইউ টিউবত চাই শিকা ছাউথ ইণ্ডিয়ান, চাইনিজ আৰু বিচিত্ৰ বিদেশী ব্যঞ্জনৰ প্ৰস্তুতি। সেইবোৰ বস্তু বিচাৰি ফুৰোঁতে দেওবাৰটো পাৰ হৈয়ে যাব বুলি ভাবিছিলোঁ। তথাপি আনিছোঁ কষ্ট কৰি। মোৰ নিজৰ ভাগৰ বজাৰো কম নহয়। কঁঠালগুটি, পচলাৰ পৰা লাই-লফা, ঢেঁকিয়া শাকলৈকে বিচিত্ৰ বস্তু। যথেষ্ট কষ্ট কৰিছোঁ। ইখন বজাৰৰ পৰা সিখন বজাৰ ঢপলিয়াই ফুৰিছোঁ। কষ্ট হৈছে যদিও কামটো মই উৎসাহেৰেই কৰিছোঁ। ঘামত সৰ্বাংগ তিতি গৈছে তথাপি এৰা নাই, ভাগৰি পৰা নাই। এটাই প্ৰেৰণা। ফে’চবুকত ফটো আপলোড কৰিব পাৰিম। খৰচৰ কাৰণে আলহী মাতিবলৈ ভয় কৰা মানুহটোৱে লাইকৰ আশাত এনেকৈ ঢপলিয়াই ফুৰিছোঁ। আচলতে কি জানে, খানা-পিনাৰ বাহিৰে আজিকালি ফে’চবুকত ধুনীয়া ছোৱালীৰ ফটোতো মানুহে লাইক নকৰে। কিমাননো কৰিব আৰু একেখন মুখতে। কাপোৰখিনিহে বেলেগ, মুখতো সেই একেখনেই। তাৰমাজত এতিয়াও যি নিজৰ ৰূপৰ কাৰণে এহেজাৰ লাইক পাইছে তেওঁ সঁচাই পাব লাগে। তেনে ৰূপ আমাৰ সম্পদ। ভাগৰত লালকাল হৈ যোৱাৰ সময়তো ফে’চবুক চোৱাৰ তেওঁলোকেই আচল প্ৰেৰণা। এটা সময় আছিল, মানুহে আত্মকথাবোৰ পঢ়ি বৰ ভাল পাইছিল। লাহে লাহে যেতিয়া গম পোৱা হ’ল যে বহুতৰ আত্মকথাৰ বেছিভাগেই কাল্পনিক সাহিত্যহে। সঁচা বস্তু কম, মিছাৰ মছলা আৰু ভাল লগা উপকৰণহে বেছি। সেইকাৰণে তেনে খানায়ো আমুৱালে। তাৰ পাছতো যাৰ আত্মকথাই এতিয়াও মানুহক সন্মোহিত কৰি ৰাখিছে, বুজিব লাগিব তেওঁৰ লিখাৰ ষ্টাইলটো সঁচাই ধুনীয়া। তেওঁৰ কাৰণে জোৰদাৰ তালিয়া।\nএতিয়া আটাইতকৈ ভাল ফটো হৈছে খানা-পিনাৰ। ভাল লাগে। আমি বহুত ব্যঞ্জন এনেকৈয়ে শিকিছোঁ। বহুতে নতুনকৈ বনাবলৈও উৎসাহ পাইছে। শুনা মতে, আগতে দালিভাত খোৱা বহুত মতা মানুহেই ঘৈণীয়েকৰ হাতৰ কিবাকিবি বিধে বিধে খাবলৈ পাইছে। কিন্তু এটা কথা কওঁ, মতা মানুহবোৰে এতিয়াও খানা-পিনাৰ ফটো বেছিকৈ আপলোড কৰা নাই। খুব সম্ভৱ লাজতে। নহ’লেতো মই ভাবোঁ, মতা মানুহে আপলোড কৰা বিবিধ ব্যঞ্জনৰ ফটোৰে ফে’চবুক ভৰি থাকিলহেঁতেন। সেইফালৰ পৰা মই ভাবিলোঁ, এনেকুৱা এটা সময়ত মই যদি খানা-পিনাৰ ফটো দিওঁ, কোনো কথাই নাই, হাজাৰ পাৰ হৈ যাব। কোনে জানে, আন মতা মানুহবোৰো অনুপ্ৰাণিত হয়ে কিজানি। এনেকৈ বহুত ভাবি-চিন্তিহে দেওবাৰে খানাটো ঠিক কৰিলোঁ।\nফটো ভাল হ’বৰ কাৰণে মই নতুনকৈ বহুত বাচনো কিনিছোঁ। চীনা মাটিৰ বগা বাচনত ফটো বৰ ভাল হয়। আঞ্জাৰ ৰংটো খুব ধুনীয়াকৈ উজলি উঠে। অতবোৰ বাচন অনা দেখি এওঁ টিটকাৰি মাৰিলে – “দেৱতাক আপ্যায়ন কৰিব লাগে কলপাত বা কলৰ দোনাত। তুমি দেখোন একেবাৰে নতুন ৰেস্তোৰাঁ আৰম্ভ কৰিবলৈ বাচন অনাদি আনিছা”?\nমই ক’লোঁ – “এইবিলাক তুমি নুবুজিবা। তুমি কেৱল চাই থাকা। তুমি চাই থাকা মই কি খেল দেখুৱাই আছোঁ”।\nযথা সময়ত মতাৰ দৰেই আলহী আহিল। আমি দুয়ো দিনটো বনাইছোঁ। ব্যঞ্জনৰ কথা আপোনাক কিমান ক’ম? সঁচা কথা কৈছোঁ, ছজনীয়া ডাইনিং টেবুলখনত থ’বলৈকে ঠাই নাই। বহুত বাচন পাকঘৰতে ৰাখিব লগা হ’ল। মোৰ মনটো লকলকাই আছে। খানাৰ লোভত নহয়। চীনা মাটিৰ বগা বাউলবোৰত জিলিকি থকা হালধীয়া, সেউজীয়া, মটীয়া ৰঙৰ বিচিত্ৰ খাদ্যবোৰৰ ফটো তুলিবলৈহে। কিন্তু লাহে লাহে লাজো লাগিল। মানুহৰ আগত বাচন উদঙাই উদঙাই ফটো তুলি থাকিলে কি ভাবিব বাৰু? নিজলৈকে খং উঠিল, কেৰাহীৰ পৰা বাউলত ব্যঞ্জনখিনি থৈয়ে লগে লগে ফটো তুলিব লাগিছিল। তাৰ পাছত দেখিলোঁ, এওঁৰ বান্ধৱী এগৰাকীয়ে “উৱাও ইমান ধুনীয়াকে ৰান্ধিছে, উৱাও ইমান ধুনীয়া গোন্ধাইছে, উৱাও ইমান ধুনীয়াকে সজাইছে” বুলি কৈ কৈ খিচিক খিচিক ফটো তুলিবলৈকে লাগি গ’ল। মই ভিতৰি ভিতৰি ভালেই পালোঁ, এইহে খুলশালী। তাইৰ পৰাই মই ফটোখিনি লৈ ল’ব পাৰিম।\nতাৰ পাছত খানা আৰম্ভ। অতিথি দেৱতাসকলে ইখন-সিখনকৈ জুতি লৈ লৈ খাইছে। দুই-একে, বিশেষকৈ খুলশালী জাতীয়বোৰে “বাঃ এইখন ভিনদেৱে বনাইছে?” বুলি এচামুচ খায় আৰু টকালি পাৰি উঠে – “উৱাও। নাইচ।“ “নাইচ”টো হাতৰ মুদ্ৰা এটা কৰি শূন্যতে দেখুৱায়। মই যেন এটি সৰু ল’ৰা আৰু নতুনকৈ অহা আলহীয়ে কবিতা এটা আবৃত্তি কৰিবলৈ দিছে আৰু মই ধুনীয়াকৈ কবিতা মতাৰ পাছত পিঠিত হাতফুৰাই দিছে – “চাব্বাচ, বঢ়িয়া। পাৰিবা, পাৰিবা। ডাঙৰ হ’লে আৰু পাৰিবা”।\nআজি অতিথি দেৱতাসকলৰে দিন। আমাক যিয়ে নকওক, তেওঁলোক সন্তুষ্ট হৈ গ’লেই হ’ল আৰু। মোৰ কাম ইতিমধ্যে হৈ গৈছে। খুলশালী নীতাই সকলোখিনি ব্যঞ্জনৰে ফটো উঠাইছে। গতিকে মই স্বাভাৱিকতে সুখী হৈ আছোঁ।\nঅতিথি দেৱতা আৰু দেৱীসকল যোৱাৰ পাছত চকুত হাজাৰ হাজাৰ লাইকৰ স্বপ্ন লৈ শুই পৰিলোঁ। আজি ৰাতিটো পুৱাওক কেৱল। কাইলৈ দিনটো কেৱল মোৰ হ’ব।\nপুৱা সাত বজা মানতে টেৰেং টেৰেং টেৰেংকৈ একেৰাহে হোৱাটছএপৰ ৰিংটনটো বাজিবলৈ ধৰিলে। ধৰিলে মানে একেৰাহে বাজিয়েই থাকিল। চাই দেখিলোঁ নীতা। কালি উঠোৱা খানাৰ ফটোবোৰ পঠিয়াইছে। মনটো আনন্দত নাচি উঠিল। ফে’চবুকত আজি ময়ে সম্ৰাট হৈ থাকিম। লাইক-কমেণ্টৰ আজি বৰষুণ পৰিব। মোক পাত্তা নিদিয়া মানুহবোৰেও আজি মোক লাইক কৰিব।\nএই কথা ভাবি থাকোঁতেই হোৱাটছএপৰ ৰিংটনটো বন্ধ হৈ ফোনটো বাজি উঠিল। দেখিলোঁ নীতাৰেই ফোন।\n“থেংকিউ নীতা। তুমি ফটোখিনি ইমান কষ্ট কৰি উঠালাও, আৰু এতিয়া ইমান ধুনীয়াকে এডিট-টেডিট কৰিও দিছা, থেংকিউ ছ মাচ্চ…”\n“নাই নাই ভিনদেউ, এইখিনিনো আৰু কি…আপোনাৰ দৰে এজন বিখ্যাত লেখকে আমাক ৰান্ধি খুৱাইছে, আমিনো আৰু এইখিনিকো কৰিব নোৱাৰিমনে? আৰু ভিনদেউ এটা কথা কওঁ…”\n“কোৱাচোন নীতা কোৱা”।\n“বেয়া নাপায়তো ন ভিনদেউ?”\n“নাপাওঁ নাপাওঁ, তোমাক আকৌ কিয় বেয়া পাম?”\nতাতে আকৌ অতিথি হৈছে দেৱতাৰ দৰে। অসন্তুষ্ট কৰিলে অমংগল হ’ব পাৰে। সন্তুষ্ট কৰি থ’লে কিজানি কিবা মংগল হয়ে। একেবাৰে নিজৰ নহ’লেও খুলশালী। গতিকে নিজৰ নিচিনাই।\n“কালি তোলা ফটোখিনি যদি মই ফে’চবুকত দিওঁ? মানে মই বনোৱা আইটেম হিচাপে…মানে বাইদেউতো ফে’চবুকত নায়ে, আৰু আপুনি মতা মানুহটোৱেনো আৰু কি দিব…হয়নে?”\n“ঠিকে কৈছা নীতা। মতা মানুহে ফটো দিব লাগে বাঘৰ পিঠিত উঠি। বা বাঘৰ নেগুৰেৰে কাণ খজুওৱাৰ ফটো। তেহে মতা মানুহ। ছোৱালী মানুহৰ দৰে ফটো দিলে মুঠেই ভাল নালাগে। মই বৰ বেয়া পাওঁ”। নিজকে সান্ত্বনা দি নীতাক ক’লোঁ।\n“থেংকিউ ভিনদেউ”। তাই হাঁহি হাঁহি মোক ধন্যবাদ জনালে।\n“হেঃহেঃহেঃ তুমি বৰ ফৰ্মেলিটী কৰিছা। নিজৰ খুলশালীজনীয়েওনো এনেকৈ কয়নে?”\nনীতাই ফোনটো থ’লে। বৰ আচৰিত ছোৱালী। লোকৰ পিঠাৰে কেনেকৈ বিহু পাতিব খুজিছে দেখিলেনে? মোৰ মনটো বৰ বেয়া লাগিল সঁচাকে। তাৰ পাছত ভাবিলোঁ, দে হ’ব দে, তাই সুখী হৈছে, তাতেই মোৰ আনন্দ। কথাটোৱে মোক এটা বেলেগ ধৰণৰ আনন্দ দিলে। হয়তো সেই আনন্দতে মোৰ মনলৈ এটা বুদ্ধি আহিল। মই জানো, ফে’চবুকত ফটো দিয়াৰ লগে আমাৰ ঘৰলৈ খাবলৈ অহা আলহীৰ ভিৰ হ’ব। আলহী মানেই খৰচৰ বাহা। গতিকে নীতাই আচলতে মোক সহায়হে কৰিলে।\nতাইলৈ ফোন লগালোঁ। ক’লোঁ – “তোমাক কেৱল এটা ৰিকুৱেষ্ট কৰোঁ”।\n“কওকনা ভিনদেউ, আপুনি ৰিকুৱেষ্ট কৰিব লাগেনে?”\nমই ক’লোঁ, “তুমি যে মোৰ সৈতে ডাইনিঙত ফটোবোৰ লৈছিলা, তাৰে ফটো দুখনমানো আপলোড কৰিবা হাঁ। কেপশ্যন লিখিবা – “বিশিষ্ট ব্যংগ লেখক সৌমিত্ৰ যোগী আজি আমাৰ ঘৰত অতিথি হিচাপে উপস্থিত থকা উপলক্ষে আয়োজিত নৈশভোজ। ধন্যবাদ ছাৰ, আপোনাৰ উপস্থিতিয়ে আমাক ধন্য কৰিলে”। আৰু তুমি মোক টেগ নকৰিবা। হ’ব? তেনেকুৱা এখন ফটো ময়ো দিম। মই লিখিম – “শিল্পী নীতা দুৱৰাৰ ঘৰত। ইমান ধুনীয়া ৰন্ধা মানুহ মই খুব কমেইহে লগ পাইছোঁ”। এই ফটোখন কিন্তু মই তোমাক টেগ কৰি দিম। দেই…”\nতাই আনন্দত আত্মহাৰা হৈ গ’ল। মুখেৰে একো মাতিব পৰা নাই।\nমোৰ নিজৰ বুদ্ধিত নিজেই মুগ্ধ হ’লোঁ। এতিয়া অন্ততঃ মানুহে বুজি পাব যে মোকো মানুহে খাবলৈ মাতে। এনেকৈয়ে যদি মাজে মাজে খোৱাৰ নিমন্ত্ৰণ আহে বেয়া নহয়।\nএইবাৰহে ভবামতেই কাম হ’ল। ৰাতিৰ সাঁজ খোৱাকে আমাক কেইবাটাও পৰিয়ালে মাতিলে। আৰু সিপিনে নীতায়ো কেইবাদিনলৈকে বেলেগে বেলেগে ফটোবোৰ আপলোড কৰি থাকিল। আৰু বিশ্বাস কৰক, সকলো ফটোতে তাই হাজাৰৰ ওপৰত লাইক পালে\n« সম্পাদকীয়–হেমন্ত কুমাৰ কাকতি\nদুৰ্নীতি প্ৰতিষেধক ভেক্চিন– পূণ্য শইকীয়া »\nএকেবাৰে সাম্প্ৰতিক বিষয়বস্তু। আপোনাৰ লিখনশৈলীৰ ওপৰত মন্তব্য দিয়াৰ সামৰ্থ্য নাই।\nখুব ভাল লাগিল পঢ়ি, পঢ়াৰ সুযোগ এই প্লেটফৰ্মত আমাক দিয়াৰ বাবে অশেষ ধন্যবাদ দাদা\nঅশেষ ধন্যবাদ আপোনাক।\nপঢ়ি বৰ ভাল লাগিল৷\nপঢ়িয়েই মনটো হাঁহিৰে ভৰি গল । চকুত ভাঁহি উঠিল ফেচবুকৰ ধুনীয়া ধুনীয়া খানাৰ ফটোবোৰ\nসকলোকে মোৰ খুলশালীজনী বুলি নাভাবিব কেৱল। হাঃ হাঃ\nAmar jyoti borah\nবৰ ধুনীয়া লাগিল৷\nআপোনাৰ সম্পাদকীয়ও পঢ়িলোঁ। ভাল লাগিল।\nবৰ ৰস পালোঁ। আপোনাৰ প্ৰতিটো লেখাই অনন্য।\nচিনাকী যেন লগা কথাবোৰ সুন্দৰকৈ প্ৰকাশ কৰিলে।\nঅশেষ ধন্যবাদ৷ আনন্দ পালোঁ৷\nঅতি সুন্দৰ লেখা…ৰসে চৌ চৌ …. বহুত ভাল লাগিল…\nঅশ্বিনী মোহন শৰ্মা\nপঢ়ি খুব ভাল লাগিল।লিখন শৈলী অতি সৰল আৰু পঢ়িলে আমনি নলগাকৈ উপস্থাপন কৰাৰ কৌশল সচাকৈয়ে আদৰণীয়।\nধেমালীৰ মাজেৰে বৰ্তমান আমাৰ সমাজত চলি থকা এক সামাজিক ব্যাধিক ( পৰৰ পিঠাৰে নাম কিনিব খোজা) বৰ সুন্দৰকৈ বোন্দা থেকেচা দিছে। পঢ়ি অতি আপ্লুত হ’লো।\nYour IP: 157.55.39.250


আমেৰিকাত জনপ্ৰিয় নিম গছৰ ডাল, এক মুঠিত ১,৮০০ টকা...– News18 assam\nকি আচৰিত ! আমাৰ দেশৰ লোকে পছন্দ কৰে বৈদ্য়ুতিক ব্ৰাছ, বিদেশীৰ পছন্দ ভাৰতৰ প্ৰাচীন সভ্যতা ! আমেৰিকাত জনপ্ৰিয় নিম গছৰ ডাল, এক মুঠিত ১,৮০০ টকা...\nযদি আপুনি দাত ঘহাৰ (Chew Sticks) বিষয়ে কয়, নিম গছ বহুতো ঔষধি গুৰুত্বৰে পৰিপূৰ্ণ (Medicinal Benefits Of Neem)। ইয়াৰ বাকলিৰ পৰা পাতলৈকে, বিভিন্ন ধৰণৰ ৰোগ নিৰাময় কৰাৰ এক সম্পত্তি আছে।\nLast Updated : September 02, 2021, 10:49 IST\nঅসমত বহুতো বস্তুৱে বিনামূলীয়াকৈ পোৱা যায়। মানুহে ডাল, পাত আদি ভাঙি আম, মধুৰিআম বা নিম গছ ব্যৱহাৰ কৰে। বিশেষকৈ যদি আপুনি দাত ঘহাৰ (Chew Sticks) বিষয়ে কয়। নিম গছ বহুতো ঔষধি গুৰুত্বৰে পৰিপূৰ্ণ (Medicinal Benefits Of Neem)। ইয়াৰ বাকলিৰ পৰা পাতলৈকে, বিভিন্ন ধৰণৰ ৰোগ নিৰাময় কৰাৰ এক সম্পত্তি আছে। অসমত বা ভাৰতত, আপুনি ইয়াক কাৰোবাৰ ঘৰত বা ৰাস্তাৰ কাষত সহজে পাব। কিন্তু এই বস্তুবোৰ ভালদৰে পেকেট কৰা হয় আৰু বিদেশত বিপণন কৰা হয় আৰু টকা উপাৰ্জন কৰা হয়।\nঅতীতত অনলাইন বিচনা বিক্ৰীৰ বাতৰিটোৱে মানুহৰ দৃষ্টি আকৰ্ষণ কৰিছিল। ভাৰতৰ লোকসকল আচৰিত হৈছিল যে ভাৰতৰ মানুহে এতিয়া খুব কম ব্যৱহাৰ কৰা বা এতিয়া কেৱল গাওঁবোৰত দৃশ্যমান হোৱা এই খাটখন হাজাৰ হাজাৰত বিদেশত বিক্ৰী কৰা হৈছে। একেটা খণ্ডতে, এতিয়া প্ৰকাশ পাইছে যে আমেৰিকাৰ দৰে এখন দেশত, অনলাইন নিম দাতুনে প্ৰায় ১,৮০০ টকাৰ মুঠি বিক্ৰী কৰি আছে। কোম্পানীবোৰে ইয়াক চিকিৎসাৰ ক্ষেত্ৰত ব্ৰেণ্ডিং কৰি ভাল লাভ কৰি আছে।\nঅনলাইন তৎক্ষণাৎ শেষ হয়\nনিম দাতুন আমেৰিকাৰ মানুহৰ মাজত যথেষ্ট বিখ্যাত হৈ পৰিছে। যদিও ভাৰতৰ মানুহে এতিয়া বৈদ্যুতিক ব্ৰাছ পছন্দ কৰিছে, বিদেশীসকলে এতিয়া ভাৰতৰ প্ৰাচীন সভ্যতা গ্ৰহণ কৰিছে। নিম দাতুনসকল তাত থকা লোকসকলৰ মাজত বিখ্যাত হৈ পৰিছে। নিমৰ বিভিন্ন ধৰণৰ ঔষধি গুণ আছে। ইয়াৰ ৰসে দাঁতবোৰক যথেষ্ট উপকাৰ কৰে। নিম দাতুন বহুতো ছাইটত উপস্থিত আছে। নিম ট্ৰি ফাৰ্মচ (Neem Tree Farms) নামৰ ৱেবছাইট এটাত, আপুনি এই ডাটুনবোৰ প্ৰায় ১,৮০০ টকাত পাব। ইয়াক নিমৰ গুণাগুণ থকা বুলি চিহ্নিত কৰা হৈছে। কোম্পানীটোৱে নিজেই নিম গছ খেতি কৰে আৰু সেইবোৰ পেকিং কৰি সিহঁতৰ পৰা ভঙা ডালবোৰ শুকুৱাই বিক্ৰী কৰি আছে।\nFirst published: September 02, 2021, 10:49 IST\nAmericaHealth Benefits of NeemNeem Leafonline shopping


ভেনিচৰ সাওদ/ষষ্ঠ অধ্যায় - ৱিকিউৎস\nভেনিচৰ সাওদ/ষষ্ঠ অধ্যায়\n40391ভেনিচৰ সাওদউইলিয়াম শ্বেইকছপীয়েৰজ্ঞানদাভিৰাম বৰুৱা১৯১২\nযি জাহাজ উভতি অহাৰ ওপৰত নিৰ্ভৰ কৰি এণ্টোনিৱে শ্বাইলকৰ পৰা টকা ধাৰ কৰিছিল, তেওঁ বাতৰি পালে যে মাজ সমুদ্ৰত সেই জাহাজ সকলো সম্পত্তিৰে সৈতে তললৈ গ’ল। এই জাহাজতে এণ্টোনিওৰ সৰ্বস্ব আছিল। সেই দেখি এই জাহাজ তল যোৱাৰ লগে লগে তেওঁৰ আৰ্থিক অৱস্থাও তললৈ নামিল।\nইপিনে খতৰ তিনি মাহ পাৰ হ’ব লগা হ’ল। এণ্টোনিও মহা ভাৱনাত পৰিল। তেওঁ ক’ৰপৰা টকা দিয়ে? তেওঁৰ এই অৱস্থা দেখি শ্বাইলকৰ মহা আনন্দ; কিয়নো এইয়ে তাৰ সেই ইমান দিনৰ পৰা মনে মনে আলচি সাঁচি থোৱা প্ৰতিশোধৰ সুযোগ। এই প্ৰতিশোধ ল’বলৈকে শ্বাইলকে ইমান দিন বাট চাই আছিল।\nএই জাহাজ ডুবাৰ বাতৰি পাই চালানিও আৰু চালাৰিনোৱে শ্বাইলকৰ সৈতে বাটত দেখা হোৱাত তাক সুধিলে, “বাৰু, শ্বাইলক, কচোন বাৰু, যদি এণ্টোনিয়ে তোৰ ৰূপ কেহেজাৰ তিনি মাহ উকলি যোৱাৰ আগেয়ে দিব নোৱাৰে, তেনেহ’লে তই সঁচাসঁচিকৈয়েই তেওঁৰ গাৰ মঙহ কাটি ল’বি নে? তাৰে তোৰ নো কি উপকাৰ হ’ব?“\nশ্বাইলক– “মাছ ধৰিবলৈ লাগে। আৰু যদিও আন উপকাৰ নহয়, তাৰে যদি আন কাম একো নহয়, মোৰ প্ৰতিশোধ লোৱাৰ কাম চলিব তো? সি মোক কিমান অপমান কৰিছে, কিমান লাজত পেলাইছে! [ ১৬ ] কমকৈ ধৰিলেও আধা লাখ ডাকাট মোৰ ক্ষতি হোৱা দেখি সি কত আনন্দ কৰিছে; লাভ দেখি কত উপহাস কৰিছে! আমাৰ সমগ্ৰ জাতিক সি ঘৃণাৰ চকুৰে দেখে, মোৰ বন্ধুসকলক সি মোৰ পৰা বিচ্ছেদ কৰিছে! শত্ৰুক সি মোৰ বিপক্ষে সহায় কৰে। মোৰ সি কত লোকচান কত অপমান কৰিছে! কিয়? কাৰণ কি? কিহৰ বাবে সি এনে কৰে?—মই ইহুদী সেই গুণে? ইহুদীৰ চকু নাই নে? ইহুদীৰ হাত, অংগপ্ৰত্যংগ, চেনেহ, মমতা, দয়া, ধৰম, আকাৰ-প্ৰকাৰ আনৰ দৰে নাই নে? তোমালোকে যি বস্তু খোৱা, আমিও সেই বস্তু খাওঁ। যি অস্ত্ৰ-শস্ত্ৰৰ দ্বাৰা তোমালোকৰ গাত আঘাত লাগে, আমাৰ গাতো সেই অস্ত্ৰ-শস্ত্ৰ লাগিলে আমি দুখ পাওঁ। তোমালোকক এই পৃথিৱীত যি ৰোগে আক্ৰমণ কৰে আমাকো সেই একে ৰোগেই আক্ৰমণ কৰে, আকৌ একে উপায়েৰেই আমাৰ সেই ৰোগ ভাল হয়। তোমালোকে যি উপায়েৰে ৰোগৰ প্ৰতিকাৰ কৰা, আমিও সেই উপায়েৰে কৰোঁ। খ্ৰীষ্টানসকলৰ যেনেকৈ জহ কালি জহ লাগে, জাৰ কালি জাৰ লাগে, আমাৰো সেই দৰে জহত জহ, জাৰত জাৰ লাগে। তোমালোকে আমাক খুচিলে আমাৰ তেজ নোলায় নে? আমাক ভাকুটকুটুৱা যদি আমি নেহাঁহো নে? আমাক যদি বিহ খুউৱা আমি নমৰোঁ নে? আৰু তোমালোকে যদি আমাক অন্যায় কৰা, আমি প্ৰতিশোধ নল'ম নে? আন আন সকলো কথাত যদি তোমালোক আৰু আমি একে, এই কথাতো আমি তোমালোকৰ দৰে। যদি ইহুদী এজনে খ্ৰীষ্টান এটাক কোনো অন্যায় কৰে, তাৰ শাস্তি কি? প্ৰতিশোধ নহয় নে? আৰু খ্ৰীষ্টান এটাই যদি আমাৰ ইহুদী এজনক অন্যায় ব্যৱহাৰ কৰে, তোমালোকৰে আৰ্হি লৈ আমি তাৰ প্ৰতিশোধ লোৱা উচিত নহয় নে? অৱশ্যে প্ৰতিশোধ লোৱাই তাৰ শাস্তি। তোমালোকৰ পৰা যি শিকিছোঁ, আমি তাকে [ ১৭ ] কৰিম। সেই শিক্ষাৰ ফলে মোৰ প্ৰতিশোধৰ জোখ অলপ নবঢ়াই যদিহে ভাল।\n“খত, খত, খত, তাক তাৰ খতৰ মতে কাম কৰিবলৈ কবা। দেউলীয়া এটা, তাৰ ইমান ফুটনি, সি মোক সুত-খোৱা বুলি ঘিণায়! ভিকহু হৈ সি কেনে ফিটফাট হৈ ৰিয়াণ্টোলৈ আহিছিল। ভিকহু, দেউলীয়া, তাৰ ইমান গপ্! খত, খত, খতৰ কথা মতে সি যেন চলে।“\nএই খিনিতে টিউবাল নামে আৰু এটি ইহুদীৰ লগত দেখা হোৱাত শ্বাইলকক এৰি এণ্টোনিওৰ ঘৰলৈ চালানিও আৰু চালাৰিনো গ’ল।\nএই টিউবালক শ্বাইলকে জেচীকাক বিচাৰি পঠাইছিল। আৰু ইয়াৰ মুখে জেচীকাৰ পলোৱাৰ বিৱৰণ আৰু তাই হীৰাৰ আঙঠি এটি বেচি ৰূপ লোৱাৰ কথা শুনি শোক, আৰু এণ্টোনিওৰ মহা বিপদৰ কথা শুনি আনন্দ একেলগে শ্বাইলকে কৰিবলৈ ধৰিলে।\nতিনি মাহ উকলি যোৱাত শ্বাইলকে ভেনিচৰ ডিউকৰ কচাৰিত এণ্টোনিওৰ নামে গোচৰ কৰালে। গোচৰ কৰাৰ আগেয়েই এণ্টোনিওক শ্বাইলকে বন্দী কৰালে। এণ্টোনিওৰ বন্ধু-বান্ধৱৰ কাকুতি মিনতি সি নুশুনিলে।\nএণ্টোনিওৱে এবাৰ বেচানিওক শেহ দেখা দেখিবৰ ইচ্ছুক হৈ চিঠি লেখিলে—আৰু এই চিঠি পোৰ্শ্বিয়া বেচানিও আৰু নেৰীচা গ্ৰেটিয়ানোৰ মিলন হৈ যোৱাৰ অলপ পাছতে বেচানিৱে পালে। এই চিঠি চালানিৱে লৈ যায়। লৰেঞ্জো আৰু জেচীকাও তেওঁৰ লগত গৈছিল। তেতিয়াই পোৰ্শ্বিয়াই বেচানিওক ক’লে, "তোমাৰ তেওঁ ইমান উপকাৰী বন্ধু, তেওঁৰ বাবে তিনি হেজাৰ ডাকাট কিয়, ছহেজাৰ ডাকাট দিম। ইয়াৰ দুগুণ দিম, তিনি গুণ দিম, তথাপি এনেজন বন্ধুৰ চুলিৰ আগ এডোখৰো নষ্ট হ’ব নিদিওঁ। তোমাৰ দোষৰ বাবে এনে এজন বন্ধুৱে [ ১৮ ] যে চুলিৰ আগ এডোখৰ হেৰুৱাব, সি কেতিয়াও নহয়। আমাৰ বিয়া হৈ যাওক, তুমি তাৰ পিছতে ভেনিচলৈ যাবা। এই ধাৰৰ কুৰিগুণ দিবৰ বাবে তোমাক টকা দিম। ধাৰ শুজাৰ পাছত তোমাৰ বন্ধুক লগত লৈ আহিবা। মই আৰু নেৰীচা তোমালোকৰ বাবে বাট চাই থাকিম। এণ্টোনিৱে কি লেখিছে পঢ়াচোন।”\nবেচানিৱে চিঠি পঢ়ি শুনালে। চিঠিত এই আছিল,—“মৰমৰ বেচানিও, মোৰ এটাইকেখন জাহাজ নষ্ট হ’ল। ধৰুৱাবোৰে নেৰানেপেৰা হৈ পৰিছে। সম্পত্তিৰ অৱস্থা একেবাৰে বেয়া। ইহুদীৰ খতৰ সময় উকলিছে। এই ধাৰ শুজুতে প্ৰাণ হেৰুৱাম, ই নিশ্চয়। মোৰ মৃত্যুৰ আগেয়ে এবাৰ তোমাক যদি দেখা পাওঁ, আমাৰ দুইৰো টকা কৰিৰ হিচাব মিটিব। তুমি যদি মৰম কৰি নাহা, তেন্তে এই চিঠি লেখাৰ বাবে যেন তুমি নাহা। মোলৈ তোমাৰ মৰমে যদি তোমাক মোৰ ওচৰলৈ নানে, চিঠিয়ে যেন নানে চাবা।”\nবিয়া হৈ যোৱাৰ পাছত চালানিওৰে সৈতে গ্ৰেটিয়ানোক লৈ বেচানিও ভেনিচলৈ গ'ল। পোৰ্শ্বিয়া আৰু নেৰীচা বেলমণ্টতে থাকিল। লৰেঞ্জো, জেচীকাহঁতে তাতে থাকিল। পোৰ্শ্বিয়াই এই দুজনক আশ্ৰয় দিছিল। জেচীকাৰপৰা পোৰ্শ্বিয়াই, শ্বাইলকে এদিন যে কৈছিল— খ্ৰীষ্টান এণ্টোনিওৰপৰা টকা নাপালে সি এণ্টোনিওৰ মঙহ কাটিহে এৰিব, এই কথা শুনি বৰ ভাৱনাত পৰিল। তেওঁ তেওঁৰ সম্পৰ্কীয় আইনজ্ঞ পণ্ডিত বেলাৰিওৰ ওচৰলৈ তেওঁৰ বিশ্বাসী ভৃত্য বাল্‌থাজাৰক এখন চিঠি দি পঠিয়ালে আৰু বাল্‌থাজাৰে ভেনিচলৈ লৈ যোৱা নাৱৰ ঘাটৰ ওচৰত উত্তৰ লৈ আহি বাট চাই থাকিবলৈ তাক আজ্ঞা কৰিলে।\n"https://as.wikisource.org/w/index.php?title=ভেনিচৰ_সাওদ/ষষ্ঠ_অধ্যায়&oldid=80872"ৰ পৰা অনা হৈছে\nএই পৃষ্ঠাটো শেষবাৰৰ কাৰণে ১৩ আগষ্ট ২০২০ তাৰিখে ১৫:৩১ বজাত সলনি কৰা হৈছিল।